"Ehenas" olympahugai premier kuranee\n"އެހެނަސް" އޮލިމްޕަހުގައި ޕްރިމިއާ ކުރަނީ\nސީރީޒްގެ ޕޯސްޓަރެއް --\nރަވީ ފާރޫގުގެ ޑައިރެކްޝަނުގެ ދަށުން ނެރޭ ވެބް ސީރީޒް "އެހެނަސް" އަންނަ އަންގާރަ ދުވަހު އޮލިމްޕަހުގައި ޕްރިމިއާ ކުރަން ނިންމައިފި އެވެ.\nފިލްމީ ދާއިރާއަށް މުޅިން އާ މޫނުތަކަކާއެކު ގެންނަ މި ސީރީޒް އޮލިމްޕަހުގައި ޕްރިމިއާކުރާ ދުވަހު، ފުރަތަމަ ފަސް އެޕިސޯޑު ވެސް ދައްކާނެ އެވެ.\nމި ވެބްސީރީޒްގެ ޑައިރެކްޓަރު ރަވީ ބުނީ މިއީ ކުޑަ ފިރިހެން ކުއްޖެއްގެ ހަޔާތުގައި ދިމާވާ ކަންތައްތަކެއް ދައްކުވައިދޭ ސީރީޒެއް ކަމަށެވެ. އަދި، އެ ކުއްޖާގެ ދިރިއުޅުމާއި ގުޅުވައިގެން މުޖުތަމައުގައި ހިނގާ އެތައް އިޖުތިމާއީ މައްސަލަތަކެއް މި ސީރީޒްގައި ދައްކުވައިދޭނެ ކަމަށް ރަވީ ބުންޏެވެ.\nދެ ސީޒަނަކަށް ގެނެސްދޭ މި ވެބް ސީރީޒް އޮލިމްޕަހުގައި ޕްރިމިއާ ކުރުމާއެކު ބައިސްކޯފު އެޕްލިކޭޝަނުން ވެސް ބެލޭނެ ކަމަށް "އެހެނަސް" ގެ ޓީމުން ބުނެ އެވެ. އަދި 100 ރުފިޔާ އަށް ޕްރިމިއާ ނައިޓްގެ ޓިކެޓުތައް މިހާރު ވިއްކަން ފަށާފައިވާ ކަމަށްވެސް ބުންޏެވެ.\nމި ސީރީޒްގެ ލީޑު ތަރިންގެ ގޮތުގައި ހިމެނޭ ގިނަ ކުދިންނަކީ ޓިކްޓޮކް އިން މަގުބޫލުކަން ހޯދި ކުދިންނެވެ. ލީޑް ރޯލު ދީފައިވާ މުހައްމަދު ވިޝާލްގެ އިތުރުން، ޝީލާ ނަޖީބާއި މުހައްމަދު މަނިކުވެސް މި ސީރީޒްގައި ފެންނާނެ އެވެ.


22 މާރިޗު 2018\nމުސްލިމުންނާއި ޢަޤީދާގެ ގޮތުން ތަފާތު މީހުންނާ އޮންނަ ގުޅުމަކީ ސަލާމްހެއްޔެވެ؟ ނުވަތަ ހަނގުރާމަހެއްޔެވެ؟ އެހެން ގޮތަކަށް ބުނާނަނަމަ، އެމީހުންގެ ފަރާތުން މުސްލިމުންނަށް ނުރައްކަލެއް އަދި ގެއްލުމެއްވެސް ނެތި، މުސްލިމުންނާ ހަނގުރާމަނުކޮށް، އަދި މުސްލިމުންގެ ޢަދުއްވަކާ ބައިވެރިނުވާ ޣައިރުމުސްލިމުންނާ، ހަނގުރާމަކުރުމަކީ ވާޖިބެއްހެއްޔެވެ؟ ނުވަތަ ވާޖިބުވެގެންވަނީ، ހަަމައެކަނި ހަނގުރާމަކުރާ، އިސްލާމްދީނަށް ވަނުމުގެ މިނިވަންކަމަށް ހުރަސްއަޅާ މީހުންނާ ހަނގުރާމަނުކުރުންހެއްޔެވެ؟\n04 މާރިޗު 2018\n06 ފެބްރުއަރީ 2018\nބައެއް މުސްލިމުން، އަދި ބައެއްފަހަރު އިސްލާމީ ޖަމާޢަތްތަކަށް ނިސްބަތްވާ މަދުބައެއް ނަމަވެސް، ހައިރާންކުރުވާކަހަލަ ވާހަކައެއް ދައްކައެވެ. އެއީ އެމީހުން ބުނަނީ، ޑިމޮކްރަސީއަކީ އިސްލާމްދީނާ ފުށުއަރާ އެއްޗެކެވެ! އަދި ބައެއް ޢިލްމުވެރިން ބުނާކަމަށް އެމީހުން ބުނަނީ ޑިމޮކްރަސީއަކީ ކުފުރެއްކަމަށެވެ! މިވާހަކައިގެ ހުއްޖަތަކަށް އެމީހުން ބުނަނީ، ޑިމޮކްރަސީއަކީ ރައްޔިތުން ރައްޔިތުންނަށް ޙުކުމްކުރުމެވެ! ނަމަވެސް އިސްލާމްދީނުގައި ރައްޔިތުންނަކީ ޙުކުމްކުރާ ބައެއް ނޫނެވެ!\n30 ޖުލައި 2017\nޤުރުއާނެކޭ އެއްފަދައިން ސުންނަތުގައި ވެސް އަދި ކީރިތި ރަސޫލާގެ ސިޔަރަތުގައިވެސް، އަޣްލަބިއްޔަތަށް ބަލަންޖެހޭނެކަމަށް ނުވަތަ އަޣްލަބިއްޔަތުގެ ރައުޔުގައި ހިފައި އެމީހުންގެ ބަހަށް ތަބާވާންޖެހޭނެ ކަމަށް، ޞަރީޙަކޮށް އައިސްފައި ނެތެވެ. ހަމައެހެން، އަޣްލަބިއްޔަތަށް ބަލައިގެން ނުވާނެކަމަށް ވެސް ޞަރީޙަކޮށް ނެތެވެ. ނަމަވެސް ކީރިތި ރަސޫލާ މަޝްވަރާގެ އުސޫލު ތަންފީޒުކުރައްވާފައިވާ ގޮތަށް ބެލީމާ ފެންނަނީ، މަޝްވަރާއަކީ މަޝްވަރާދޭ ގިނަ މީހުންގެ ރައުޔަށް ތަބާވާންޖެހޭ އެއްޗެއްކަމެވެ. ތިރީގައި މިވަނީ އޭގެ ބައެއް މިސާލުތަކެވެ:\nއިސްލާމީ ޝޫރާގައި އޮންނަނީ އަޣްލަބިއްޔަތަށް ތަބާވުން\nމިޒަމާނުގެ ބައެއް މީހުން، ރައްޔިތުންގެ އަޣްލަބިއްޔަތަށް ފެންނަގޮތަކީ ޢަމަލުކުރަންޖެހޭ ގޮތެއް ނޫންކަން ސާބިތުކޮށްދޭން، ގިނަމީހުންގެ ރައުޔު ގޯސްކަން ހާމަވާ ބައެއް އާޔަތްތައް ޤުރުއާނުން ނަގައި ދަލީލު ދައްކައެވެ. ޤުރުއާނުގެ އާޔަތްތަކެއްގައި ބައިގިނަމީހުން –ނުވަތަ ބައެއް ބައިގިނަ މީހުން- ކުށްވެރިކޮށްފައި ވާއިރު، ހަމަ އެއާއެކު ވަރަށް ގިނަ އާޔަތްތަކުގައި 'އަލްމަލައު' ކުށްވެރިކޮށްފައި ވެއެވެ. އަލްމަލައު އަކީ ބޮޑުންގެ މީހުންނެވެ. އެއީ މުޖްތަމަޢުގައި އުޅޭ ބައިމަދު ބައެކެވެ. މި ލިޔުމަކީ، އިސްލާމީ މަޝްވަރާ ނިޒާމެއްގައި، ޢަމަލުކުރަންޖެހޭނީ އަޣްލަބިއްޔަތަށްކަން\nމަޝްވަރާއާ އެއްގޮތަށް ޢަމަލުކުރުން ލާޒިމުވޭތަ؟\nވެރިއަކު ނުވަތަ ރައީސަކު މަޝްވަރާދޭ މީހުންނާ މަޝްވަރާކޮށްފިއްޔާ، އެމީހުން ދިން މަޝްވަރާއާއި ރައުޔަކީ، އެއީ އޭގައި ހިފުން އޭނާގެ މައްޗަށް ލާޒިމުއެއްޗެއްހެއްޔެވެ؟ ނުވަތަ އެއީ ލާޒިމުނުވާ، މަޝްވަރާދޭ މީހުންނަށް ފެންނަގޮތެއް އަހާ ބެލުމަށްފަހު، މަޝްވަރާއަށް އެދުނު މީހާއަށް ފެންނަ ގޮތަކަށް، -ދިން މަޝްވަރާއާ އެއްގޮތަށް ނުވަތަ އިދިކޮޅަށް ނަމަވެސް- ނިންމުންހެއްޔެވެ؟ އިސްލާމީ ޝަރީޢަތުގައި މަޝްވަރާއަށް ކިތަންމެ ބޮޑު އަހައްމިއްޔަތުކަމެއް ދީފައި ވިޔަސް، މަޝްވަރާކުރުމަކީ ހަމައެހެން ބޭރުފުށަށް ބަލާފައި، މަޝްވަރާ މަޖުލިހަކާއި ވާހަކަދައްކާލާފައި އަމިއްލައަށް ފެންނަ ގޮތަކަށް އަމަލުކޮށްފިއްޔާ، އެއީ ޚުދުމުޚުތާރުކަމެކެވެ.\nއިސްލާމީންނާއި ޢަލްމާނީންގެ ގާތުގައި ދީނާއި ސިޔާސަތުގެ ގުޅުން..\n29 ޖުލައި 2017\nދީނާއި ސިޔާސަތާ ދެމެދު އޮތީ ކިހާވަރެއްގެ ގުުޅުމެއްހެއްޔެވެ؟ އެއީ، އެއިން އެކަތި އޮވެއްޖެނަމަ އަނެކަތި ނޯންނާނެ ފަދަ، އިދިކޮޅު އަދި މުޑިއަރާ ގުޅުމެއްހެއްޔެވެ؟ ނުވަތަ އެއީ، އެކަތި އަނެކައްޗާ ނުލާ ނުއުޅެވޭނެ، އެކަތި އަނެކައްޗާ ވަކިނުވާނެ މިންވަރަށް، ގުޅި ލާމެހިފައިވާ ގުޅުމެއްހެއްޔެވެ؟\nނުވަތަ އެއީ، ދީނީގޮތުން ނުވަތަ މަޛްހަބީ ގޮތުން ނުވަތަ ނަސްލުގެ ގޮތުން ނުވަތަ ޤައުމީ ގޮތުން ތަފާތު ދެ މީހަކު އެކަކުއަނެކަކު ދެނެގަނެ ހަމަޖެހިގެން އުޅޭހެން، ނުވަތަ އައިޑިއޮލޮޖީ ތަފާތު ދެ ޤައުމެއް ސުލްޙަވެރިކަމާއެކު އެކުއެކީގައި އުޅެން އެނގޭހެން، އެކުއެކީ އުޅެވޭނެ އަދި އެކަތި އަނެކައްޗަށް އެނގިދެނިވެއުޅެވޭނެ ދެ އެއްޗެއްހެއްޔެވެ؟\nދީނާއި ސިޔާސަތު ވަކިކުރުން\n28 ޖުލައި 2017\nދީނާއި ސިޔާސަތާ ދެމެދު އޮންނަ ގުޅުމާމެދު ޢަލްމާނީން ދެކޭ ގޮތުގެ މައްޗަށް ބިނާކުރާ ފުރަތަމަ ކަމަކީ، ދީނުގެ ތެރެއިން ސިޔާސަތު، އަދި ސިޔާސަތުގެ ތެރެއިން ދީން އެއްކޮށް ވަކިކޮށްލުމެވެ. އަދި އެމީހުންގެ މަޝްހޫރު ޝިޢާރަކީ: "ސިޔާސަތުގައި ދީނެއް ނޯންނާނެއެވެ. އަދި ދީނުގައި ސިޔާސަތެއް ނޯންނާނެއެވެ." ނަމަވެސް މި ޝިޢާރަކީ ފާޑުކިޔައި ބަހުސްކޮށްފިނަމަ ސާބިތުވެ ހުރެވޭނެވަރުގެ ޝިޢާރެއް ނޫނެވެ.\nވެރިންނާ ދެކޮޅުހެދުން ހުއްދަވުމާއި ހުއްދަނުވުން\n26 ޖުލައި 2017\nސަރުކާރާއި އަދި އިދިކޮޅުފަރާތްތައް (Government vs opposition)، މި ދޭއްޗަކީ ޙަޔާތުގެ ކައުނީ ސުންނަތެކެވެ. އަދި ޙަޔާތުގެ ޟަރޫރަތެކެވެ. އަދި އެއީ އެއަށްވުރެ ފުޅާ އިދިކޮޅު 'ދެވަންތަ' ނުވަތަ 'ޘުނާއިއްޔާ' (ޑުއަލިޒަމް/ ޑުއަލިޓީ) ގެ ސުންނަތުގެ ތެރެއިންވާ އެއްޗެކެވެ. އެހެނީ ކައުނުގައިވާ ހުރިހާ މަޚްލޫޤާތެއްގެ މައްޗަށް ވެސް، އަދި ޙަޔާތުގެ ހުރިހާ ކަމެއްގެ މައްޗަށް ވެސް، ހިނގާ އާއްމު ޤާނޫނަކީ 'އިދިކޮޅު ޤާނޫނު' އެވެ.\n02 އޯގަސްޓު 2012\nސާބިތުކޮށްދިނުމަކީ އެހާ މުހިންމުކަމެއްކަމުގައިވުމުން، ޤާޟީގެ ކުރިމައްޗަށް ހުށަހެޅޭ ހުރިހާ މައްސަލަތަކަކަށް ޢަދާލަތު ޤާއިމުކޮށްދިނުމަށް ބޭނުންވާ ވަސީލަތްތައް އިންތިޒާމުކޮށްދިނުމަށް ހުރިހާ ތަޝްރީޢުތަކެއްގައިވެސްވަނީ ވަރަށްބޮޑު ސަމާލުކަމެއްދީފައެވެ. މިގޮތުން، މި ލަނޑުދަނޑިއަށް ވާޞިލުވުމަށްޓަކައި، ޤާނޫނީ އިންތިޒާމުތަކުގައި ގެންގުޅެވެނީ އަންނަނިވި ތިން ނިޒާމުންކުރެ ނިޒާމެކެވެ. ފުރަތަމަ ނިޒާމަކީ، ޙަޤީޤަތް ހޯދައި ދެނެގަތުމަށްޓަކައި، ބޭނުން ވަސީލަތެއްގައި ހިފުމަށް، ޤާޟީއަށް މަގު މުޅިން މިނިވަންކޮށްލާފައިބޭއްވުމެވެ.\nލާއިންސާނީ ޙައްޤުތަކުގެ ދިފާޢުގައި..\n14 މޭ 2012\nދީނާއި ސިޔާސަތުވަކިކުރުން - ޝަރުޢީ ނަޒަރަކުން (3)\nއަލްޢައްލާމާ މުޙައްމަދު އަލްޚަޟަރު ޙުސައިން، ސިޔާސަތާ ދީން ވަކިކުރުމަށް ބައެއް ލިޔުންތެރިން ގޮވާލާ ގޮވާލުން ސިފަކުރައްވާފައިވަނީ މަގު ފުރެދުމެއްކަމުގައެވެ. މިސިފަކުރެއްވުމަކީ ޝަރުޢީ ގޮތުން ސައްޙަ ސިފަކުރެއްވުމެކެވެ. އެހެނީ މިކަމަކީ އުންމަތުގެ ކަންކަމުގައި އިތުރުކުރެވިފައިވާ އައުކަމެކެވެ. ބިދުޢަކެވެ.\nޖުމްލަ ޞަފްޙާ 1 ގެ 2\nދީނާއި ސިޔާސަތުވަކިކުރުން - ޝަރުޢީ ނަޒަރަކުން (1)


ފަޓްލޫނުލުމާއި، ފަޓްލޫނުލައިގެންހުރެ ކުރާ ނަމާދުގެ ޙުކުމަކީ ކޮބާ؟ – DhiSalafiyyah\nފަޓްލޫނުލުމާއި، ފަޓްލޫނުލައިގެންހުރެ ކުރާ ނަމާދުގެ ޙުކުމަކީ ކޮބާ؟\n04/04/2012 ފިޤުހާއި އޭގެ ޢިލްމުތައް, ދީންއަލް އަޚް ބިލާލް ޢަބްދުއްސައްތާރު\nމި މަޢުޟޫގައި ކޮންމެވެސް އެއްޗެއް ބަޔާންކޮށްދިނުމުގެ ބޭނުމަކީ، ފަޓްލޫނުލުމާއި ފަޓްލޫނު ލައިގެން ކުރާ ނަމާދުގެ ޞައްޙަ ނުޞައްޙަ ކަމާއިމެދު ބައެއް އަޚުންގެ ހިތުގައި ޝައްކު އުފެދެމުންދާތީ އެކަމާއި މެދު، ފަހުގެ އިތުބާރުހުރި ޢިލްމުވެރިންގެ ތެރެއިން ބައެއް ޢިލްމުވެރިންގެ ފަތުވާ ބަޔާން ކޮށްދިނުމެވެ. އެއްވެސް ޙާލެއްގައި ގަޔަށްބާރު ފަޓްލޫނުލުމާއި އަދި އެފަދަ އެއްޗެއް ލައިގެން ނަމާދުކުރުމަށް ބާރުއެޅުމުގެ ގޮތުންނެއް ނޫނެވެ. ކޮންމެ ގޮތެއްވިޔަސް އެންމެ ރަނގަޅު ގޮތަކަށްވާނީ ވީހާވެސް ގަޔަށް ދޫކޮށް ހެދުން އެޅުމެވެ.\nތިރީގައި މިވަނީ އެފަދަ ބައެއް ފަތުވާއެވެ.\n“އިސްލާމްދީނުގައި، ހެދުން އެޅުމުގެ އާއްމު ގަވައިދަކީ، ދީނުގެ ނައްޞަކުން ކަނޑައެޅިގެން ޙަރާމްކުރައްވާފައިވާ އެއްޗެއް މެނުވީ، ހުއްދަވުމެވެ. މިޘާލަކަށް ބައްޔެއްގެ ސަބަބުން ނުވަތަ އެފަދަ ޟަރޫރިއްޔަތަކަށްޓަކައި މެނުވީ ފިރިހެނުންނަށް ރަނާއި ފަށުވިފަދަ ތަކެތި ޙަރާމްވާނެއެވެ. ފަޓްލޫނުލުމަކީ ހަމައެކަނި ކާފަރުންނަށް ޚާއްސަ ކަމެއްނޫނެވެ. ނަމަވެސް އެ ފަޓްލޫނު ހަނިވުމުގެ ސަބަބުން ގަޔަށްބާރުވެ، ބައްޓަމާއި ޢައުރަ ފާޅުވާނަމަ، އެ ހުއްދައެއްނުވާނެއެވެ. ނަމަވެސް ލައިގެންހުންނައިރު، ގަޔަށް ދޫކޮށްހުންނަ ފަޓްލޫނު ހުއްދަވާނެއެވެ. އެހާލަތުގައިވެސް ހުއްދަވާނީ ، އެފަދައިން ހެދުން އަޅާ ކާފަރުންނާއި އެއްގޮތްވުމުގެ ޤަޞްދު އޭނާގެ ކިބައިގައި ނެތްނަމައެވެ. ހަމައެފަދައިން، ކޯޓާއި، ޓައީ އަކީވެސް ކާފަރުންނަށް ޚާއްސަ އެއްޗެއްސެއްނޫނެވެ. ވީމާ އެތަކެތިވެސް ހުއްދަވާނެއެވެ. ނަމަވެސް އެއީ ކާފަރުންނާއި، ވައްތަރުވުމުގެ ޤަސްދު، އެތަކެތި ލުމުގައި ނެތްނަމައެވެ. ޖުމްލަގޮތެއްގައި ދަންނަވާނަމަ ދެންނެވޭނީ، ކުރިންވެސް ބަޔާންކުރެވުނު ފަދައިން، ވަކި މިވެނި އެއްޗެއް ނުވަތަ ގޮތެއް ޙަރާމްކަމުގެ ޝަރުޢީ ދަލީލެއް ނެއްނަމަ އިސްލާމްދީނުގައި ހެދުންއެޅުމުގައި އަޞްލަކީ ހުއްދަވުމެވެ. وبالله التوفيق ، وصلى الله على نبينا محمد وآله وصحبه وسلم “ ނިމުނީ\nފަތުވާދެއްވީ:ސަޢޫދީޢަރަބިއްޔާގެ އައްލަޖްނަތުއްދާއިމާ ލިލް ބުޙޫޘިލް ޢިލްމިއްޔަތި ވަލް އިފްތާއި(40/24) – ކޮމިޓީގައި ހިމެނިވަޑައިގަންނަވަނީ : ސަޢޫދީ ޢަރަބިއްޔާގެ ކުރީގެ މުފްތީ އަލްޢައްލާމާ އައްޝައިޚު ޢަބްދުލް ޢަޒީޒު ބިން ޢަބްދުﷲ ބިން ބާޒް ، އައްޝައިޚު ޢަބްދުއްރައްޒާޤު ޢަފީފީ ، އައްޝައިޚު ޢަބްދުﷲ ބިން ޣަދްޔާން ، އައްޝައިޚު ޢަބްދުﷲ ބިން ޤުޢޫދު . (1)\nފަޓްލޫނު ލައިގެން ކުރާ ނަމާދުގެ ޙުކުމާއިމެދު އައްޝައިޚު ޢަބްދުލް ޢަޒީޒު ބިން ޢަބްދުﷲ ބިން ބާޒް ރަޙިމަހުﷲ މިފަދައިން ފަތުވާދެއްވާފައިވެއެވެ. ” އެ ފަޓްލޫނަކީ ގަޔަށްބާރުނޫން ، ދޫ ފަޓްލޫނެއްނަމަ އަދި ފިރިހެނާގެ (ޢަވްރަ) ފޫޅާއި ކަކުލާއި ދެމެދު ނިވާވާނަމަ، އެމީހެއްގެ ނަމާދު ޞައްޙަވާނެއެވެ. ނަމަވެސް އޭގައި އެންމެ ރަނގަޅުގޮތަކީ އެ ފަޓްލޫނުގެ މަތިން ކަކުލާއި ހަމައަށް ނުވަތަ ތަނބިކަށީގެ މެދާކަށްހަމައަށް އަންނަ ވަރުގެ ގަމީހެއް ލައިގެން ހުރުމެވެ. އެހެނީ ނިވައިކުރުމުގައި އެންމެ ފުރިހަމަ ރައްކާތެރި ގޮތަކީ އެއީއެވެ. އެންމެ ރަނގަޅުގޮތަކީ، ފަޓްލޫނާއި އެކު ލާނެ ދިގު ގަމީހެއް ނެއްނަމަ، ނިވައިވާވަރުގެ ޢިޒާރެއް (މުންޑެއް ނުވަތަ އެފަދައެއްޗެއް) އަނދެގެން ނަމާދުކުރުމެވެ. އެހެނީ، ފަޓްލޫނަށްވުރެ މުންޑުފަދައެއްޗެއް އަނދެގެން ނަމާދުކުރުން، ނިވައިވުމުގައި ފުރިހަމަވެގެންދާނެއެވެ. “ نشرت في مجلة الدعوة في العدد (1333) بتاريخ 8/9/1412هـ. وفي كتاب الدعوة (الفتاوى) لسماحته، الجزء الأول ص (68 – 69) – مجموع فتاوى ومقالات متنوعة المجلد العاشر. (2)\nސަޢޫދީ ޢަރަބިއްޔާގެ ފަހުގެ ބޮޑުޢިލްމުވެރިއެއްކަމުގައިވާ، އަލްޢައްލާމާ ޢައްޝައިޚު މުޙައްމަދު ބިން ޞާލިޙުލް ޢުޘައިމީން ރަޙިމަހުﷲ ވިދާޅުވެފައިވެއެވެ. ” އައްތަޝައްބުހު(އެއްގޮތްވުން ނުވަތަ ވައްތަރުވުން) އޭ ބުނެވޭ ބަހުގެ މުރާދަކީ، އެއީ ކާފަރުންގެ ނުވަތަ ކާފަރުންނަށް ޚާއްސަވެގެންވާ ކަމެއް މީހަކު ކުރުމެވެ. މާނައަކީ، މީހަކު ގަހަނާއެއް ނުވަތަ ހެދުމެއްލައިގެން ހުއްޓާ އެހެންމީހަކަށް ފެނިއްޖެނަމަ، އޭނަ ލައިގެންހުރީ ކާފަރުންގެ ޚާއްސަ ހެދުމެއް ނުވަތަ ގަހަނާއަކަށްވުމުގެ ސަބަބުން، އެއީ ކާފަރެއްކަމުގައި ހީވެގެން ދިޔުމެވެ. ކާފަރުން ކުރާ ކޮންމެ ކޮންމެކަމެއް ކޮށްގެން އަހަރެމެން އެމީހުންނާ އެއްގޮތްވަނީ ކަމުގައެއްނުވާނެވެ. އަދި ކާފަރުން ތައްޔާރުކުރާ ޒާތްޒާތުގެ ކޮންމެ ކޮންމެ ކެއުމެއް އަހަރެމެން ކެއުމުން، އެއީ އަދި އެމީހުންނާ އެއްގޮތްވުންކަމުގައެއްނުވާނެއެވެ. އައްތަޝައްބުހު(އެއްގޮތްވުން ނުވަތަ ވައްތަރުވުން) ގެ މުރާދަކީ، ކާފަރުންނަށް ޚާއްސަވެގެންވާ ކަމެއް ކުރުމެވެ. ފަހެ، (އެބީދައިން) ބަޔަކާއި ވައްތަރުވެއްޖެނަމަ އެއީ އެމީހުންގެ ތެރެއިންވާ މީހެކެވެ. ވީމާ، މުސްލިމު ފިރިހެނަކު ފަޓްލޫނުލުމަކީ ކާފަރުންނާއި ވައްތަރުވުމަކަށް ނުވާނެއެވެ. އެހެނީ ފަޓްލޫނަކީ މުސްލިމުން ކުރިންލައި އުޅުނު އެއްޗެއް ކަމުގައި ނުވިޔަސް، ފަހުން މުސްލިމުންގެ ތެރޭގައި ފަޓްލޫނުލުން ޢާއްމުވެ ފެތުރިގެންގޮސް، އެއީ (މިހާރު) ކާފަރުންގެ ޚާއްސަ އެއްޗެއް ނޫނެވެ. އެހެންކަމުން މިހާރު މުސްލިމު ފިރިހެނުންނަށް ފަޓްލޫނުލުން ހުއްދައެވެ.” نور على الدرب ގައި ޝައިޚު ދެއްވާފައިވާ ފަތުވާއިން ބައެއް. (3)


"Strawberry Moon" Maadhamaa Rey Raajje ah Fennaane- MET - Vaguthu\n"ސްޓްރޯބެރީ މޫން" މާދަމާ ރޭ ރާއްޖެއަށް ފެންނާނެ- މެޓް\nމާދަމާ ރޭ ހިފާ ހަނދުކޭތަ ރާއްޖެއަށް ފެންނާނެ ކަމަށް މޫސުމާއި ބެހޭ ގައުމީ އިދާރާ (މެޓް) އޮފީހުން ބުނެފިއެވެ.\n"ވަގުތު" އަށް މައުލޫމާތު ދެމުން މެޓް އޮފީހުގެ މީޓިއޮރޮލޮޖިސްޓް އަހުމަދު މުސްލިމް ވިދާޅުވީ، މާދަމާގެ ހަނދުކޭތަ ފެނިގެންދާނީ ރޭގަނޑު 22:45 އެހާކަންހާއިރު ކަމަށާއި ފަތިހު4ޖަހާ އެހާ ހިސާބަތް ކޭތަ ދެމިގެން ދާނެ ކަމަށެވެ.\nޕެނުމްބްރަލް ލޫނާ އިކްލިޕްސްގެ ހަނދު ފެންނަ އިރު ހުންނާނީ ރާއްޖެއާއި މަތީގައި ކަމަށާއި އެހާ ބޮޑަށް އަޅައި ނުގަންނާނެ ކަމަށް މުސްލިމް ވިދާޅުވިއެވެ.\n"ވަރަށް ކުޑަކޮށް ފެންނާނީ، އަނެއްހެން ފަޑު ހިޔަންޏެއް އަރާނީ. އެހެންމަ ފާހަގަ ނުކުރެވި ހިނގައިދާނެ" މުސްލިމް ވިދާޅުވިއެވެ.\n"ސްޓްރޯބެރީ މޫން"ގެ ނަމުން ނަން ދެވިފައިވާ ކޭތަ މިރޭ ރާއްޖެއަށް ފެނިގެންދާއިރު، ޔޫރަޕް އެފްރިކާ އަދި އޮސްޓްރޭލިއާއަށްވެސް މޫސުން ތަންދޭނަމަ މި ހަނދު ފެނިގެންދާނެ ކަމަށް ކަމާއި ބެހޭ މާހިރުން ވަނީ ބުނެފައެވެ. މި ކޭތަ އެންމެ ރީއްޗަށް ފެންނާނެ ކަމަށް ބެލެވިފައިވަނީ ކޭތަ ހިފަމުން އަންނަ ވަގުތު ދެކުނު އެފްރިކާ، އިންޑިއާ، ޗައިނާ އަދި އޮސްޓްރޭލިއާއެވެ.\nމިރޭ ހިފާ ހަނދު ކޭތައަށް މިފަދަ ނަމަކުން ނަން ދެވިފައިވަނީ އެ ކޭތަ އަކީ ޖޫން މަހުގައި ހިފާ ކޭތައަކަށްވެފައި މިއީ ސްޓްރޯބެރީ މޫސުމަށް ވާތީއެވެ. މިއީ އެއްވެސް ގޮތަކަށް ހަނދުގެ ކުލަ ސްޓްރޯބެރީގެ ކުލައިގައި ހުންނާތީ ދީފައިވާ ނަމެއް ނޫން ކަމަށް ފަލަކީ އިލްމުވެރިން ވަނީ ފާހަގަ ކޮށްފައެވެ.\n"ބްލޫ މޫން" ދުނިޔޭގެ އެތައް ސަރަހައްދަކަށް ފެންނާނެ


ތާރީޚް: 11 ސެފްޓެމްބަރ 2019\nހައިކޯޓު / ރިސެޕްޝަން\n1- މަޤާމުގެ މަސައްކަތްކުރުމުގެ ހުނަރު / ޤާބިލުކަން އިންޓަވިއުގައި ސާބިތުކޮށްދިނުމާއިއެކު، ސާނަވީ އިމްތިޙާނަކުން2މާއްދާއިން ދަށްވެގެން " ޑީ " ލިބިފައިވުމާއެކު، ސެކަންޑަރީ ސްކޫލް ސެޓްފިކެޓް އިމްތިޙާނުގައި " ދިވެހި " މިމާއްދާއިން ދަށްވެގެން " ސީ " ލިބިފައިވުން،\nމަސައްކަތުގެ ފެންވަރު ބެލުމުގެ ނިޒާމުން ވަޒިފާގެ ކުރިއެރުން ޙައްޤުވާ މާކުހެއް ލިބެމުން ދިޔުމާއެކު، GS-2 ރޭންކްގައި މަދުވެގެން2އަހަރު ދުވަހުގެ މަސައްކަތު ތަޖްރިބާ ލިބިފައިވުން.\nހައިކޯޓުގެ ފުރަތަމަ މަރުޙަލާގެ ރަޖިސްޓްރީއާއި މައްސަލަތަކުގެ ރެޖިސްޓްރީ ބެލެހެއްޓުމުގައި އެހީތެރިވުން.\nރެޖިސްޓްރޭޝަން ސެކްޝަންގެ މަސައްކަތާއި ގުޅިގެން މުޢާމަލާތުކުރަންޖެހޭ ފަރާތްތަކާއެކު މުޢާމަލާތްކުރުން.\nސެކްޝަންގެ އެންޓްރީ ބަލައިގަތުމާއި އެންޓްރީތަކުގެ ސޮފްޓް އަދި ހާޑް ކޮޕީ ތައްޔާރުކޮށް ބެލެހެއްޓުން. މިގޮތުން ސެކްޝަނަށް ލިބޭ ލިއުންތަކާއި ޖަވާބު ދެވުނު ލިއުންތަކާއި ޖަވާބު ނުދެވިހުރި ލިއުންތަކުގެ މަޢުލޫމާތު ހިމެނޭގޮތުން ޝީޓެއް ތައްޔާރުކުރުން\nޙައިކޯޓުގެ ނިންމުންތަކުގެ ރެޖިސްޓަރީ ބެލެހެއްޓުމުގައި އެހީތެރިވުން.\nވަކީލުންގެ ހުއްދަ ތައްޔާރުކޮށް ދޫކުރުމުގަޔާއި، ވަކީލުންގެ ދަފްތަރު އަޕްޑޭޓްކޮށް ބެލެހެއްޓުމުގައި އެހީތެރިވެދިނުން.\nހައިކޯޓަށް ހުށަހެޅޭ މައްސަލަތަކާއި ލިޔެކިޔުންތައް ބަލައިގަތުމުގައި އެހީތެރިވުން.\nސެކްޝަނުން ކުރީދުވަހު ކުރެވުނު ކަންތައްތަކުގެ މައްޗަށް ބިނާކޮށް ޔައުމިއްޔާލިޔުމުގައި އެހީތެރިވުން.\nފައިލިން ސިސްޓަމާއި ސެކްޝަންގެ މަސައްކަތްތަކުގެ ރެކޯޑް ބެލެހެއްޓުން.\nހައިކޯޓަށް ހުށަހެޅޭ މައްސަލަތަކާއި ގުޅިގެން ރަޖިސްޓްރޭޝަނުން އިދާރީގޮތުން ކުރަންޖެހޭ މަސައްކަތްތައްކުރުން\nހައިކޯޓުން ކަނޑައަޅާ ގޮތެއްގެ މަތީން މައްސަލަތަކުގެ އިބްތިދާޢީ ބައްދަލުވުން ބޭއްވުމުގައި އެހީތެރިވެދިނުން.\nހުށަހެޅޭ މައްސަލަތަކަށް ފައިލްތައްޔާރުކޮށް މައްސަލަތަކުގެ ރެކޯޑް ތަރުތީބުން ބެލެހެއްޓުމަށް އެހީތެރިވެދިނުން.\nއެކިއެކި މައްސަލަތަކަށް ބޭނުންވާ ޤާނޫނުތަކާއި ޤަވާޢިދުތައް ހޯދައި ފޮތް ހެދުމުގައި އެހީތެރިވެދިނުން.\nރެޖިސްޓްރޭޝަންއިން ކުރަންޖެހޭ މަސައްކަތްތައް ކުރުމުގައި ރަޖިސްޓްރަރއަށް އެހީތެރިވެދިނުން.\nލިބިފައިވާ ތައުލީމީ ސެޓްފިކެޓްތަކުގެ ކޮޕީ (މޯލްޑިވްސް ކޮލިފިކޭޝަން އޮތޯރިޓީން އެކްރެޑިޓްކުރާ ސެޓްފިކެޓެއް ވަޒީފާއަށް އެދޭފޯމާ އެކު ހުށަހަޅާނަމަ، ހުށަހަޅާނީ ޓްރާންސްކްރިޕްޓާއެކު އެކްރެޑިޓްކޮށް ތައްގަނޑުޖަހާފައިވާ އަޞްލުގެ ކޮޕީއެވެ.)\nވަޒީފާއެއް އަދާކޮށްފައިވާނަމަ ނުވަތަ އަދާކުރައްވާނަމަ އެންމެފަހުން ވަޒީފާ އަދާކުރި ދެ އަހަރު ދުވަހުގެ މަސައްކަތުގެ ފެންވަރު ބެލުމުގެ ނިޒާމުން ލިބިފައިވާ މާކްސް އެގޭނޭ އެއޮފީހަކުން ދޫކޮއްފައިވާ ލިޔުން.\n4. ވަޒީފާއަށް އެދޭ ފަރާތުގެ ދިވެހި ރައްޔިތެއްކަން އަންގައިދޭ ކާޑުގެ ކޮޕީ\nސަރުކާރު ނުވަތަ ސަރުކާރު ހިއްސާވާ ކުންފުންޏެއްގައި ވަޒީފާ އަދާކުރާ މީހަކު މިވަޒީފާއަށް ހޮވިއްޖެނަމަ ވަޒީފާއިން ވަކިކޮށްދެނޭކަމަށް އެ އޮފީހަކުން ދޫކޮށްފައިވާ ލިޔުން.\n17 ސެފްޓެމްބަރ 2019 ވަނަ ދުވަހުގެ 13:00 ގެ ކުރިން ދިވެހިރާއްޖޭގެ ހައިކޯޓް ( ތީމުގެ، އާބުރުޒުހިނގުން ) ހުށަހަޅަންވާނެއެވެ.


vnews - Selfie nagan ulhunu dhemafirin vetti maruvejje\nއުސް ފާރެއްގެމަތީގައި ސެލްފީ ނަގަންއުޅުނު ދެމަފިރިން ވެއްޓި މަރުވެއްޖެ\nމަރުގެ ހާދިސާ ހިނގި ގޮނޑުދޮށް ސަރަހައްދު:\nޕޯޗުގަލްއަށް ފަތުރުވެރިންގެ ގޮތުގައި ގޮސްއުޅުނު އޮސްޓްރޭލިއާގެ ދެމަފިރިން އުސްތަނެއްގައި ސެލްފީއެއް ނަގަން އުޅެނިކޮށް ވެއްޓި މަރުވެއްޖެއެވެ.\nމިހާދިސާ ހިނގާފައިވަނީ ޕޯޗުގަލްގައި، ފަތުރުވެރިންގެ މެދުގައި ވަރަށް މަގްބޫލް ގޮނޑުދޮށެއް އޮންނަ އެރިސީރާ އަވަށުގައެވެ. މިއީ، ރާޅާއަޅާ މަގްބޫލް ޕޮއިންޓެއްވެސް މެއެވެ.\nރާޅާއަޅާ ޕޮއިންޓާއެކު އޮންނަ ގޮނޑުދޮށަކީ އެތަނުގެ ވަށައިގެން ކަހަލަ ގޮތަކަށް ކުދި ފަރުބަދަތައް ލެވިފައިވާ ގޮނޑުދޮށެކެވެ. އަދި އެތަން މަތީގައި ތިބެގެން ބެލުމަށް 40 މީޓަރު އުސް ފާރެއްވެސް ލެވިފައި ވެއެވެ.\nއޮސްޓްރޭލިއާގެ ދެ ފަތުރުވެރިން ސެލްފީ ނަގަން އުޅެނިކޮށް ވެއްޓުނީ ފާރުމަތިންނެވެ. ފާރުމަތިން ތިރިއަށް ވެއްޓުމާއެކު އެދެމަފިރިން ވަގުތުންވަނީ މަރުވެފައެވެ.\nމީހުން ސަލާމަތްކުރުމުގެ މަސައްކަތުގައި އެހިސާބުގައި ހަރަކާތްތެރިވާ ޓީމެއްގެ ވެރިޔާ ރުއި ޕެރޭރާ ވިދާޅުވީ، މިހާތަނަށް ބެލި ބެލުންތަކުން، އެދެމަފިރިން ފާރުމަތިން ވެއްޓުނީ ސެލްފީ ނަގަން އުޅެނިކޮށްކަން އެނގިފައިވާ ކަމަށެވެ.\n"މިހާތަނަށް ބެލި ބެލުންތަކާއި ހޯދި މައުލޫމާތުތަކުން އެނގޭގޮތުގައި އެދެމަފިރިން އުޅުނީ ފާރުމަތީގައި ތިބެގެން ސެލްފީއެއްނަގަން. އެގޮތަށް އުޅެނިކޮށް އެމީހުންގެ އަތުގައިއޮތް މޮބައިލް ފޯނު އަތުން ދޫވުމުން، ފޯނު އަތުޖައްސަން އުޅުމުގެ ތެރޭގައި ދެމީހުންވެސް ވެއްޓުނީ" ޕެރޭރާ ވިދާޅުވިއެވެ.\nމިއީ، ރާޅާއަޅާ މީހުންގެ މެދުގައި މަގްބޫލް، އަދި ފަތުރުވެރިންގެ މެދުގައި މަޝްހޫރު ގޮނޑުދޮށް އޮންނަ މި ސަރަހައްދުގައި ބިނާކޮށްފައިވާ އުސް ފާރުމަތިން މީހުން ވެއްޓި މަރުވި ފުރަތަމަ ފަހަރެއް ނޫނެވެ. މީގެކުރިންވެސް އެ ފާރުމަތިން ވެއްޓި މީހުން މަރުވެފައި ވެއެވެ.


India Ge Coach Akah Sam Allardyce! - Vaguthu\nއިންޑިއާގެ ކޯޗަކަށް ސޭމް އެލަޑައިސް!\n5 މަސް ކުރިން ( މާޗް 31, 2019 )\nއިނގިރޭސި ޕްރިމިއާ ލީގުގެ ގިނަ ކްލަބްތަކަށް ކޯޗުކޮށްދީފައި ސޭމް އެލަޑައިސް، އިންޑިއާ ގައުމީ ފުޓްބޯޅަ ޓީމުގެ ކޯޗުގެ މަގާމަށް ޝައުގުވެރިކަން ފާޅުކޮށްފައިވާ ކަމަށް މީޑީއާ ރިޕޯޓްތަކުން ބުނެފިއެވެ.\nނިމިގެން ދިޔަ އޭޝިއަން ކަޕަށް ފަހު އިންގްލޭންޑަށް އުފަން ސްޓެފަން ކޮންސްޓެންޓިން މަގާމުން ވަކިވި ހިސާބުން އިންޑިއާގެ ކޯޗުގެ މަގާމުވަނީ ހުސްވެފައެވެ. އެ މުބާރާތުގައި ތައިލެންޑާ ދެކޮޅަށް ކުޅެ އިންޑިއާއިން ފުރަތަމަ މެޗުން މޮޅެއް ހޯދި ނަމަވެސް، އިންޑިއާ ކަޓާފައިވަނީ ބަހުރޭން އަތުން ފަހު ވަގުތު 1-0 އިން ބަލިވެ ހިތްދަތި ގޮތަކަށެވެ. މެޗު އެއްވަރުވި ނަމަވެ އިންޑިއާއަށް ދެ ވަނަ ބުރަށް ދެވޭނެއެވެ.\nއިންޑިއާ ކޯޗު ކަމަށް ގިނަ ކޯޗުންތަކެއް ވަނީ ޝައުގުވެރިކަން ފާޅު ކޮށްފައެވެ. އޭގެ ތެރެއިން އިންގްލެންޑްގެ ކުރީގެ ކޯޗު ސްވެން ގޯރަން އެރިކްސަން ވެސް ވަނީ ޝައުގުވެރިކަން ފާޅުކޮށްފައެވެ. އެހުރިހާ ކޯޗުންގެ ތެރެއިންވެސް އެންމެ މަޝްހޫރު ނަމަކީ އެލަޑައިސްއެވެ.\nރިޕޯޓްތަށް ބުނާގޮތުން އިންޑިއާއިން އެންމެ ބޭނުންވަނީ އެލަޑައިސްއެވެ. އަދި އެލަޑައިސްގެ އޭޖެންޓް ދާދި ފަހުން އިންޑިއާގެ ފުޓްބޯޅަ ފެޑެރޭޝަނުގެ ބައެއް އޮފިޝަލުންނާ ވަނީ ބައްދަލުކޮއްފައެވެ. އިންޑިއާ ފުޓްބޯޅަ ފެޑެރޭޝަނުން ބުނެފައިވަނީ ގިނަ ކޯޗުންގެ ހުށަހެޅުން ލިބިފައިވާ ކަމަށާއި ކޯޗެއް ހަމަޖައްސާނީ ޓެކްނިކަލް ކޮމިޓީން ހުރިހާ ހުށަހެޅުމެއް ރިވިއު ކުރުމަށް ފަހު ކަމަށެވެ. އެ ގޮތުން އެންމެ އަވަހަށް ވެސް ކޯޗެއް ހަމަޖެއްސޭނެ ކަމަށް ބެލެވެނީ އަންނަ މަހު 15 ވަނަ ދުވަހު ކަމަށްވެސް ރިޕޯޓްތައް ބުނެއެވެ.\nއެލަޑައިސްއަކީ އިނގިރޭސި ޕްރިމިއާ ލީގުގެ ތަފާތު 11 ކްލަބަށް ކޯޗުކޮށްދީފައިވާ ތަޖުރިބާކާރު ކޯޗެކެވެ. އަދި އެންމެ ފަހުން ކޯޗުކަން ކޮއްދީފައިވަނީ އެވަޓަންއަށެވެ. އެވަޓަންގެ ކޯޗް ކަމުން އޭނާ ވަކިކުރީ މިދިޔަ އަހަރުގެ މެއިމަހުގައެވެ. ވަކިކުރި އިރު، އޭނާގެ ކޮންޓްރެކްޓް އިނީ 2019 ޖޫން އާއި ހަމައަށެވެ.\nގައުމީ ޓީމެއްގައި މިހާތަނަށް އޭނާ މަސައްކަތް ކޮއްދީފައިވަނީ ހަމަ އެކަނި އިންގްލެންޑް ގައެވެ.\nޗެތުރީގެ ލަނޑުން މޮޅުވާން ދަނިކޮށް އޮމާން އިން އިންޑިއާ މާޔޫސްކޮށްލައިފި\nއޭޕްރީލް 4, 2019 11:02\nތަޔައްވުރެމާ ރަގަޅުވާނެ މޮޅެތި ކުޅުންތެރިން ހޯދިއްޔާ...ހަހަހަ


ފެލައިނީއާ ބައްދަލުވި މީހުން އަމިއްލަ އަށް ރިޕޯޓުކުރުމަށް އިލްތިމާސް ކޮށްފި – Dhen.mv\nފެލައިނީއާ ބައްދަލުވި މީހުން އަމިއްލަ އަށް ރިޕޯޓުކުރުމަށް އިލްތިމާސް ކޮށްފި\nދެން އެމްވީ March 22, 2020 - 9:31 pm\nރާއްޖޭގައި ޗުއްޓީ ހޭދަކުރުމަށްފަހު، އެނބުރި ދިޔަ ފަހުން، މަޝްހޫރު ފުޓުބޯޅާ ކުޅުންތެރިޔާ މާރުއާން ފެލައިނީ ކޮވިޑް-19 އަށް ފައްސިވެފައިވާތީ، އޭނާއާ ބައްދަލުވި މީހުން އަމިއްލަ ރިޕޯޓުކުރުމަށް ކޮވިޑް-19ގެ ތަރުޖަމާނު މަބްރޫކް އަޒީޒު އިލްތިމާސް ކުރައްވައިފިއެވެ.\nމަބުރޫކު ވިދާޅުވީ ފެލައިނީ ރާއްޖޭގައި ހުރި މުއްދަތުގައި ކޮންޓެކްޓްވި މީހުން ހޯދަމުންދާ ކަމަށާއި ނަމަވެސް އޭނާއާ ކޮންޓެކްޓްވި މީހުން އަމިއްލައަށް ވެސް އެކަން ހެލްތު ޕްރޮޓެކްޝަން އެޖެންސީ(އެޗްޕީއޭ)އަށް އެންގުމަށް އެދޭ ކަމަށެވެ.\n"އެއީ އޭނާއާ ސަލާމްކުރި މީހެއް ވިޔަސް، ސާވްކުރި މީހެއް ވިޔަސް އެޗްޕީއޭއަށް އެންގުން އެދޭން." މަބްރޫކް ވިދާޅުވިއެވެ.\nމަބުރޫކު ވިދާޅުވީ އޭނާ އެއާޕޯޓަށް ވެސް ގޮސްފައިވާއިރު ކޮންޓެކްޓްވި މީހުން މާލޭގައި ތިބުން ވެސް އެކަށީގެންވާތީ ރައްކާތެރިވުމުގެ ގޮތުން އަމިއްލައަށް އެކަން ރިޕޯޓްކޮށްދިނުމަށް ވަރަށް ބޮޑަށް އެދޭ ކަމަށެވެ.\nފެލައިނީ ރާއްޖެ އައިސްފައިވަނީ މި މަހުގެ އަށްވަނަ ދުވަހު ކަމަށާއި އޭނާ ޗުއްޓީ ހޭދަކޮށްފައިވަނީ ރީތިރަށް ރިސޯޓުގައި ކަމަށް މަބްރޫކް މީގެ ކުރިން ވަނީ ވިދާޅުވެފައެވެ. އަދި އޭނާ ރާއްޖެ ފުރައިގެން ގޮސްފައިވަނީ މި މަހުގެ 12 ގައި ކަމަށާއި ބައްޔަށް އޭނާ ފައްސިވިކަން އެނގުނީ މި މަހުގެ 20 ވަނަ ދުވަހު ކަމަށްވެސް މަބްރޫކް ވިދާޅުވިއެވެ.\nއެހެންކަމުން 14 ދުވަހުގެ މުއްދަތަށް ބަލާއިރު ފެލައިނީ އަށް އެ ބަލި ޖެހިފައި އޮވެދާނެ ކަމަށް ބެލެވޭ ދުވަހަކީ މި މަހުގެ ހަވަނަ ދުވަސް ކަމަށްވެސް މަބްރޫކް ވިދާޅުވިއެވެ.


ނިދި - TrendingRED\nގިނަ މީހުންނަކީ ރޭގަނޑަށް ނިދަން އުނދަގޫ އަދި ނިދިއްޖެ ނަމަ ފަސޭހައިން އަވަހަށް ނުހޭލެވޭ މީހުންނެވެ. މިކަމުގެ ސަބަބުން އެތަކެއް ދަތިތަކާއި އެންމެންނަށް ކުރިމަތިވެއެވެ. ނަމަވެސް ތިރީގައި މި ބަޔާން ކ...\nމިއީ ވަރަށްވެސް ތަފާތު ވާހަކައެކެވެ. ގިނަ މީހުންގެ ދެކޭގޮތުގައި އަދި ގިނަ ދިރާސާތަކުން ސާބިތުވި ގޮތުގައި ނިދި ހަމަ ނުވުމުގެ ސަބަބުން އެތައް ގެއްލުމެއް ލިބެއެވެ. އަދި 8 ގަޑިއިރުގެ ނިދި ކޮންމެ އިންސާ...\nމިއީ ޤަބޫލު ކުރަން ދަތި ވާހަކަ އެކެވެ. ޚާއްސަކޮށް ރޭގަނޑުގެ ހަމަ ނިދި ނުލިބުމުގެ ސަބަބުން ލިބޭ ގެއްލުން ތަކުގެ ވާހަކަ އަކީ ވަރަށް ދެކެވޭ ވާހަކަ އެކެވެ. އަދި މިކަން ޔަޤީން ކުރުމަށްޓަކައި ދިރާސާތަކެއ...\nނިދުމަކީ ކޮންމެ މީހަކަށްވެސް ވަރަށް މުހިއްމު އެއްޗެކެވެ. ނިދި މަދުވުމުގެ ސަބަބުން އެކި އުނދަގޫތަކާއި ކުރިމަތިވާނެއެވެ. އަދި މީގެ އިތުރުން ނުނިދައިފި ނަމަ އިންސާނާގެ ހަށިގަނޑު ރަނގަޅަށް މަސައްކަތް ނ...\n"އަހަންނަށް މިހުރީ އިންސޯމްނިއާ ޖެހިފައިތަ؟" މި ސުވާލަކީ، ނުނިދޭ ނުވަތަ ނިދި ހަމަނުވާ އެތައް ބައެއްގެ ހިތުގައި އުފެދޭ ސުވާލެކެވެ. އިންސޯމްނިއާ މި ބައްޔަކީ، ނިދަން އުނދަގޫވެ، ނިދި ހަމަނުވެ، ނިދާފައ...


Gehlunu Engagement Angoti 16 Aharu Fahun Fenihjje ގެއްލުނު އެންގޭޖްމެންޓް އަގޮނޑި 16 އަހަރު ފަހުން ކެރެޓަކުން ފެނިއްޖެ – Huvadhoo News Gehlunu Engagement Angoti 16 Aharu Fahun Fenihjje Huvadhoo News\nގެއްލުނު އެންގޭޖްމެންޓް އަގޮނޑި 16 އަހަރު ފަހުން ކެރެޓަކުން ފެނިއްޖެ\nސްވިޑަން އަންހެނެއްގެ އެންގޭޖްމަންޓް އަގޮނޓި ގެއްލުމަށްފަހު 16 އަހަރު ފަހުން، ގޭގައި ހެއްދި ކެރެޓަކުން އޭނާގެ ގެއްލުނު އަގޮނޓި ފެނެއެވެ.\nލެނަ ޕާހުލްސަން ކިޔާ ސްވިޑްން އަންހެނަކު އަމިއްލަޔަށް ޑިޒަިއިންކޮށް، މީހަކު ލައްވާ ތައްޔާރު ކުރި އެނާގެ އެންގޭޖްމަންޓް އަގޮނޓި ގެއްލި، ޒަމާންތަކެއްވުމުން، ފެންނާނެ ކަމުގެ އުއްމީދު މުޅިން ދޫކޮށްލައެވެ.\nރިހިން ހަދާފައިވާ މިއަގޮނޓީގައި7ކުދި ޑައިމަންޑް ހިމެނިފައި ވެއެވެ. އަދި މިއަގޮނޓި ގެއްލިފައިވަނީ 1995 ވަނަ އަހަރުގައެވެ. 16 އަހަރުފަހުން، މިއަގޮނޓި ފެނިފައި ވާއިރު، މިއަގޮޓި ލެނަގެ އިގިލިތަކަށް ކުޑައެވެ. ނަމަވެސް އަގޮޓީގެ ސައިޒް ބޮޑުކޮށްލައިގެން އަދިވެސް މިއަގޮނޓި އަޅަން ލެނަ ބޭނުމެވެ.\nޕާހުލްސަން ގެ އާއިލާ ދިރިއުޅެނީ ސްވިޑަންގެ މެދުތެރޭ މޯރާގެ ދަނޑު ހައްދާ ސަރަހައްދެއްގައެވެ. މީގެ 16 އަހަރުކުރިން، ގޭގައި ގަސްއިންދުމުގެ މަސައްކަތެއްގައި އުޅުމަށްފަހު ބަލާ ލެވުނު އިރު އަގޮނޓި ވަނީ ގެއްލިފައެވެ. އަގޮނޓި ހޯދުމަށް ވަރަށް މަސައްކަތް ކުރެވުނު ނަމަވެސް، އަގޮނޓި ވަނީ ނުފެނިފައެވެ. އަގޮނޓި ނުފެނި ގިނަދުވަސް ވުމުން، ފެނިދާނެކަމުގެ އުއްމީދުވެސް ވަނީ ގެއްލިފައެވެ.\nގިނަ ދުވަސްތަކަކަށްފަހު، ވަރަށް އާދަޔާ ޚިލާފް ގޮތަކަށް ކެރެޓަކުން އަގޮނޓި ވަނީ ފެނިފައެވެ. ލަފާކުރެވޭގޮތުގައި ކެރެޓް އިންދިފައި ވަނީ އަގޮނޓީގެ މެދަށްވާގޮތަށެވެ. ކެރެޓް ހެދި ބޮޑުވިރު، ކެރެޓްގެ މެދަށް އަރައި އަގޮނޓި ވަނީ ބާރުވެފައެވެ.\nމިހާދުވަސްފަހުން، އަގޮނޓި ފެނުމުން ލެނަ ހުރީ އުފަލުން ފޮޅިފައެވެ. ނަމަވެސް އަގޮނޓީގެ ސައިޒު ކުޑަވުމުން އަތުގައި އެޅޭގޮތެއް ނުވެއެވެ. ނަމަވެސް، އަނގޮޓީގެ ސައިޒަށް ބަދަލު ގެނެސްގެން އަދިވެސް، މިއަގޮނޓި އެޅުމަށް ލެނަ ބޭނުމެވެ.


މަގޫދޫގައި ހުންނަ ސޯލާ ކަރަންޓުގެ ނިޒާމުން އުފައްދާ ކަރަންޓު ފެނަކައަށް ގަނެފި – Haftha\nSun,7June, 2020, 2:06 pm\nމަގޫދޫގައި ހުންނަ ސޯލާ ކަރަންޓުގެ ނިޒާމުން އުފައްދާ ކަރަންޓު ފެނަކައަށް ގަނެފި\nފ. މަގޫދޫގައި ގާއިމުކޮށްފައިވާ ސޯލާ ކަރަންޓުގެ ނިޒާމުން އުފައްދާ ކަރަންޓު ފެނަކަ ކޯޕަރޭޝަން ލިމިޓެޑަށް ގަތުމުގެ އެއްބަސްވުމެއްގައި މިއަދު ސޮއިކޮށްފިއެވެ.\nމަގޫދޫގައި ގާއިމު ކޮށްފައިވާ ސޯލާ ކަރަންޓުގެ ނިޒާމަކީ އިޓަލީގެ މިލާނޯ ބިކޯކާ ޔުނިވާސިޓީ މެދުވެރިކޮށް ގާއިމުކޮށްފައިވާ ނިޒާމެކެވެ. މި އިޔާދަކުރަނިވި ހަކަތަ އުފައްދާ ނިޒާމުގެ ސައިޒަކީ 30 ކިލޯވޮޓް ޕީކެވެ.\nއެ ނިޒާމުން އުފައްދާ ކަރަންޓު ގަތުމުގެ އެއްބަސްވުމުގައި ފެނަކައިގެ ފަރާތުން ސޮއިކުރެއްވީ އެކުންފުނީގެ މެނޭޖިން ޑިރެކްޓަރު އަހުމަދު ސައީދު މުހައްމަދެވެ. މަގޫދޫ ކައުންސިލުގެ ފަރާތުން ސޮއިކުރެއްވީ ކައުންސިލުގެ ރައީސް އަބްދުﷲ ވަހީދެވެ.\nމިއީ ފެނަކައިން ސޮއިކުރި ފުރަތަމަ ކަރަންޓު ގަތުމުގެ އެއްބަސްވުމެވެ. އަދި މިއީ ރާއްޖޭގެ ރަށު ކައުންސިލަކާއި ޔުޓިލިޓީ ކުންފުންޏަކާއެކު ވެވެނު ފުރަތަމަ ކަރަންޓު ގަތުމުގެ އެއްބަސްވުންވެސް މެއެވެ.\nމި އެއްބަސްވުމާއެކު ފެނަކައިން އުފައްދާ ކަރަންޓުގެ ބައެއް އެ ސޯލާ ނިޒާމުން ލިބޭ ކަރަންޓުގެ ގޮތުގައި ބޭނުންކުރެވި، ފެނަކައަށް ތެލުގެ ހަރަދު ކުޑަ ވެގެންދާނެއެވެ. އަދި ފެނަކައަށް ކަރަންޓު ވިއްކުމުން ކައުންސިލަށް އެއިން މަންފާ ލިބިގެންދާނެއެވެ.\nފެނަކަ އިން ބުނީ، މި އެއްބަސްވުމުން ހާމަކޮށްދެނީ މޯލްޑިވްސް އެނާޖީ އޮތޯރިޓީގެ މިންގަނޑުތަކާއި އުސޫލުތަކާއި އެއްގޮތަށް އެފަދަ އިތުރު އިންޑެޕެންޑެންޓް ޕަވާ ޕްރޮޑިއުސާތަކުން އިޔާދަކުރަނިވި ހަކަތައިން އުފައްދާ ކަރަންޓު ގަތުމަށް އެކުންފުނިން ތައްޔާރަށް އޮތް ކަން ކަމަށެވެ.


އިބްރާހިމް އާދަމް 21 ސެޕްޓެމްބަރު 2020 18:20\nއިންޑިއާގެ ކޮޗިން އިން ރާއްޖެއަށް ފެށުމަށް ހަމަޖެހިފައިވާ ކާގޯ ފެރީގެ އަކީ އެކްސްޕޯޓަށް ހުޅުވުނު އާ ދޮރެއް ކަމަށް މަކުނުދޫ ދާއިރާގެ މެމްބަރު މުހައްމަދު ރާއީ ވިދާޅުވެއްޖެއެވެ.\nމިގޮތުން ރާއީ ވިދާޅުވީ ކާށި، ރޯނު، ފަން، ބޮލި، ލޮނުމަސް، ހިކިމަސް، ރަށުގައި އުފައްދާ ކާތަކެތި، (ކާޖާ) ޕެކެޓްކޮށްފައި އަދި ބާދަގަނޑު ފަދަ ތަކެތި އެކްސްޕޯޓު ކުރެވޭނެ ކަމަށެވެ. އަދި މިއީ މުޅި ރާއްޖޭގެ ރައްޔިތުންނަށް ފަހިވެގެންދާ ފުރުސަތެއް ކަމަށް ރާއީ ވިދާޅުވިއެވެ.\nއެކްސްޕޯޓު ކުރެވޭނެ ކަމަށް ރާއީ ވިދާޅުވި ގިނަ ތަކެއްޗަކީ ރާއްޖެއިން އެއްވެސް ވަރަކަށް އެކްސްޕޯޓު ކުރާތަކެއްޗެއް ނޫނެެވެ. މިސާލަކަށް ކާށިފަދަ ތަކެއްޗަކީ ރާއްޖެއިން މިހާރުވެސް އިމްޕޯޓު ކުރާ އެއްޗެއްކަން ފާހަގަކޮށްލެވެއެވެ.\nކޮޗިން ފެރީ އިން ގިނަ ގުނަ ފައިދާ ލިބޭނެ ކަމަށް ސަރުކާރަށް ތާއީދު ކުރާ މަޖިލިސް މެމްބަރުންނާއި އެމްޑީޕީ އެކްޓިވިސްޓުން ދަނީ ބުނަމުންނެވެ. އެ ފެރީގެ މިއަދު އިންޑިއާ އިން ރާއްޖެ އަންނަން ފުރާފައިވާއިރު ކުޅުދުއްފުއްޓަށް އަންނާނެ ކަމަށް ވަނީ 26 ސެޕްޓެމްބަރުގައިކަމަށްވެއެވެ.\nއެންމެ ފުރަތަމަ ކޮޗިން އާއި ރާއްޖެއާއި ދެމެދު ބާއްވަން ނިންމީ ޕަސެންޖާ ފެރީއެކެވެ. ނަމަވެސް ފަހުން އެ ފެރީ ވަނީ ކާގޯ ފެރީއަކަށް ބަދަލުކޮށްފައެވެ.\nއިންޑިއާ ކޮޗިން ފެރީ މެމްބަރު ރާއީ\nSeptember 27, 2020 11:22:28\nކޮޗިން ފެރީއިން މަހާ، ކާއްޓާ، ކުޅި ކާޖާ އެކްސްޕޯޓު ކުރެވޭނެތަ؟\nSeptember 26, 2020 13:17:44\nޕެސެންޖާ ފެރީ ކާގޯ ފެރީ އަކަށް ބަދަލުވިގޮތް އޮޅުން ފިލާގޮތެއް ނުވޭ: އުޝާމު\nSeptember 22, 2019 22:56:56\nއިންޑިއާ-ރާއްޖެ ފެރީ2މަސްތެރޭގައި ފަށަނީ\nދަޑަނޑުބޭރު ކުރެވިދާނެ. އިންޑިޔާ އަށް ރާއްޖެއިން ގެންދެވޭނެ އެއްޗެއް ނޯންނާނެ.ސަބަބު:ދަޑަނޑު ފިޔަވައި ދެންހުރި ހުރިހާ އެއްޗެހިން ރާއްޖެއިން މާރަގަޅު އަގުލިބޭނެ...\nދެންފަބުން އެފެރީ ވަނީ ހުސް ފެރީއަކަށް. ސަލާމުން ސަލާމް\nކާށި، ރޯނު، ބޮލި، ފަން، ކާޖާ އަދި ހިކިމަސް ފަދަ ތަކެ އްޗަކީ އިންޑި އާއއ އަށް ގެެންގޮސް ނުވި އްކޭނެ. ތިބުނާ މުދާތަ އް އިންޑި އާ އިން ރާ އްޖެ ގެނެސް ވި އްކާނީ. ބާދަގަނޑު މިހާރުވެސް އިންޑި އާ އަށްގެންދޭ. ތިދަތުރު ތަކުން ހުރިހާމަންފާ އެ އް ލިބޭނީ އިންޑި އާ އަށް.\nމީ އަޅެ ބުރާންޗެއްތަ؟\nމިއީދުރު ރާސްތާ ޕުލޭނެއް ދިވެހިންއިންޑިޔާއިން ދިނިއްޔާ ދިންއެއްޗެއް ކައިބޮއި ހަދާނެދުވަސް ކައިރިވެއްޖެ ދިވެހިންނޭ ހޭއަރާ ބޮޑެތިމަގާމް ތައްލިބުނީމަ ތިތިބެނީ އަމިއްލަ އެދުމުންފޯވެފަ ސުކުރިއްޔާ.\nމިކަލޭގެ މަޖިލީހަކުވެސް ނުކިޔާ ރަނގަޅުއެއްޗެއް ރާއްޖެ ދަރުވާލާނެ ގޮތެއް ނެތިގެން އެއުޅެނީ


ޔާމީން ވަރެއްނެތް، މިއީ ފިނޑި ސަރުކާރެއް: މުސްތަފާ\nރައީސް އަބްދުﷲ ޔާމީން ސަރުކާރު ހިންގެވީ އެނގިގެން ކަމަށާ އެއާހިލާފަށް މިހާރު މި އޮތީ ފިނޑި ކަމަށް އަރާ އޮތް ސަރުކާރެއް ކަމަށް ވިދާޅުވެ މި ސަރުކާރަށް ތިމަރަފުށީ ދާއިރާގެ ކުރީގެ މެންބަރު މުހައްމަދު މުސްތަފާ ވަރަށް ބޮޑަށް ފާޑުވިދާޅުވެއްޖެ އެވެ.\nރައީސް ޔާމީނަށް ވަރަށް ބޮޑަށް ތައުރީފު ކުރައްވަމުން މުސްތަފާ ވިދާޅުވީ ރަައީސް ޔާމީން މިގައުމުގައި ވެރިކަން ކުރެއްވީ ސަރުކާރެއް ހިންގަން އެނގިވަޑައިގެން ކަމަށެވެ. އަދި ރައީސް ޔާމީންގެ ސަރުކާރަކީ ބާރުގަދަ ސަރުކާރެއްކަން ރައްޔިތުން މިހާރު ގަބޫލުކުރާ ކަމަށެވެ.\nއޭގެ ފަހުން މުސްތަފާ ވަނީ ރައީސް ސޯލިހްގެ ސަރުކާރަށް ވަރަށް ބޮޑަށް ފާޑުވިދާޅުވެފަ އެވެ. މުސްތަފާ ވިދާޅުވީ ކަމެއް ނުކޮށް، ބީރުކަންފަތެއް ދީގެން ހުރިހާ މައްސަލައަކަށް ބޮޑުވަރިހަމަ ވެގެން ވެރިކަމެއް ނުކުރެވޭނެ ކަމަށެވެ.\n"އަހަރެމެން ދުށިން ރައީސް ޔާމީން އެކްސްކަވޭޓަރު ހިފައިގެން ކޮންނަން ހުރި މަންޒަރު. 'ޅޮސް އުނދޯލި ޒައީމް' އަކަށް ވެގެން ސަރުކާރެއް ނުހިންގޭނެ. ކަމެއް ނުކޮށް، ބީރު ކަންފަތެއް ގައުމުގެ ހުރިހާ މައްސަލައަކަށް ދީގެން ބޮޑުވަރިހަމަ ހަމަވެފައި އިނަސް، އަދި ވެރިކަމެއް ނުކުރެވޭނެ. ފިނޑި ކަމުން އަރާހުރި ސަރުކާރެއް." ސަރުކާރަށް ފާޑުވިދާޅުވަމުން މުސްތަފާ ވިދާޅުވި އެވެ.\nމުސްތަފާއަކީ ރައީސް ޔާމީންގެ ސަރުކާރާ ދެކޮޅަށް އިދިކޮޅާ ގުޅުނު މަޝްހޫރު 12 މެންބަރުންގެ ތެރެއިން މެންބަރެކެވެ. އަދި 18 ވަނަ މަޖިލީހަށް އެމްޑީޕީގެ ޓިކެޓްގައި އިންތިހާބުވެވަޑައިގެންނެވިތާ ވަރަށް ކުރީކޮޅު މުސްތަފާ ވަނީ ރައީސް ޔާމީންގެ ޕީޕީއެމާއި ގުޅިވަޑައިގެންފަ އެވެ. ނަމަވެސް ފަހުން ރައީސް ޔާމީންގެ ވެރިކަން ބަދަލު ކުރުމަށް އެންމެ ބޮޑަށް މަސައްކަތް ކުރައްވާ ރައީސް ޔާމީނަށް އެންމެ ބޮޑަށް ފާޑު ވިދާޅުވި ބޭފުޅުންގެ ތެރޭގައި އޭނާ ހިމެނިވަޑައިގަތެވެ.\nއަރުޝީފަށް ނެގީ 09/02/2020 13:44\nއެންމެފަހުން އަޕްޑޭޓްކުރީ 09/02/2020 13:44\nމާލޭ ރައްޔިތުންނަށް ކޮށްދެއްވާނެ ގިނަ ކަންތައްތަކެއް މުއިއްޒު ވިދާޅުވެއްޖެ\nއައިޝަތު ފަރީޙާ 15 މިނެޓު ކުރިން\nއަހުމަދު ނަސޫހް 31 މިނެޓު ކުރިން\nއަލީ ހުޒާމް 44 މިނެޓު ކުރިން\nމުހައްމަދު އުސާމް 45 މިނެޓު ކުރިން


Mi loagandu cancer jehifaaivaa meehunna haassa! – adduLIVE\nމި ލޯގަނޑު ކެންސަރު މީހުންނަށް ހާއްސަ!\n0 Nov 13, 2017, 11:05 ލިޔުނީ އާމިނަތު ޒައިޝާ\nބޮޑު ބައްޔެއް ޖެހިފައިވާ ނަމަ، އެފަދަ މީހެއްގެ މޫނުމަތިން އުފާވެރިކަން ގެއްލި ތުންފަތްމައްޗަށް ހިނިތުންވުން ނައުމަކީ ވެދާނެ ގޮތެކެވެެ. ހާއްސަކޮށް ކެންސަރު ފަދަ ބޮޑު ބައްޔެއް ޖެހިފައިވާ ނަމަ، އެފަދަ މީހަކު އަބަދު ވެސް ފެންނާނީ ވަރަށް މާޔޫސްކޮށް ހުއްޓަ އެވެ.\nއެކަމަކު ބައްޔަކާ ހަނގުރާމަ ކުރުމަކީ ތިމާ އަބަދު ހިތާމައިގެ އުޅެން ޖެހޭ ވަރުގެ ކަމެއް ނޫނެވެ. އަދި މިއީ ތިމާގެ މޫނުމައްޗަށް ހިނިތުންވުން ނާންނަންވީ ސަބަބެއް ވެސް ނޫނެވެ.\nކެންސަރު ޖެހިފައިވާ މީހުންނަށް ހާއްސަކޮށްގެން އުފައްދާފައިވާ މޫނުބަލާ ލޯގަނޑުން މިހާރު ކޮންމެހެން ވެސް ހިނިތުންވުން ގެނުވާނެ އެވެ. ސަބަބަކީ ތިމާގެ މޫނު އެއިން ފެންނަން ފަށާނީ ހިނިތުންވެއްޖެ ނަމަ އެވެ.\nއެމެރިކާގައި ވިޝުއަލް އާޓްސް ދާއިރާ އިން މާސްޓާޒް ޑިގްރީ ނަގާފައިވާ ތުރުކީގެ ޒުވާނެއް ކަމަށްވާ ބާކް ހިލްއަމްގެ ސިކުނޑިން ދިޔަ ފިލައިގެން އަދު ވަރަށް ލިމިޓެޑް އަދަދަކަށް އުފެއްދި މި ލޯގަނޑު މިހާރު 2،000-3،000 ޑޮލަރަށް ގަންނަން ލިބޭނެ އެވެ.\nބާކް ބުނި ގޮތުގައި ހިނިތުންވީމާ މީހާގެ ސިފަ ފެނޭ ލޯގަނޑު އުފެއްދުމުގެ ހިޔާލު އޭނާ އަށް އައީ އާއިލާގެ މީހަކަށް ކެންސަރު ޖެހި، އޭނާގެ ދިރިއުޅުމަށް އައި ބަދަލާއި މޫނުމަތީގެ އުފާވެރިކަން ގެއްލިފައިވާ ތަން ފެނުމުން ކަމަށެވެ. އެހެންވެ އެކަމަށް ހައްލެއް ހޯދަން ކުރި މަސައްކަތުން ވުޖޫދަށް ގެނައި ލޯގަނޑަކީ މިހާރު ކެންސަރު ބަލީގެ ޝިކާރަކަށްވެފައިވާ ކޮންމެ މީހަކަށް އުފާވެރިކަން ގެނުވައި ދޭނެ އެެއްޗެކެވެ.\nޓެބްލެޓެކާ ވައްތަރުކޮށް ފަރުމާކޮށްފައިވާ މި ލޯގަނޑު މޭޒުމަތީގަ އާއި ފާރުގައި ހަރުކޮށްލައިގެން ވެސް ބޭނުންކޮށްލެވޭނެ އެވެ.\n"އަަހަރެން ގަބޫލު ކުރާ ގޮތުގައި ކަންކަމާ ދޭތެރޭ ޕޮޒިޓިވްކޮށް ވިސްނުމަކީ މީހާގެ ފިކުރުތައް ދުރުކޮށްލަދީ، އުފާވެރި މީހެއްގެ ގޮތުގައި ހުންނަން ބާރު އަޅައި ދޭނެ ކަމެއް،" ސީއެންއެން އަށް ދިން އިންޓަވިއުއެއްގައި ބާކް ބުންޏެވެ.


ކޮލަމާފުށީ ރަސްއައިން ދޯނީގައި އިންސާފުގެ ދަތުރުގައި ބައިވެރިވުމަށް ކުރި އާދަޔާ ޚިލާފް ދަތުރު – Maldivian Democratic Party\n07 ޖޫން 2012\nކޮލަމާފުށީ ރަސްއައިން ދޯނީގައި އިންސާފުގެ ދަތުރުގައި ބައިވެރިވުމަށް ކުރި އާދަޔާ ޚިލާފް ދަތުރު\nއިންސާފްގެ ދަތުރު – ހުވަދު އަތޮޅުން މާލެއަށް\n27 ފެބްރުއަރީ -– 28 ފެބްރުއަރީ\nލިޔުނީ: މުއާޒް (މޯލާ) – އެމްޑީޕީ މަޑަވެލި ދާއިރާގެ ސެކްރެޓަރީ\nފެބްރުއަރީ މަހުގެ 27 ވަނަ ދުވަހެވެ. ބަޤާވާތްކުރިފަހުން 20 ވަނަ ދުވަހެވެ. އަޅުގަނޑުގެ އުމުރުން 22 އަހަރެވެ. ދުވަހަކީ މޫސުން ރީތި ހިތްގައިމު ދުވަހެކެވެ. އެހެން ދުވަސްތަކޭ އެއްފަދައިން ރާއްޖެ ޓީވީ ބެލުމުގައި އެމް.ޑީ.ޕީގެ ހީވާގި މެންބަރުން މަޝްއޫލުވެގެން އުޅުނެވެ. މާލެ ދިއުމަށް ލިސްޓްކޮށްފައިވާ މީހުން2ޖެހިއިރު ޝަރީފްގެ އުދޯލިގޭގައި އެއްވެ ތިއްބެވެ. އެތާގައި ފެރީދުއްވާ އަދުނާންވެސް އިނެވެ. އިސްކޮށް ތިބި މީހުންގެ ތެރެއިން ކައުންސިލް މެންބަރ ޝިރާނުއާއި އަޔާޒުވެސް އިނެވެ.\nފަންސަވީހެއްހާ މީހުން މާލެދިއުމަށް ނަންނޯޓްކޮށްފައި ވީނަމަވެސް2ޖެހުމާއިހަމައަށް އެއަދަދު އައީ މަދުވަމުންނެވެ. 04:30 ވާއިރު ހޯނޑެއްދޫ އިން ތިނަދޫއަށް (ކޮލަމާފުށީ ރަސްއައިން ދޯންޏަށް) ދިއުމަށްޓަކައި ފުރާނެކަމަށް އިއުލާންކުރުމަށް ފަހު އެންމެން ގެއާއި ދިމާއަށް ނައްޓާލިއެވެ.\nއަޅުގަނޑު ގެއިން ނައްޓާލީ4ޖެހިފަހުންނެވެ. ފުރަން ދިޔަމަގުމަތީގައި “ރަޓުފިހާރަ” އަށް ވަދެ ފެންކޭހަކާއި އިންޑޯމިލްކު ކޭހަކާއި ދެ ޗިޕްސް ދަޅު ގަނެގެން އަތިރިމައްޗާ ދިމާލަށް (ދިހަރެއާހަމައަށް) ދެވުނުއިރު ގާތްގަނޑަކަށް އެންމެންހެން ހަމައަށް ތިއްބެވެ. އޭރުއެތާނގައި ތިބި މީހުން ގުނާލި އިރު 18 މީހުންވެސް ހަމަނުވެއެވެ. އެންމެން ފުރަންތައްޔާރުވިއިރު ދާނެ ދޯންޏެއް ނުލިބުނެވެ. އަދުނާނު ނަމާދުން ފައިބައިގެން އައިސްހުރީ މަސްކަނޑާށެވެ. ދެތިން ކުއްޖަކު އަދުނާން ބަލާވެސް ފޮނުވިއެވެ. 30:4ވީއިރުވެސް އަދުނާންއެއް ނައެވެ. ދެން އަހަރުމެން ބެލީ ތައުފީގް ފެރީގައި ދެވޭގޮތެއް ވޭތޯއެވެ. ތައުފީގް ބުނީ އިންޖީނު ގިޔަރުގައި މައްސަލައެއް ޖެހިފައިވާ ވާހަކައެވެ. އެވަގުތު ދަތުރުގެ ބައިވެރިންނަށް ކޮންމެވެސް ވަރެއްގެ މާޔޫސް ކަމެއް ލިބުނެވެ. ދެވެންހުރި ހުރިހާ ގޮތެއް އެވަގުތުގައި ބަލަމުންގެންދިޔައެވެ. ލޯންޗެއްގައިވެސް އެހުރިހާ މީހުންނަށް ދެވެން ނެތެވެ.\nއޭރު ކައުންސިލް އިދާރާގެ ކުރިމަތީގައި ހެދިފައި ހުރިގަސްތަކުގައި އެލުވާލާފައިވާ ޖޯލިފަތިތަކުގައި ޕީ.ޕީއެމެގް މީހުން ނުވަތަ އިއްތިހާދޭ ކިޔައިގެން އުޅޭ ޖަމާއަތުގެ މީހުން ތުންތަޅުވައިލަ ތަޅުވައިލައި ތިއްބެވެ. އެއްބަޔަކު ކިޔާއަޑު އިވެއެވެ. މިމީހުންކީ ޖިހާދަށް ދާބަޔެކެވެ. އަނެއްބަޔަކު ކިޔައެވެ. އެދަނީ ވެރިކަން އަނބުރާ ރުޖޫއަކުރުމަށެވެ. މިހެން ތިއްބާ ސައިކަލެއްގެ ފަހަތު ޝީޓުން އަދުނާން ދައްކައިލިއެވެ. އެންމެންގެ ހިތަށް ފިނިކަމެއް ލިބުނުކަހަލައެވެ. ހޯނޑެއްދޫއިން ނައްޓާލިއިރު ގާތްގަނޑަކަށް5ޖަހައިފިއެވެ. މަޑަވެލީ ފަޅުބޭރުގައި މަޑުކޮށް އެރަށުން ޑިންގީއެއްގައި އައި3ކުދިން ފެރީއަށް އަރުވައިފިއެވެ. އެއީ ޝިއާރު އާއި އަދިވެސް ކޮންމެވެސް ދެކުއްޖެކެވެ. އޭރު ޖުމްލަ ބައިވެރިންގެ އަދަދަކީ 18 އެވެ.\nދުވަހަކީ ކަނޑުމަޑު ދުވަހެއްކަމުން ކަނޑުގެ ލޮނުގަނޑު ކަފަމުން ރާސްލާފައި ގޮސް ތިނަދޫ ފަޅަށް ދޯނި ވަދެއްޖެއެވެ. އޭރު ރަސްއައިން ދޯންޏަށް ފުރުމަށް ބޭނުންވާ ސާމާނުތައް އަރުވައި މީހުންވެސް ޖަމާވަމުން ދިޔައެއެވެ. އަހަރުމެންނަށް ރަސްއައިން ދޯންޏަށް އެރުނު އިރު ގާތްގަނޑަކަށް ދޯނި އޮތީ ނައްޓާލަން ރެޑީ ކޮށްފައެވެ. އަޅުގަނޑުމެންގެ ބައިވެރިއެއް ކަމަށްވާ ޖާދުﷲ ރޯގާ ޖެހިގެން އުޅޭތީ ތިނަދޫގެ ރައްޓެއްސަކަށް ގުޅައިގެން ޕެނަޑޯލް ކާޑަކާއި ސިޓްރިޒެން ކާޑެއް ގެނެސްފީމެވެ. އޭރު އިރުއޮއްސި6ޖަހައިފާނެއެވެ. ކުޑައިރުކޮޅެއްގެ ތެރޭގައި ރަސްއައިން ދޯނި ތިނަދޫ ފަޅުން ނުކުމެ އެ ދޯނި ނިސްބަތްވާ ގއ. ކޮލަމާފުއްޓަށް މިސްރާބް ޖަހައިފިއެވެ.\nބާރުދުވެއްޔެއްގައި ގޮސް ކޮލަމާފުށީ ބަނދަރަށް ވަންއިރު 8 ޖަހައިފާނެއެވެ. 10 ޖަހާއިރު ދޯންޏަށް އެރުމަށް ދަތުރު އިންތިޒާމްކުރާ ފަރާތްތަކުން އެންގިއެވެ. ދަތުރު އިންތިޒާމް ކުރުމުގައި އެމް.ޑީ.ޕީ ތިނަދޫ ދާއިރާގެ ހިންގާކޮމެޓީގެ މެންބަރުންނާއި ތިނަދޫ އެމް.ޑީ.ޕީގެ އިސްމީހުން ހިމެނެއެވެ. އަޅުގަނޑުގެ ކޮލަމާފުށީގެ ރައްޓެހިންގެ ތެރެއިން އެކަކުވެސް އެދުވަސްވަރުގައި ރަށުގައިނެތެވެ. ކޮލަމާފުއްޓަށް ފޭބުމުގެ ކުރިން އަޅުގަނޑުގެ ރައްޓެއްސެއްކަމަށްވާ އެރަށު ރާމިޒްއަށް ގުޅާފައި އެވާހަކަ ބުނީމެވެ. ރާމިޒްވަގުތުން ރައުފްއަށް ގުޅާފައި ރާމިޒްގެ ރައްޓެއްސް ދޯނީގައި ދާނެވާހަކަ ބުނިކަމަށް އަހަންނަށް މެސެޖެއްކޮށްލިއެވެ. ކޮލަމާފުށީ ބަނދަރަށް ފޭބިއިރު އެތާގައި ރައުފްހުއްޓެވެ. ރައުފްއާއި ބައްދަލުކޮށްލާފައި ފަހުން ދިމާވާނެކަމަށްބުނެ ޅިޔަނާއިއެއްކޮށް ރަށުތެރެއަށް ހިނގައި ގަތީމެވެ. ފުރަތަމަވެސް ދިޔައީ ބައްޕަގެ ރައްޓެއްސެއްގެ ގެއަށެވެ. އެގެއަށް ގޮސް ފާހާނަކޮށްލައިން ނުކުތީ ކާންދިއުމަށެވެ.\nކާންދިޔަމަގުމަތީގައި ރާމިޒްގުޅާފައި އޭނަގެ ރައްޓެހި ކުއްޖެއް ބަލާއަންނާނެ ވަހަކަ ބުނުމުން އެތާނގައި މަޑުކޮށްލީމެވެ. މިނުޓެއްގެ ތެރޭގައި އެކުއްޖާ ސައިކަލެއްގައި އައިސް އަހަރެން ނަގައިގެން ގޮސް މަޑުކޮށްލީ ރާމިޒްގެ ގެއަށެވެ. އެގޭގައި އުޅެނީ ރާމިޒްގެ މަންމައާއި ރާމިޒްގެ ދައްތައެއްގެ ދެއަންހެން ކުދިންނާއި އައްޑޫ އަންހެން ކުއްޖެކެވެ.\nއެގޭގައި އިންދާ ޚަބަރުލިބުނީ އެމް.ޑި.ޕީގެ ޗެއާރ ޕާރސަން (އިދާރީ) މުޙައްމަދު އިމްތިޔާޒް އާއި ބައެއް ދާއިރާތަކުގެ ރައީސުން ޖުމްހޫރީ ޕާޓީއާއި ގުޅުނު ޚަބަރެވެ. ވަގުތުން އިންތިއަށް ގުޅައި ޚަބަރު ސައްޚަކޮށްލީމެވެ. ހަމައެހެންމެ އެމް.ޑީ.ޕީ ޤައުމީ މަޖިލިސް މެމްބަރ އަރުހަމަށްވެސް ގުޅާލީމެވެ. އަރުހަމް ބުނީ ޖުމްހޫރީ ޕާޓީއަށް ސޮއިނުކުރާކަމަށެވެ. އެގެއިން ރަގަޅަށް ފެންވަރައި ކައިގެން ނައްޓާލީ ބަދަރަށެވެ. އޭރު 10 ޖެހުމަކާއި ކައިރިވެދާނެއެވެ. ބަނދަރު މަތީގައި ބޮޑު ސްކްރީން ބަހައްޓައި ރާއްޖެޓީވީ ދައްކަމުން ދިޔައެވެ. މަވެސް ޓީވީ ބަލަން ޖޯއްޔެއްގައި ޖައްސާލީމެވެ. 10 ޖެމާއިއެކު އެންމެން ދޯންޏަށް އަރައިފިއެވެ. ކޮލަމާފުށިންވެސް ފުދޭވަރަކަށް ޒުވާނުން އެރިއެވެ. އޭގެ ތެރޭގައި ރައުފް ވެސް ހިމެނެއެވެ. އެރޭ ހުވަދޫ ކަނޑު ހުރަސްކޮށް ފަތިހު ދޯނި އޮތީ ކޮޅުމަޑުލުގައެވެ. ކޮޅުމަޑުލު ތިމަރަފުށީ ބަނދަރަށް ވަދެ މާލެދާކުދިބަޔަކު ފެންނަށްނެތުމުން މާކަނޑަށް ނުކުމެ މާލެއާއި ދިމާލަށް ދޯނި މިސްރާބްޖެހިއެވެ. ހެދުނު7ޖެހުމާއެކު ދަތުރުގެ ބައިވެރިން އަވަސްވެގަތީ ކޮފީ ބުއިމަށެވެ. ކޮފީބުއިތާ މާގިނަ އިރުނުވަނީސް ދަތުރުގެ ބައިވެރިން ހެދުނުގެ ނާސްތާކޮށްފިއެވެ. ބާރު ދުވެލީގައި ދުވަމުން ދިޔަ ދޯނީގެ އިންޖީނު ކުއްލިއަކަށް ހުއްޓުނެވެ. ދޯނީގެ އިންޖިނިއަރުން އިންޖީނު ވަތަށް އެރި ބެލިބެލުމުގައި ފިސްޓަނެއްގެ މައްސަލަޖެހުނީއެވެ. ގަޑިން އޭރު 11:30 ވެދާނެއެވެ. ދޯނި އޮތީ ވ އަތޮޅު ބޭރުގައެވެ.\nދޯނީގެ ހުރިހާ ފިސްޓަނެއް ނުޖައްސައި މަޑުމަޑުން ދުއްވަމުންގޮސް ވ. އަތޮޅުގެ ކުޑަކުޑަ ރަށެއްގެ ބަނދަރަށް ވަދެއްޖެއެވެ. އެރަށުގައި ޖެޓީއެއް ލާފައިނެތެވެ. އެހެންނަމަވެސް ކުޑަވަރެއްގެ ފާލަމެއް ހަދާފައިވެއެވެ. ފަޅުގައި އޮތީ އެންމެ ދޯންޏެކެވެ. ދިހަރެސް މަތިން އެއްވެސް ބަޔެއްގެ ހިލަމެއް ނުވެއެވެ. ބަލާބެލުމަށް ފަޅުރަށެއްހެން ހީވިޔަސް ސަރުކާރުގެ އިމާރާތްތަކާއި ރީނދޫކުލައިގެ ފާރުތައް ފެނުމުން މީހުން ދިރިއުޅޭ ރަށެއްކަން އެގެއެވެ. ދަތުރުގެ ބައިވެރިއެއްގެ ފަރާތުން އެއީ ރަކީދޫ ކަން އެގުނެވެ. ދޯނީގައި ތިބި މީހުން ރަކީދުއަށް ފައިބައިފިއެވެ. އެންމެންވެސް ފޭބިއެވެ. އެވަގުތު ހީވީ އެރަށުގެ އާބާދީއަށް ވުރެ ބޮޑު ބައިގަނޑެއް އެރަށަށް އަރައިގެން އުޅޭހެންނެވެ. ރަކީދޫއަށް ފޭބި އިރު ގަޑިން 1 ޖަހައިފާނެއެވެ.\nބަނަދަރުމަތިން އަހަރުމެންނާއި ފުރަމަތަ ދިމާވީ ބެގީކޮށް ޓައި އަޅާފައިހުރި ޒުވާން ކުއްޖަކާއެވެ. އެކުއްޖާއާއި ވާހަކަ ދައްކާލުމުން އެއީ އެރަށު ކައުންސިލް މެންބަރެއްކަން އެގުނެވެ. އަދި އެރަށު ކައުންސިލަށް ހޮވިފައިވަނީ އެމް.ޑީ.ޕީ ފަސް މެންބަރުންކަމާއި މިވަގުތު އަނެއް4މެންބަރުންނާއި ރަށުގެ އެމް.ޑީ.ޕީގެ ބައެއް މެންބަރުން އިންސާފްގެ ދަތުރުގައި ބައިވެރިވުމަށް މާލެގޮސްފައިވާ ކަމުގެ މަޢުލޫމާތު ލިބުނެވެ. ދޯނީގެ އިންޖިނިއަރުން އުޅުނީ އިންޖީނުގެ ހަލާކްވި ބައި ހެދޭތޯއެވެ. އަހަރުމެން ދިޔައީ ރަށު ތެރެއަށް ހިގާލުމަށެވެ. ދެތިން ކުޑަކުޑަ ފިހާރަ އެރަށުން ފެނުނެވެ. އެފިހާރަތަކަށް ވަދެ ދަތުރުގެ ބައިވެރިން ވިޔަފާއިކޮށް ހެދިއެވެ. ރަށުގެ މާއެތެރެއަށް ނުދެވެނީސް އަހަރުމެންނަށް ފެނުނީ ރަކީދޫ އެމް.ޑީ.ޕީ ހަރުގެއެވެ. ބޮޑު ސްކްރީނެއް ބަހައްޓަފައި ވެއެވެ. ހަރުގޭގައި އެއްވެސް މީހަކު ނޫޅެއެވެ. އަހަރުމެންގޮސް ހަރުގޭގައި ކުޑައިރުކޮޅެއް ވަންދެން މަޑުކޮށްލީމެވެ.\nހަރުގޭގައި މަޑުކޮށްލުމަށް ފަހު ބައެއް ގޭގެއަށް ވަދެ ސަލާމްގޮވައި މީހުންނާއި ބައްދަލުކޮށް ރަށުތެރޭގައި ހިނގާލީމެވެ. އޭރު ދޯނީގެ އިންޖީނުގެ ހަލާކް ވިބައި ހެދިއްޖެއެވެ. ދެން އެންމެން ދިޔާއި ދޯންޏަށެވެ. ރަކީދޫ ފަޅުން ނައްޓާލި އިރު2ޖެހުމަކާއި ކައިރިވެދާނެއެވެ.\nހަވީރަށް މާލެ ދެވޭނެ ކަމުގެ އުންމީދުގައި އެންމެންވެގެން ދޯނި ޒީނަތްކުރަން ފަށައިފިއެވެ. ދޯނީގައި ރީނދޫ ފޮއްޗާއި އެމް.ޑީ.ޕީ ދިދަތައް ޖަހައި މުޅި ދޯނި ރީނދޫކޮށްފިއެވެ. ބާރު ދުވެލީގައި ދިޔަ ދޯނީގައި މިނިވަންކަމާއި އެކު ދިދަތައް ވިހުރެމުން ދިޔައިއިރު ދަތުރުގެ ބައިވެރިން ތިބީ މާލެ ދެވޭނެ ވަގުތެއްގެ އިންތިޒާރުގައި މަޖާކޮށްލަކޮށްލައެވެ. އަޅުގަނޑު އިނީ ދޯނީގެ އެންމެ ކުރީގަވެ. އެހެންތިއްބާ ދޯނީގެ ތައްޓުމައްޗަށް އެންމެން ޖަމާވުމަށް ދަތުރު އިންތިޒާމްކުރާ ފަރާތްތަކުން އަންގައިފިއެވެ. ދޯނީގެ ތައްޓުމައްޗަށް އެންމެން ޖަމާވެއްޖެއެވެ. އޭރު ވެގެން އުޅޭގޮތެއް ނޭގެއެވެ. ހީވީ ދޯނީގެ ތިބި މީހުންގެ އަދަދު ބަލާލުމަށް ކުރިކަމެއް ހެންނެވެ. ދަތުރު އިންތިޒާމް ކުރާފަރާތްތަކުގެ ތެރެއިން ތިނަދޫ ދާއިރާގެ ނައިބް ރައީސް މުޙައްމަދު ޝަރީފް މެގަފޯނުން ވާހަކަ ދައްކަން ފެއްޓިއެވެ. އަދި ހުރިހާ މީހުން އަތުގައި ފޯނެއް އޮތިއްޔާ ފޯނާއި އެކު އަތްމައްޗަށް ނަގަން އެންގިއެވެ. އެންމެންވެސް ފޯނާއިއެކު އަތްނަގައިފިއެވެ. އެތާގައި ތިބެގެން ބާޤީ ވަހީދުގެ އިސްތިއުފާއަށްވެސް ގޮވީމެވެ. އެއީ ދޯނީގެ ކައްކާގެ ފޯނުގެއްލިގެން ކުރިކަމެއްކަން ފަހުން އެގިއްޖެއެވެ. އޭރު ދޯނި މާލެ އަތޮޅަށް ވަންނަނީއެވެ. ފޯނު ކޯލުތައް އަންނަމުން ދިޔައެވެ. ސިފައިން އަހަރުމެންނާއި ދިމާކުރިތޯ އަހައިފިނަމަ ލާރި އުކައި އެމީހުން ފައްސާލިކަމަށް ބުނެ ޖޯކެއް ޖަހާލަނީއެވެ. މިހިސާބަށް އާދެވުނު އިރު ސިފައިންގެ އެއްވެސް ފަރާތަކުން އަހަރުމެންނާއި ދިމާކޮށްފައިނުވެއެވެ. މިނިވަންކަމާއި އެކު ދަތުރުކުރަމުން އައި ބަޔަކާއި އެއްވެސް ސަބަބެއްނެތި ސިފައިން ދިމާކޮށް ހުއްޓުވާނެކަމަށް އޭރު ހިތަކަށްވެސް ނާރައެވެ. މިނިވަންކަމާއި އެކު ދަތުރުފަތުރު ކުރުމަކީ ޤާނޫނު އަސާސީން ލިބިގެންވާ ހައްޤެކެވެ.\nއޭގެ ކުޑަ އިރުކޮޅެއް ފަހުން ސިފައިންގެ ކޯސްޓް ގާޑް ދޯންޏާއި ދިމާލަށް އަންނަ ޚަބަރު ލިބިއްޖެއެވެ. ދެން ފެނުނީ ކޯސްޓް ގާޑުގެ ކުޑަ ލޯންޗެއް ތަންކޮޅެއް ބޭރުން ދޯންޏާއި ދިމާލަށް އަންނަތަނެވެ. ދޯންޏާއި ކައިރި ވަކި ހިސާބަކަށް އައިސްފައި ލޯންޗް ހިގައްޖެއެވެ. ދެންދައްކާލީ ކޯސްޓްގާޑް މަނަވަރެކެވެ. ބާރު ދުވެއްޔެއްގައި ދޯންޏާއި ދިމާލަށް އާދެއެވެ. ދޯންޏާއި ގާތްގަނޑަކށް 300 ފޫޓް ދުރުގައި ތިބެގެން ފުރަތަމަވެސް ކޯސްޓް ގާޑްގެ ކުރީގައި ބޮޑު ބަޑި އަޅުވައި އަހަރުމެން ތިބި ދޯންޏާއި ދިމާލަށް ހުރާލަން ފެށިއެވެ. މިނިވަންހަމާއި އެކު ދަތުރު ކުރަމުން ދިޔަ ދިވެހީންނާއި ދިމާލަށް އެއްވެސް އިންޒާރަކާއި ނުލައި ފުރަތަމަވެސް ދިއްކޮށްލީ ބަޑިއެވެ. ހުދްމުޚްތާރު މިލިޓަރީ ވެރިކަމެއްގެ ސިފަ ކިތަންމެ ރަނގަޅަށްވެސް އޭރު ދޯނީގައި ތިބި ބަޔަކަށް ފެންނާނެވެ. ދޯނީގައި ތިބި އެންމެންހެން ދޯނީގެ އެއްކައިރީގައި ސަފަކަށް އެތުރިލައިގެން ތިއްބެވެ. ދޯނީގެ ދުވެއްޔެއް މަޑެއް ނުކުރައެވެ. އޭރު އަހަރުމެން ތިބީ ކ. މާފުށީ ބޭރުގައެވެ. ސިފައިންގެ ކޯސްޓްގާޑްވެސް އަހަރުމެންނާއި އެއްވަރަކަށް ބަޑިނަގައި ކޮޅަށް ޖަހައިގެން ދުއްވަމުން އައެވެ. އިރުކޮޅެއް ފަހުން ފުލުހުންގެ ދެ ލާންޗް ދޯންޏާއި ކައިރިއަށް އަންނަތަން ފެނުނެވެ. ފުލުހުންގެ ލޯންޗް ދޯންޏާއި ކައިރިވުމުން ކޯސްޓް ގާޑުން ދޯނީގެ އިންޖީނު ނިއްވާލުމަށް އިންޒާރުދެމުން ދިޔައެވެ. ސިފައިންގެ އިންޒާރު ތަކުރާރުވުމުން ދޯނީގެ އިންޖީނު ނިއްވާލިއެވެ.\nދޯނިކައިރިއަށް އައި ފުލުހުންގެ ލޯންޗް ދޯނި ބަލާފާސްކުރުމަށް ބޭނުންކަމަށް ބުންޏެވެ. ކޯޓް އަމުރެއްވެސް އެމީހުންގެ އަތުގައި އޮތެވެ. ދޯނީގެ އިސްވެރިން ފުލުހުން ދޯނި ފާސްކުރުމަށް ދޯންޏަށް އެރުމުގެ ފުރުސަތު ދިނެވެ. އެހެންނަމަވެސް ފުލުހުން އެދެމުން ދިޔައީ ދޫނިދޫއަށް ދިޔުމަށެވެ. އަދި ދޯނި ފާސްކުރެވޭނީ ދޫނިދޫއަށް ގެންގޮސްގެން ކަމަށް ފުލުހުން ބުނަމުން ދިޔައެވެ. އެމީހުންގެ ވާހަކަތަކަށް ދޯނީގެ އިސްފަރާތަކުން އިޖާބައެއް ނުދިނެވެ. ދަތުރުގެ ބައިވެރިން އެދެމުން ދިޔައީ ދޯނި ދުއްވުމަށެވެ. އޭރު އަހަރުމެން ތިބީ މާލެ ފެންނަ ހިސާބްގައެވެ. ހަވީރު4:30 ވެދާނެއެވެ. ދޯނި އަނެއްކާވެސް މަޑުނުކޮށް ނައްޓާލިއެވެ. ފުލުހުންގެ ލޯންޗްވެސް އަހަރުމެންނާއި އެއްވަރަކަށް ދުއްވަމުން އައެވެ. ރާޅުގަނޑު ބޭރާއި ހަމައަށް އަހަރުމެންނަށް ދެވުމުން ކޯސްޓްގާޑް އަބުރާ ހިގައްޖެއެވެ. ރާޅުގަނޑު ބޭރުން ފުލުހުންގެ ލޯންޗް ދޯނީގެ ކުރިމަތިން ހުރަސްއަޅައި ދޯނި ހުއްޓުވައިފިއެވެ. އަނެއްކާވެސް ދޫނިދޫއަށް ދިއުމަށް އަންގަމުންދިޔައެވެ. ދަތުރުގެ ބައިވެރިން ދޫނިދޫއަށް ދާކަށް ނުޖެހޭނެ ކަމަށާއި މިނިވަންކަމާއި އެކު ދަތުރުކުރުމުގެ މިނިވަންކަން ލިބިގެންވާކަމަށް ގޮވަމުން ދިޔައެވެ، އަދި ފުލުހުންނާއި ދެތެރޭ ނުރުހުން ފާޅުކުރުމުގެ އެކި އެކި ޝޫއޫރު ފާޅުކުރަމުން ގެންދިޔައެވެ.\nހިވާގޮތުން އޭރު ގަޑިން5ޖަހައިފާނެއެވެ. ދޯނި އޮތީ ރާޅުގަނާއި ގާތްގަނޑަކަށް 500 ފޫޓް ބޭރުގައެވެ. ރާޅުގަނޑު ބަރާވާވަރަށް މީހުން ޖަމާވެފައިއޮތެވެ. ރާޅުގަނޑުގައި ތިބި މީހުންނަށް ދޯނީގައި ޖަހާފައިވާ ދިދަތައް ފެނުމުން އިންސާފްގެ ދަތުރުގެ ބައިވެރިކަން އެގުނެވެ. އަދި އަހަރުމެންނަށް ހަނާއަޅަމުން ދިޔައެވެ. ރާޅުގަނޑުގައި ތިބި އެމް.ޑީ.ޕީގެ ސަޕޯޓަރުން ފެނުމުން ދޯނީގައި ތިބި ބައިވެރިންނަށް ވަރަށް ބޮޑު ޖޯޝަކާއި ހިތްވަރެއް ލިބިއްޖެއެވެ. ދޯނި މިސްރާބްޖެހީ ޓީ ޖެޓީއަށް ވަނުމަށެވެ، އޭރު ރާޅުގަނޑުގައި ތިބި އެމް.ޑީ.ޕީ ސަޕޯޓަރުންވެސް ޓީ ޖެޓީއަށް ޕިކަޕްތަކާއި ސައިކަލުތަކުގައި މިސްރާބް ޖަހައިފިއެވެ. ދޯންޏާއި އެއްވަރަކަށް އެމީހުންވެސް ބޮޑުތަކުރުފާނު މަގުން ދާތަން ފެނެއެވެ. ދޯނި ކުރިމައްޗަށް އަރައި ހުއްޓުވުމަށް ފުލުހުންގެ ދެލޯންޏުންވެސް ދިޔައީ މަސައްކަތްކުރަމުންނެވެ. އެހެންމަވެސް ދޯނި ދިޔައީ ބާރަށް ދުވަމުންނެވެ. އިސާހިތަކު ޓީ ޖެޓީއާއި ހިސާބަށް ދޯންޏަށް އާދެވިއްޖެވެ. ޓީ ޖެޓީގެ ނެރު ބަންދުކޮށްގެން ފުލުހުންގެ ލޯންޏު އޮތެވެ. ފުލުހުންގެ ލޯންޏު ފޫއަޅުވާލައިގޮސް ޓީ ޖެޓީއަށް ދޯނިވަދެއްޖެވެ. ދެން އިވެންފެށީ އުފާފާޅު ކުރުމުގެ ޝުއޫރުތަކާއި ސިފައިންނާއި ފުލުހުން އަދި ބާޤީ ސަރުކާރަށް ނުރުހުން ފާޅުކުރުމުގެ ޝުއޫރުތަކެވެ. މުޅި ޓީ ޖެޓީ އޮތީ އެމް.ޑީ.ޕީގެ ދިދަ ތަކާއި މީހުނާއިގެން ފުރިފައެވެ. ޓީ ޖެޓީގައި އަޅާފައިވާ ދޯނިތަކުގައިވެސް ތިބީ އެމް.ޑީ.ޕީ ސަޕޯޓަރުންނެވެ. އެމް. ޑީ.ޕީގެ ސަޕޯޓަރުން އިންސާފްގެ ދަތުރުގެ ބައިވެރިންނަށް ހޫނު މަރުހަބާއެއް ކިޔެވެ. އެހިސާބުން ދޯނީގެ ބައިވެރިން އިސްސާފްގެ ދަތުރާއި ގުޅުނެވެ. އޭރު ބަންގި ގޮވަނީއެވެ. އެމް.ޑީ.ޕީގެ ސަޕޯޓަރުންނާއިއެކު ޕިކަޕްތަކުގައި ދަތުރުގެ ބައިވެރިން ނައްޓާލައިފިއެވެ. މީހުންނާއި ވެހިކަލްތަކާއިހުރެ ފިޔަވަޅެއް އަޅާލާނެ ތަންކޮޅެއްވެސް އެތާގައިނެތެވެ.\nމިދަތުރަކީ 17 ފެބްރުއަރީގައި ދިވެހިރައްޔިތުންގެ ޑިމޮކްރެޓިކް ޕާޓީން ފަށާފައިވާ އިންސާފްގެ ދަތުރުގައި ބައިވެރިވުމަށް ހުވަދު އަތޮޅު ގދ. ހޯނޑެއްދޫ މަޑަވެލި، ތިނަދޫ އަދި ގއ. ކޮލަމާފުށީގެ އެމް.ޑީ.ޕީގެ ބައެއް މެންބަރުން ކުރި ދަތުރެކެވެ. އިންސާފްގެ ދަތުރަކީ ރާއްޖޭގެ ޝަރުއީ ނިޒާމް ތަޤައްޔަރުވެ އަދުލުވެރިކަން ގެއްލި ކޯޓުތަކުން ނަސީބްނަންބަރެއް ހެން ހުކުމް ކޮށް ހިތުހުރިގޮތަކަށް ޝަރީއަތްކޮށް އަދުލު އިންސާފްގެއްލިފައިވާތީ އިންސާފް ހޯދުމަށް މޯލްޑިވިއަށް ޑިމޮކްރެޓިކް ޕާޓީން ފަށާފައިވާ ސުލްހަވެރި ސިޔާސީ ހަރަކާތެކެވެ. މިއީ މިހާތަނަށް ހުއްޓުމެއްނެތި ކުރިއަށްދިޔަ އެންމެ ވަރުގަދަ ސިޔާސީ ހަރަކާތެވެ. އެހެންނަމަވެސް އެއްވެ އުޅުމުގެ މިނިވަންކަމާއި ޚިޔާލު ފާޅުކުރުމުގެ މިނިވަންކަމަށް ބާޤީ ސަރުކާރުން މިއަދު މިދަނީ ހުރަސްއަޅަމުންނެވެ.\nމިދަތުރަކީ އެއްވެސް ހާލަތެއްގައި ކަނޑިއާއި ބަޑި ހިފައިގެން ހަގުރާމަކުރަން ކުރި ދަތުރެއް ނޫނެވެ. ހަމަނުޖެހެން ހިންގުމަށް ބޭނުންކޮށްފާނެ އާލާތްތަކެއް ދޯނީގައިނެތެވެ. މިނިވަންކަމާއި އެކު ދަތުރު ކުރަމުން ދިޔަ ދިވެހިންނާއި ބާޤީ ސަރުކާރުގެ ބާޤީ ފުލުހުންނާއި ސިފައިން ކުރިމަތިލުމަކީ ޤާނޫނު އަސާސީން ލިބިފައިވާ މިނިވަންކަމާއި އެކު ދަތުރު ކުރުމާއި ޚިޔާލުފާޅު ކުރުމާއި އެއްވެ އުޅުމުގެ މިނިވަންކަން ނިގުޅައިގަތުމަށް ކުރެވޭ މަސައްކަތެއްކަން ސާބިތުކޮށްދެއެވެ. މިދަތުރުގެ ބައިވެރިން ދެއްކި ހިތްވަރަކީ މިދެންނެވި މިވަންކަން ހޯދުމަށްކުރި މަސައްކަތެއްކަން ޔަގީނެވެ. މިއީ ޑިމޮކްރެޓިވް ވެރިކަމަކާއި ބާޤީ ސަރުކާރަކާއި ހުރި ތަފާތު ދައްކުވައިދިން ދަތުރެކެވެ. އެމް.ޑީ.ޕީގެ ވެރިކަމުގައި އެއްވެއުޅުމުގެ މިނިވަންކަމާއި ޚިޔާލު ފާޅުކުރުމުގެ މިވަންކަމަށް އެއްވެސްގޮތަކަށް ނިގުޅައިގެންފައި ނުވާނެއެވެ. ހަމަ ޔަގީނުންވެސް ލޮލުން ކައިރިން ދުއްތަނާއި އިވުނު އަޑެއް ދޮގެއް ނުކުރެވޭނެއެވެ.\nމޯލާގެ ދަތުރު ނާމާގެ ޕީޑީއެފް ފައިލް


Islaamee marukazuge haalathaamedhu kanboduvun\nއިސްލާމީ މަރުކަޒުގެ ހާލަތާމެދު ކަންބޮޑުވުން\nގައުމީ ބަތޮލު، ބޮޑުތަކުރުފާނަށް ނިސްބަތްވާ ހައިބަތު ބޮޑު، މިސްކިތް އިސްލާމީ މަރުކަޒު ރަނގަޅަށް ބަލަހައްޓަމުން ނުދާ ކަމުގެ ޝަކުވާތައް އަނެއްކާވެސް ބޮޑުވެއްޖެ އެވެ.\nއިސްލާމީ މަރުކަޒަކީ ކުރީގެ ރައީސް މައުމޫން އަބްދުލްގައްޔޫމްގެ ވެރިކަމުގައި ވަރަށް ފަރުވާތެރި ކަމާއެކު ބަލަހައްޓަމުން އައި ރާއްޖޭގެ މުހިއްމު ރަމްޒީ ބިނާއެކެވެ. ނަމަވެސް މި ފަހުން މަރުކަޒު ބެލެހެއްޓުން ކުޑަ ކަމުގެ ޝަކުވާ ބޮޑެވެ.\nވަރަށް ގިނަ ބަޔަކު ގެންދަނީ މަރުކަޒުގެ ބައެއް ތަންތަން ހަލާކުވެފައިވާ މަންޒަރު ފެންނަ ފޮޓޯތައް އާންމުތައް އާންމުކޮށް ކަންބޮޑުވުން ފާޅުކޮށްފައެވެ. ހާއްސަކޮށް މިހުރާބުގޭގައިވާ ގުރުއާންގެ އާޔަތްތައް ލިޔެފައިވާ ބޯޑް ހަލާކުވަމުންދާތީ އެކަން ފާހަގަކޮށްފައިވެއެވެ. އަދި ރާއްޖޭގެ އެންމެ ހައިބަތު ބޮޑު މިސްކިތް އެ ގޮތަށް ފެނުމުން ކަންބޮޑުވާ ކަމަށެވެ.\nމަރުކަޒު ނުބަލަހައްޓާ ކަމަށް ބުނާތީ އިސްލާމިކް މިނިސްޓްރީން ކުރީންވެސް ވަނީ ރައްދު ދީފައެވެ. އެ ފަހަރު އެ މިނިސްޓްރީން ބުނީ އިސްލާމީ މަރުކަޒުގައި މިހާތަނަށް ކުރެވޭ އެންމެ ބޮޑު މަރާމާތުގެ މަސައްކަތް ޚަލީފާ ފައުންޑޭޝަން އާއި ހަވާލުކޮށްގެން މިދިޔަ އަހަރުން ފެށިގެން ކުރެވެމުންދާ ކަމަށެވެ.\n"އެގޮތުން މަރުކަޒުގެ އެތެރޭގެ ބައެއް މަސައްކަތް ނިމި ބޭރުގެ ބައެއް މަސައްކަތް ކުރަމުންދާއިރު، ގުއްބު އަދި މުންނާރުގެ ބޮޑެތި މަރާމާތުގެ މަސައްކަތްތަކެއް ކުރަން ވަނީ ތައްޔާރުވެފައި،" މިނިސްޓްރީން ބުންޏެވެ.\nއިސްލާމީ މަރުކަޒަކީ މަރުކަޒަކީ މީގެ 37 އަހަރު ކުރީން އިސްމީ ވަރަށް ގިނަ ގައުމުތަކުގެ އެހީއާއެކު 1984 ގައި "މަސްޖިދުލް ސުލްތޯން މުހައްމަދު ތަކުރުފާނު އަލް އައުޒަމް" ގެ ނަމުގައި ރައީސް މައުމޫން ބިނާ ކުރެއްވި މިސްކިތެއް އަދި އިސްލާމީ މަރުކަޒެކެވެ. ރާއްޖޭގެ އިސްލާމީ ދަންމަރާއި ޝަހުސިއްޔަތު އެންމެ ބޮޑަށް ފާޅުކޮށްދޭ އެ ބިނާއަކީ އެއީ އެއްފަހަރާ، 5،000 މީހުންގެ ޖާގައިގެ މިސްކިތާއި ކޮންފަރެންސް ހޯލެއްގެ އިތުރުން ލައިބްރަރީ އާއި ކްލާސް ރޫމްތައް ހިމެނޭ ގޮތަށް ބިނާކޮށްފައިވާ ފުރިހަމަ ބިނާއެކެވެ. ރާއްޖޭގެ އިސްލާމިކް މިނިސްޓްރީގެ އިދާރާއަކީ ވެސް އިސްލާމީ މަރުކަޒެވެ.\nއިސްލާމީ މަރުކަޒުގެ އާބާތުރަ ފިލުވުމަށް ފަހު މަރުކަޒު މަރާމަތު ކުރުމުގެ ބޮޑު ޕްރޮޖެކްޓެއް އާންމު ފަރާތަކާ ހަވާލު ކޮށް މަރުކަޒުގެ ބައި ބައި ބަންދުކޮށްގެން ކުރިޔަށް ގެންގޮސްފައި ވެއެވެ.\nމިސްކިތް އިސްލާމީ މަރުކަޒު\nހުކުރު ޚުތުބާ، ހަރަކާތްތަކުން ކިޔަައިދެނީ\n"މިސްކިތްތައް ބަންދުކުރުން ބަލައި ނުގަނެވޭނެ"


Valencia ge kureege Coach Eadweard jayewardene maruvejje\nވެލެންސިއާގެ ކުރީގެ ކޯޗް އެޑްވަޑް ޖަޔަވަރްދަނާ މަރުވެއްޖެ\nވެލެންސިއާގެ ޓީމާއެކު ޖަޔަވަރްދަނާ މަޑުކޮށްލައިގެން. އޭނާ މަރުވީ މިދިޔަ ހޯމަ ދުވަހު.\nކުލަބު ވެލެންސިއާ އަށް ކޯޗުކޮށްދިން ސްރީލަންކާގެ ކުރީގެ ގައުމީ ކޯޗު އެޑްވަޑް ޖަޔަވަރްދަނާ މަރުވެއްޖެ އެވެ.\nދިވެހިންގެ ތެރޭގައި ބަޖިޔާކޯޗުގެ ނަމުން މަޝްހޫރުވި މި ކޯޗު މަރުވީ މިދިޔަ ހޯމަ ދުވަހު އެވެ.\nފުޓްބޯޅަ ކޯޗެއްގެ އިތުރުން ޓީޗަރެއްގެ ގޮތުގައި ވެސް މަސައްކަތް ކުރި ޖަޔަވަރްދަނާގެ ޖަނާޒާ ބާއްވާފައިވަނީ ޖެހިގެން އައި އަންގާރަ ދުވަހު އެވެ. ވެލެންސިއާ އަށް 1986 އާއި 1987ގައި ކޯޗުކޮށްދިން ޖަޔަވަރުދަނާ މަރުވިއިރު އޭނާގެ އުމުރެއް ނޭނގެ އެވެ.\nޖަޔަވަރްދަނާގެ އޭނާގެ ގާތް މީހުން އެންމެފަހުގެ އިހްތިރާމް އަދާކުރަނީ: އޭނާ އަކީ ލަންކާގައި މަޝްހޫރު ކޯޗެއް.\nއޭނާ ވަނީ ވެލެންސިއާއަށް ކޯޗުކޮށްދިނުމުގެ އިތުރަށް 90ގެ ކުރީކޮޅު ވެލެންސިއާގެ މުއައްސިސް ހިޔަލީ މުހައްމަދު ރަޝީދު އައްޑޫގައި ޒުވާނުންނަށް ފުޓްބޯޅަ ދަސްކޮށްދިނުމަށް ހިންގެވި ޕްރޮގްރާމުގެ އިސްކޯޗެއްގެ ގޮތުން އައްޑޫގައި ދުވަސްކޮޅަކު ކޯޗުކޮށްދީފަ އެވެ.\nޖަޔަވަރުދަނާ އަކީ ލަންކާގައި މަޝްހޫރު ކޯޗެކެވެ. ޔޯކް ސްޕޯޓްސް ކުލަބާއި އޯލްޑް ބެންސަށް ވެސް ކޯޗުކޮށްދިން ޖަޔަވަރްދަނާ ވަނީ ރިނޯން ސްޕޯޓްސް ކުލަބަށް ލަންކާގެ ސިލްވާ ކަޕް 1981 އާއި 1982ގައި ކާމިޔާބުކޮށްދީފަ އެވެ.


Ventilator massala muraaja'aa kuran PG ah angan Majlis in faas koffi | Mihaaru\nވެންޓިލޭޓަރު މައްސަލަ މުރާޖައާކުރަން ޕީޖީ އަށް އަންގަން މަޖިލީހުން ފާސްކޮށްފި\nޕްރޮސެކިއުޓާ ޖެނެރަލް ހުސައިން ޝަމީމް. ވެންޓިލޭޓަރު މައްސަލަ މުރާޖައާ ކުރުމާ މެދު ޕީޖީން ގޮތެއް ނިންމަން މަޖިލީހުން މިއަދު ފާސްކުރި ރިޕޯޓެއްގައި އެންގި. ފައިލް ފޮޓޯ/މިހާރު\n02 ނޮވެމްބަރ 2020 - 19:26\nވެންޓިލޭޓަރުތަކެއް ގަންނަަން ޔޫއޭއީގެ ކުންފުންޏަކާ ހަވާލުކުރުމުގައި ހެލްތު މިނިސްޓްރީން ކޮރަޕްޝަނުގެ އަމަލުތަކެއް ހިންގާފައިވާ ކަަމަށް ތުުހުމަތުކުރެވޭ މައްސަލައިގައި އެއްވެސް މީހެއްގެ މައްޗަށް ދައުވާ ކުރެވެން ނެތް ކަމަށް ޕްރޮސެކިއުޓާ ޖެނެރަލްގެ އޮފީހުން ނިންމާފައި ވާތީ އެ ނިންމުން މުރާޖައާކުރަން އެދެން އެންގުމަށް މަޖިލީހުން މިއަދު ފާސްކޮށްފި އެވެ.\nކުރީގެ ހެލްތު މިނިސްޓަރު އަބްދުﷲ އަމީނާއި އެ މިނިސްޓްރީގެ 11 މުވައްޒަފެއްގެ މައްޗަށް ކޮރަޕްޝަންގެ ދައުވާކޮށްދޭން އެންޓި ކޮރަޕްޝަން ކޮމިޝަން (އޭސީސީ)ން އެދުނު މައްސަލަ ޕީޖީ އަނބުރާ ފޮނުވާލެއްވީ އެކަށީގެންވާ ހެއްކާއި ގަރީނާ ހުށަހަޅާފައި ނުވާ ކަމަށް ވިދާޅުވެ އެވެ. އެކަމަކު، ވެންޓިލޭޓަރު ހޯދުމުގައި ތުހުމަތުކުރި މީހުން މަގާމުގެ ނުފޫޒު ބޭނުންކޮށް ދައުލަތަށް ގެއްލުންވި ކަމުގެ އެކަށީގެންވާ ހެކި ހުށަހެޅި ކަަމަށް ބުނެ އޭސީސީން ވެސް އޮތީ މައްސަލަ ރިވިއުކޮށްދޭން ޕީޖީ އޮފީހުގައި އެދިފަ އެވެ.\nއެކަމުގައި ޚިލާފު އުފެދިފައިވާ ކަމަށް ވިދާޅުވެ، ރައްޔިތުންގެ މަޖިލީހުގެ ޖުޑިޝަރީ ކޮމިޓީން އެ މައްސަލަ ބަަލަން އެދިވަޑައިގަތީ މަޖިލީހުގެ ރައީސް މުހައްމަދު ނަޝީދެވެ. އެކޮމިޓީން މައްސަލަ ބަލައި އެކުލަވައިލި ރިޕޯޓް މަޖިލީހުން މިއަދު ފާސްކުރި އިރު، އެ ރިޕޯޓްގައި އޮތީ ތިން ހުށަހެޅުމެކެވެ.\nރިޕޯޓުގައިވާ ފުރަތަމަ ހުށަަހެޅުމަކީ ތަހުގީގީ އިދާރާތަކުގައި ހުރި އެ މައްސަލައާ ބެހޭ މައުލޫމާތުތައް ޕީޖީ އޮފީހުން އެއްކުރުމެވެ. ދެވަނަ ހުށަހެޅުމަކީ އެގޮތަށް މައުލޫމާތު އެއްކުރުމަށް ފަހު ޕީޖީގެ ނިންމުން މުރާޖައާކުރުމެވެ. އަދި ތިން ވަނަ ހުށަހެޅުމަކީ އެކަމުގައި ނިންމާ ގޮތެއް މަޖިލީހުގެ ޖުޑިޝަރީ ކޮމިޓީއަށް އެންގުމެވެ.\nމަޖިލީހުގެ މިއަދުގެ ޖަލްސާގައި އެ ރިޕޯޓް ފާސްކުރީ ވޯޓުގައި ބައިވެރިވެވަޑައިގެންނެވި 50 މެމްބަރުންގެ އިއްތިފާގުންނެވެ.\nޖުޑިޝަރީ ކޮމިޓީއަށް ފާހަގަކުރެވުނު ކަންތައްތައް\nކޮމިޓީއަށް ފާހަގަ ކުރެވުުނު ކަންތައްތަކުގެ ގޮތުގައި ރިޕޯޓުގައި އޮތް އެއް ކަމަކީ ދުބާއީގެ އެގްޒެކިއުޓާސް ޖެނެރަލް ޓްރޭޑިން މެދުވެރިކޮށް ވެންޓިލޭޓަރު ގަތުމުގެ ހުރިހާ މަރުހަލާތަކެއްގައި ވެސް ހެލްތު މިނިސްޓްރީން ކޮރަޕްޝަނަށް މަގުފަހިވާ ގޮތަށް ގިނަ ގޯސްތަކެއް ހަދާފައިވާކަން ތަހުގީގު ރިޕޯޓުން އެނގެން އޮތް ކަމެވެ. ހެލްތު މިނިސްޓްރީން އަމަލުކޮށްފައި ވަނީ ދައުލަތުފެ ފައިސާއަށް ރައްކާތެރިވުމަށް އޮންނަ ގޮތްތައް އިޚްތިޔާރުކުރުމަށް ވުރެން ބޮޑަށް، ރައްކާތެރި ނުވެވޭނެ ގޮތްތަކަށް ކަން ފާހަގަވާ ކަމަށް ވެސް ރިޕޯޓުގައި ބުންޏެވެ.\nމާލިއްޔަތު ގަވާއިދުގެ މަގްސަދަކީ، ދައުލަތުގެ ފައިސާ އަށް ރައްކާތެރިވުން ކަމަށްވާ އިރު، އެ މަގްސަދު ގެއްލޭ ގޮތަށް އެ ގަވާއިދުގެ އެއްވެސް މާއްދާއެއް މާނަ ނުކުރެވޭނެ ކަމަށް އޭސީސީން ބުނާ ބުނުމަށް ވެސް ކޮމިޓީގެ ރިޕޯޓުގައި ބާރުދީފައިވެ އެވެ.\nއެގްޒެކިއުޓާސްއާ އެކު އެއްބަސްވި 75 ވެންޓިލޭޓަރުގެ ތެެރެއިން މިހާތަނަށް ލިބުނީ 10 ވެންޓިލޭޓަރެވެ. ބާކީ 65 ވެންޓިލޭޓަރު ފޮނުވާނެ ތާރީޚެއް އެ ކުންފުނިން އަންގައިފައެއް ނުވެ އެވެ.\nސިއްހަތު ފުލުހުން ރައްޔިތުންގެ މަޖިލިސް ޕްރޮސެކިއުޓާ ޖެނެރަލް އެންޓި ކޮރަޕްޝަން ކޮމިޝަން ކޮރަޕްޝަން ހެލްތު މިނިސްޓްރީ އަބްދުﷲ އަމީން، ހެލްތު މިނިސްޓަރު ހުސައިން ޝަމީމް (ޕީޖީ) ވެންޓިލޭޓަރު ވެންޓިލޭޓަރުތައް ގެނައުމުގެ މައްސަލަގަނޑު\n14 ކޮމެންޓް,6ރިއެކްޝަންސް\nޝަމީމު ގެ ލޮޖިކުން ވިސްނައިފިނަމަ ރާއްޖޭގައި އެއްވެސް ވައްކަމެއް ނުކުރާނެ. މުޅިންވެސް އެއުޅެނީ ހިންގުމުގެ މައްސަލަ.\nގައުމުގެ ހަލާކު. ﷲ މިމުސީބާތުން މިންޖުކޮށްދެއްވާ.\nގުޅިގެން ކުރި ވައްކަމެއް! މުޅި ސިޔާސީ ނިޒާމް ވަނީ ވައްކަމާއި، ބަނގުރާލާއި، ޑްރަގް ނެގުމާއި ވިއްކުމާއި، މީހުން މެރުމާއި، މީހުންނަށް ބުލީ ކުރުމާއި، ގައުމަށް ގައްދާރުވުމުގައި!\nބަލަ ޕީޖީ އަކީ ނަމުން މިނިވަން ވެފާ ހުންނަ އިދާރާއެ، އެއިރެއްގަ ހުނަ ވެރި މީހަ އެޕޮއިންޓް ކުރާ މީހެއް ހުންނަނީ، އެހެންވީމަ ޕީޖީއަ ސަރުކާރުގެ ފަރާތުން ރިވިއު ކުރަން އެންގުމުން މަމެން ހައިރާނެއް ނުވޭ...\nހުރިހާކަމަކަށް އަތްބާނަން އުޅުމަކީ ޑިމޮކުރަސީއެއްނޫން! އަންނި އާ އޭނަގެ އައުވާނުންގެ ކިބައިން ސަލާމަތްވެގެން ގައުމަށް ރަނގަޅު ޑިމޮކުރަސީ ގެނެވޭނެ، އަނެއްކަ ޔާމީނު ނުގެންނާތި!\nއަތްބާނަން ޖެހުނީމަ އަތްވެސް ފައިވެސް ބާނާނެ. މިއީ ފާރަވެރިވުމަކީ. މިހާރުވެސް ކުރާ ހުކުން ތަކުން އެބަފެނޭ އަދިވެސް ކޯޓުތަށް ސާފުނުވާ ކަން.\nއިރާދަކުރެއްވިއްޔާ މިކަންދެންމިނިމެނީ. ވެންޓިލޭޓަރުތައް ވެމްކޯއާ ހަވާލުކުރޭ.\nކޮބާ މިނިވަން މުއައްސަސާތަކަށް އަތް ނުބާނާނަމޭ ކިޔާ ވެރިކަމަށް އަައި މީހުން؟ ކޮބާ މައްސަލަ އުފައްދާ ހެކި އުފައްދާ ދޮގު ދައުވާ ނުކުރާނަމޭ ކިޔާ ވެރިކަމަށް އައި މީހުން؟ އެޖެންޑާ19 ދޮންވެ ފައްކާވަނީ. ދިރިތިބި ބަޔަކަށް ހާސް އިބުރަތް.\nކިހާ ބޮޑު ނޮހޮރުއްޕާނެއް މިދެން. ހެކި އުފަންކުރުވާފަވެސް ވެންޓިލޭޓަރޭ ކިޔާފަ ތިހެން ހިފަހައްޓާލައިގެން ހުރެބަލަ ނަޝީދު. ރައްޔިތުންނަށް އިނގޭ ތިކުޅޭ ޗަރުކޭސް.\nޤާނޫނުއަސާސީގެ 220 ވަނަ މާއްދާގެ (ނ) ގައި ވަނީ ޕްރޮސިއުޓަރ ޖެނެރަލަކީ، އޭނާގެ މަސްއޫލިއްޔަތުތައް އަޑާކުރުމުގައްޔާއި އޭނާއަށް ލިބިފައިވާ ބާރުތައް ބޭނުންކުރުމުގައި އެއްވެސް މީހަކު ނުވަތަ އެއްވެސް ފަރާތަކުން އަންގާ ގޮތަށް ކަންކަންކުރާ، އަދި އެއްވެސް މީހެއްގެ ނުވަތަ އެއްވެސް ފަރާތެއްގެ ނުފޫޒެއްގެ ދަށުގައިވާ މީހަކަށް ވެގެނެއް ނުވާނެކަމަށް! ވަކި ދަޢުވާ ކުރުމަށް ނުވަތަ ނުކުރުމަށް ޕީޖީ އަށް އެންގުމަކީ ރައްޔިތުންގެ މަޖިލީހަށްވެސް ލިބިގެންވާ ބާރެއް ނޫން.\nހާދަ ޒަމާންކޮށްފައޭ މީނާ މިދައްކާލީ. ޔޫކޭއިން އެނބުރި އައީތަ؟\nމަޖުލިސް ވެންޓިލޭޓަރަށް ލާންވެފައި


އީިރާނުގައި ވައްކަން ކުރިކަމަށް ސާބިތުވި މީހެއްގެ އިނގިލިތައް ބުރިކޮށްފި – Haftha\nFri, 29 May, 2020, 6:25 pm\nއީިރާނުގައި ވައްކަން ކުރިކަމަށް ސާބިތުވި މީހެއްގެ އިނގިލިތައް ބުރިކޮށްފި\nވައްކަމުގެ ގިނަ މައްސަލަތަކެއް ސާބިތުވި މީހެއްގެ އެއް އަތުގެ އިނގިލިތައް ބުރިކޮށްފިއެވެ.\nއީރާނުގެ ޖަސްޓިސް ޑިޕާޓްމަންޓުގެ ޕަބްލިކް ރިލޭޝަންސް ބިއުރޯއާ ހަވާލާދީ އިރާނުގެ ރޭޑިއޯ ސްޓޭޝަނެއް ކަމަށްވާ ރޭޑިއޯ ފަރްދާ އިން ބުނީ، އިރާނުގެ އިރުމަތީގައި އޮންނަ މަޒަންދަރަން ޕްރޮވިންސްގައި އެ އަދަބު ދީފައިވަނީ މިދިޔަ ބުދަ ދުވަހު ކަމަށެވެ.\nއަދި އެ އަދަބު ދިން މީހާއަކީ ގެތަކުން ވައްކަނ ްކުރުމުގެ 28 މައްސަލައެއް ސާބިތުވި މީހަކަށް ކަމަށާއި އޭނާއަށް އަދަބު ދީފައިވަނީ އިސްލާމީ ގާނޫނުގެ ދަށުން ކަމަށް ބުނެފައިވެއެވެ.\nއީރާނުގެ އިސްލާމިކް ޕީނަލް ކޯޑުގައި ބުނެފައިވާ ގޮތުން، ފުރަތަމަ ފަހަރަށް ވައްކަމުގެ މައްސަލައެއް ސާބިތުވެއްޖެނަމަ އަދަބަކީ އެމީހެއްގެ ކަނާތު އަތުގެ ހަތަރު އިނގިލި ބުރި ކުރުމެވެ.\nދެވަނަ ފަހަރަށް އެފަދަ ކުށެއް ސާބިތުވެއްޖެނަމަ އަދަބަކީ ވާތު ފައިގެ ބައެއް ބުރި ކުރުމެވެ. އަދި ތިން ވަނަ ފަހަރަށް އެފަދަ ކުށެއް ސާބިތުވެއްޖެ ނަމަ އުމުރު ދުވަހަށް ޖަލަށް ލެވޭއިރު، ހަތަރު ވަނަ ފަހަރަށް އެފަދަ ކުށަކަށް އަރައިގަނެއްޖެނަމަ އަދަބަކީ މަރުގެ އަދަބު ދިނުމެވެ.\nއިނގިއްޔާއި އަތް ކެނޑުމުގެ މައްސަލަތަކުގައި ބައިނަލްއަގްވާމީ އިންސާނީ ހައްގުތަކާ ބެހޭ ޖަމިއްޔާތަކުން އިރާނަށް ބޮޑެތި ފާޑުކިޔުންތަކެއް އަމާޒުކޮށް އެގައުމުގެ އެ އަމަލުތައް ކުށްވެރި ކުރި ނަމަވެސް އިރާނުގެ ކަމާބެހޭ އިދާރާތަކުން ބުނާގޮތުގައި ވައްކަމުގެ ކުށަށް އޮތް އެންމެ އެކަށީގެންވާ އަދަބަކީ އެއީއެވެ.\nނަމަވެސް އެފަދަ އަދަބުތައް މީޑިއާތަކަށް ތިލަވަނީ ވަރަށް މަދުންނެވެ.\nއިނގިލިތައް ބުރިކުރި މައްސަލާގައި އިންސާނީ ހައްގުތަކަށް މަސައްކަތްކުރާ ބައިނަލްއަގްވާމީ ޖަމިއްޔާއެއް ކަމަށްވާ އެމްނެސްޓީ އިންޓަނޭޝަނަލްގެ ޑެޕިއުޓީ މިޑިލް އީސްޓް އެންޑް ނޯތް އެފްރިކާ ޑިރެކްޓަރު ސާލިހް ހިގާޒީ ވިދާޅުވީ، އަނިޔާވެރި އެފަދަ އަމަލުތައް ހުއްޓުވުމަށް އީރާނުގެ ޕީނަލް ކޯޑު ރިފޯމް ކުރަންމާ ލަސް ވެސް ވެއްޖެ ކަމަށެވެ.\nއަދި އީރާނުގެ ގާނޫނު ހަދާ މަޖިލީހުން އެފަދަ ޖިސްމާނީ އަދަބުތައް ދިނުން ވަގުތުން ހުއްޓުވައި، ކުށްވެރިންނާ ދޭތެރޭގައި އިންސާނިއްޔަތުކަމާއެކު އަމަލުކޮށް، ރިހެބިލިޓޭޓް ކުރުމަށް ބާރުއަޅާ ކްރިމިނަލް ޖަސްޓިސް ސިސްޓަމެއް ގާއިމް ކުރަންޖެހޭ ކަމަށް ވިދާޅުވިއެވެ.\nއީރާނުގައި އެންމެ ފަހުން މީހެއްގެ އިނގިލިތައް ކަނޑައިގެން މީޑިއާތަކުގައި އެކަން ރިޕޯޓްކުރީ މިދިޔަ އަހަރުގެ ޖަނަވަރީ މަހުގެ ތެރޭގައެވެ. އެފަހަރު އިނގިލިތައް ބުރިކުރީ ކަންބަޅިއެއް ވަގަށް ނެގި 34 އަހަރުގެ މީހެއްގެއެވެ.


Putin ge musaara kuda kuranee: Ehen leaderunge musaara akee kobaa?\nޕުޓިންގެ މުސާރަ ކުޑަކުރަނީ: އެހެން ލީޑަރުންގެ މުސާރައަކީ ކޮބާ؟\nމި ދުވަސްކޮޅު ރަޝިއާގެ އިގްތިސާދު އޮތީ އެގައުމުގެ ރައީސަށް ވެސް ހަމަ ނޭވާ ލެއްވޭ ވަރަށް ވުރެ ބޮޑަށް ތާށިވެފަ އެވެ. އެހެންވެ، ގައުމަށް ކުރިމަތިވެފައިވާ މި އިގްތިސާދީ ހިތްދަތިކަމުގައި ބައިވެރިވާން އެގައުމުގެ ރައީސް ލަޑީމިއާ ޕުޓިން ވެސް ބޭނުންފުޅުވެ ވަޑައިގަންނަވަ އެވެ.\nޕުޓިންގެ މުސާރަ އިން 10 ޕަސެންޓް ކަނޑާލާނެކަން ވަނީ މިހާރު ވެސް އިއުލާނުކޮށްފަ އެވެ. މި ބަދަލާ އެކު ޕުޓިންގެ މުސާރައިން، އަހަރެއްގެ މައްޗަށް، 900،000 ރަޝިއަން ރަބްލްސް (14،000 އެމެރިކާ ޑޮލަރު) މަދުވެގެން ދާނެ އެވެ.\nރަޝިއާގެ ރައީސްގެ ގޮތުގައި ޕުޓިން އަށް އަހަރެއްގެ މައްޗަށް 8.2 މިލިއަން ރަބްލްސް ލިބިވަޑައިގަންނަވަ އެވެ. އެމެރިކާ ޑޮލަރުން ނަމަ އެއީ 136،000 ޑޮލަރެވެ.\nއިގްތިސާދީ ގޮތުން ރަޝިއާ ވެއްޓެމުންދާތީ ޕުޓިންގެ މުސާރަ ކުޑަކުރެއްވުމަށް ނިންމަވާފައިވީ ނަމަވެސް ޕުޓިންގެ މުސާރަ ބޮޑުކުރެއްވި ދުވަސްކޮޅެއް ވެސް ދިޔަ އެވެ. ނަމަވެސް އޭރު ލިބިވަޑައިގެންނެވި 150،000 ޑޮލަރަކީ ވެސް ދުނިޔޭގެ އެހެން ބޮޑެތި ގައުމުތަކުގެ ލީޑަރުންގެ މުސާރައާ އަޅާ ބަލާއިރު މާ ބޮޑު އަދަދެއް ނޫނެވެ.\nއެންމެ ބޮޑު މުސާރައެއް ލިބިވަޑައިގަންނަވާ ލީޑަރަކީ އެމެރިކާގެ ރައީސް ބަރަކް އޮބާމާ އެވެ. އަހަރެއްގެ މައްޗަށް އޮބާމާ އަށް މުސާރައިގެ ގޮތުގައި 400،000 ޑޮލަރު ލިބިވަޑައިގަންނަވަ އެވެ. އެމެރިކާގެ ރައީސްގެ މި މުސާރަ 200،000 ޑޮލަރުން މި ވަރަށް އިތުރުވެފައި ވަނީ އެގައުމުގެ ރައީސް ކަމަށް ޖޯޖް ޑަބްލިއު ބުޝް 2001 ވަނަ އަހަރު ވަޑައިގެންނެވި ހިސާބުންނެވެ.\nމި މުސާރައިގެ އިތުރުން ޓެކްސް-ފްރީ އާމްދަނީއެއްގެ ގޮތުގައި އޮމާބާ އަށް 50،000 ޑޮލަރު ލިބިވަޑައިގަންނަވާކަން ވެސް ފާހަގަކޮށްލެވެ އެވެ.\nލިސްޓްގެ ދެ ވަނާގައި ކެނެޑާގެ ބޮޑުވަޒީރު ސްޓެފަން ހާޕާ 260،000 ޑޮލަރުގެ މުސާރައެއްގައި އުޅުއްވާއިރު ތިން ވަނަ އަށް އެންމެ ބޮޑު މުސާރައެއް ލިބިލައްވާ ލީޑަރަކީ ޖަރުމަނުގެ ޗާންސެލާ އެންޖެލާ މާކެލް އެވެ. އަހަރެއްގެ މައްޗަށް މާކެލް އަށް 216،000 ޔޫރޯ (234،383 ޑޮލަރު) ލިބިވަޑައިގަންނަވަ އެވެ.\nޗާންސެލާ އާއި އެކަމަނާގެ ކެބިނެޓުގެ ވަޒީރުންގެ މުސާރަ އަށް ވަނީ މާޗް މަހު 2.2 ޕަސެންޓްގެ ކުރިއެރުމެއް ވެސް ލިބިފަ އެވެ.\nލިސްޓްގެ ހަތަރު ވަނާގައި 223،500 ޑޮލަރުގެ މުސާރައަކާ އެކު ދެކުނު އެފްރިކާގެ ރައީސް ޖޭކޮބް ޒޫމާ އުޅުއްވާއިރު މި ލިސްޓްގެ ފަސް ވަނާގައި އުޅުއްވަނީ އިނގިރޭސި ވިލާތުގެ ބޮޑުވަޒީރު ޑޭވިޑް ކެމަރަން އެވެ. ކެމަރަން އަށް އަހަރެއްގެ މައްޗަށް ލިބިވަޑައިގަންނަވަނީ 214،782 ޑޮލަރެވެ.\nޖަޕާނުގެ ބޮޑުވަޒީރު ޝިންޒޯ އަބޭގެ މުސާރަ އަކީ އަހަރެއްގެ މައްޗަށް 202،700 ޑޮލަރެވެ. ލިސްޓްގެ ހަތް ވަނާގައި އުޅުއްވަނީ ފްރާންސްގެ ރައީސް ފްރާންސިސް އޮލާންޑާ އެވެ.\nއޮލާންޑާ ފްރާންސްގެ ރައީސްކަމާ 2012 ވަނަ އަހަރު ހަވާލުވެ ވަޑައިގެންނެވީ މުސާރައިން 30 ޕަސެންޓް ކުޑަކުރައްވައިގެންނެވެ. އެހެންވެ މިހާރު ލިބިވަޑައިގަންނަވަނީ އަހަރެއްގެ މައްޗަށް 194،251 ޑޮލަރެވެ. އެހެން ނޫން ނަމަ 274،522 ޑޮލަރު ލިބިވަޑައިގަންނަވާނެ އެވެ.\nމި ލިސްޓްގެ އަށް ވަނާގައި ޕުޓިން އުޅުއްވާއިރު އިންޑިއާގެ ރައީސް ނަރެންދުރާ މޯދީގެ މުސާރަ އަކީ 30،300 އެމެރިކާ ޑޮލަރެވެ. އެއީ އަހަރެއްގެ މައްޗަށް 1،900،000 ރުޕީސް އެވެ.\nބޮޑެތި އަދި މުއްސަނދި ގައުމުތަކަށް ބަލާއިރު އެންމެ އާދައިގެ މުސާރައެއް ނަންގަވާ ލީޑަރަކީ ޗައިނާގެ ރައީސް ޝީ ޖިންޕިން އެވެ. އޭނާ އަށް އަހަރެއްގެ މައްޗަށް ލިބިލައްވަނީ މުސާރައިގެ ގޮތުގައި އެންމެ 22،000 ޑޮލަރެވެ. އެ ވެސް މުސާރަ މި އަހަރުގެ ކުރީކޮޅު 60 ޕަސެންޓަށް ބޮޑުކޮށްގެންނެވެ.\nނަމަވެސް ދުނިޔޭގެ ލީޑަރުންނަށް ބަލާއިރު "އެންމެ ފަގީރު ރައީސުގެ" ގޮތުގައި މަޝްހޫރުވެ ވަޑައިގަތީ މި އަހަރުގެ މާޗް މަހާ ހަމަ އަށް އުރުގުއޭގައި ވެރިކަން ކުރެއްވި ހޯސޭ މުޝީކާ އެވެ.


Trump Ge Boot Gai Tissue Eh - Vaguthu\nޓްރަމްޕުގެ ބޫޓުގައި "ޓިޝޫ" އެއް\nވެރިކަމަށް ވަޑައިގަތީސުރެން އެތަށް ބައެއްގެ ފާޑު ކިޔުމާއި ސަމާލު ކަން ހޯދަމުން އަންނަ އެމެރިކާގެ ރައީސް ޑޮނަލްޑް ޓްރަމްޕް އަނެއްކާވެސް މީޑިއާގެ ސަމާލުކަން ހޯދައިފިއެވެ.\nޓްރަމްޕްގެ ރަސްމީ މަތިންދާ ބޯޓް އެއާ ފޯސް ވަން އަށް އެރި އިރު ބޫޓުގައި "ޓޮއިލެޓް ޕޭޕަރެއް" ތަތްވެފައި އޮތުމުން މިހާރު މިހާރު މި ކަން ވަނީ އެތަށް ބަޔަކަށް ޖޯކަކަށެވެ.\nމީސް މީޑިއާގައި މި މަންޒަރު ފެންނަ ވީޑިއޯއަށް އެކި ފަރާތްތަކުން ދަނީ ޖޯކް ޖަހައި ކޮމެންޓް ކުރަމުންނެވެ.\nޓްރަމްޕަށް ނޭގި ހުރެ ހުންނަވައި، މީޑިއާގެ ކެމެރާތަކުގެ ކުރީގައި ހިންގަވާފައި ދިޔައީ ޓިޝޫއަކާ އެކުގަ އެވެ. ޓްރަމްޕްގެ ބޮޑީ ގާޑުނަނަށް މި މަންޒަރު ދެނުނު ނަމަވެސް އެކަމަށް އެއްވެސް ސަމާލު ކަމެއް ދީފައެއް ނުވެއެވެ.\nއެމެރިކާގެ ރައްޔިތުންގެ ފާޑުކިތުން ގިނަ ވަމުންދާ އެމެރިކާގެ ރައީސް ޓްރަންޕަށް އޮތް ތާއީދު ކުޑަވަމުންދާއިރު ހިޔާލު ހޯދުމުގެ މި ސަރވޭގެ ނަތީޖާ ދައްކާ ގޮތުން، އެމެރިކާގެ ރައްޔިތުންގެ ތެރެއިން ގާތްގަނޑަކަށް 50 އިންސައްތަ މީހުން ތިބީ، ޓްރަމްޕް ވެރިކަމުން ދުރުކުރަން ވެސް ތައްޔާރަށެވެ.\nއެމެރިކާއަށް ހެޔޮ އެދޭ އެކުވެރި ގައުމުތަކާ އޮތް ގުޅުން ބީރައްޓެހި ކުރަމުންދާ އެމެރިކާގެ 45 ވަނަ ރައީސް ޑޮނަލްޑް ޓްރަމްޕު އަންނަނީ އެމެރިކާގެ ޒަމާނީ ހަތުރުންނާއި އެކު އެކުވެރިކަމާ ގާތް ގުޅުންތައް އުފައްދަމުންނެވެ. މި ކަމުގެ ސަބަބުން އެމެރިކާގެ ރައްޔިތުންގެ މެދުގައި ޓްރަންޕް އަށް އޮތް ތާއީދު ދަނީ ދުވަހެއް ދުވަހަކަށް ދަށަށެވެ.\nއޮކްޓޯބަރ 9, 2018 06:34\nމިގައުމުގެ ރައީސްގެ ބޫޓުގައި ޗުއިންގަމް ކިރުގަނޑެއްވެސް ތަތްލެވި....ލޮލް\nއޮކްޓޯބަރ 9, 2018 10:44\nޓްރަމްޕެޓް ބޫޓުގައި ޓިޝޫޕޭޕަރު ހުރިއްޔާ އެ ޓިޝޫޕޭޕަރުން ފުހުނު އެއްޗެތިވެސް އެފަކީރު ބޫޓުގައި ހުންނާނެ! އެވަރު ބޮޑު ހޭބައްޔެއް އެއީ!\nއޮކްޓޯބަރ 9, 2018 19:36\nއަހަރެމެންގެ ކުރީގެ ރައީސް އެއްބޫޓްކިބާގައިވެސް އުޅުއްވި ކޮބާ މައްސަލައަކީ\nއޮކްޓޯބަރ 10, 2018 06:00\nހިނި އަންނަނީހަމަ އަންނި ހަނދާންވެފައި.. އެވެސްހަމަ ބޮޑުކޮހެއް..ގަމާރެއް. ތިކަހަލަ.


Ali waheed furun manaa koffi | Mihaaru\nއަލީ ވަހީދު: އޭނާގެ ޕާސްޕޯޓް ހިފަހައްޓައި، ވަނީ ފުރުން މަނާ ކޮށްފައި -- ފޮޓޯ/މިހާރު\n12 ޖުލައި 2020 - 17:47 13 comments\nކުރީގެ ޓޫރިޒަމް މިނިސްޓަރު އަލީ ވަހީދު މުވައްޒަފުންނަށް ޖިންސީ ގޯނާ ކުރި ކަމުގެ ތުހުމަތުކުރެވޭ މައްސަލަ ތަހުގީގުކުރާތީ އޭނާ ފުރުން މަނާކޮށްފި އެވެ.\nމުވައްޒަފުންތަކަކަށް ޖިިންސީ ގޯނާކުރި ކަމުގެ ތުހުމަތުގައި އަލީ ވަހީދު މަގާމުން ވަކިކުރީ މިދިޔަ ހަފުތާގަ އެވެ. އެ މައްސަލާގައި، އަލީ ވަހީދު ދިރިއުޅުއްވާ އެޕާޓްމެންޓް ފާސްކޮށް، ފޯނާއި ލެޕްޓޮޕް ވެސް ފުލުހުން ވަނީ ރޭ ހިފަހައްޓައިފަ އެވެ.\nފުލުހުން ބުނީ އަލީ ވަހީދާ ގުޅޭގޮތުން ބަލަމުންދާ މައްސަލާގައި ކޯޓު އަމުރެއްގެ ދަށުން އޭނާގެ ޕާސްޕޯޓް ހިފަހައްޓައި، ފުރުން މަނާ ކޮށްފައިވާ ކަމަށެވެ.\nޖިންސީ ގޯނާގެ ތުހުމަތުގައި އަލީ ވަހީދު މަގާމުން ވަކި ކުރެއްވީ އެ މައްސަލަ ޓޫރިޒަމް މިނިސްޓްރީގެ މުވައްޒަފުންތަކެއް ރައީސް އިބްރާހިމް މުހައްމަދު ސޯލިހާއި ޖެންޑާ މިނިސްޓްރީގެ ސަމާލު ކަމަށް ގެނައުމުންނެވެ. އެކަމާ ގުޅިގެން އޭނާ ވަކި ކުރެއްވީ އިސްތިއުފާ ދެއްވަން އެންގެވުމަށް ފަހު އިސްތިއުފާ ނުދެއްވުމުންނެވެ.\nއެ ތުހުމަތުތަކާ ގުޅިގެން އަލީ ވަހީދު މިހާތަނަށް ވިދާޅުވި ހަމަ އެކަނި ވާހަކަ އަކީ ވަގުތު ޖެހުމުން ހަގީގަތް ހާމަވާނެ ކަމަށެވެ. އެހެން ވިދާޅުވީ މަގާމުން އިސްތިއުފާ ދޭން ރައީސް އެންގެވި ރޭ ކުރެއްވި ޓްވީޓެއްގަ އެވެ.\nއިތުރު ލިޔުންތައް ކުށްކުރުން ފުލުހުން ޖިންސީ ގޯނާކުރުން އަލީ ވަހީދު، ކުރީގެ ޓޫރިޒަމް މިނިސްޓަރު


ސްކޫލް ހެލްތު އޮފިސަރ\nމަޤާމް: ސްކޫލް ހެލްތު އޮފިސަރ\nވަޒީފާ އޮތް އޮފީސް: ވޭމަންޑޫ ސްކޫލް\nވަޒީފާ އަދާކުރާ ސެކްޝަނާއި ތަން: އިދާރީ ސެކްޝަން/ ތ ވޭމަންޑޫ ސްކޫލް\n1- ސްކޫލްގެ ކިޔަވައދޭ ގަޑިތަކުގައި އުޅެންވާނީ ހެލްތު ރޫމުގައެވެ. އެއްވެސް ސަބަބަކާހުރެ ހެލްތު ރޫމުން ބޭރަށް ދާންވެއްޖެނަމަ، ހެލްތުރޫމުގެ ރެކޯޑްފޮތުގައި ލިޔެފައި ދިއުން.\n2- އިންޓަރ ހައުސް ކުޅިވަރު މުބާރާތްތަކާއި، އިންޓަރ ސްކޫލް ކުޅިވަރު މުބާރާތްތަކާއި، ކުދިންނަށް ބޭއްވޭ ތަފާތު ހަރަކާތްތަކުގައި ބޭނުންވެދާނެ ޞިއްޙީ ފަރުވާއެއްގެ އިންތިޒާމްކުރުން.\n3- ހެލްތު ރޫމަށް ގެނެވޭ ކޮންމެ ކުއްޖެއްގެ ރެކޯޑްކުރެއްވުމަށްފަހު ކޮންމެދުވަހަކުވެސް ސެޝަން ނިމުމުން، އެ ގްރޭޑަކާ ހަވާލުވެގެން ހުންނަ ލީޑިންގ ޓިޗަރަކަށް ރިޕޯޓް ހުށަހެޅުން.\n4- ބެލެނިވެރިޔާއާ މަޝްވަރާކޮށްފައިނޫނީ ކުއްޖަކަށް ބޭހެއް ނުދެއްވުން.\n5- ބަލިހާލުބޮޑުވެގެން ހެލްތު ރޫމަށް ގެނެވޭ ކުދިންގެ ބެލެނިވެރިންނަށް ވަގުތުން އެކަން އެންގުމާއި، އެވަގުތަކު ހުންނަވާ އިސްވެރިއެއްގެ ސަމާލުކަމަށް އެކަން ގެނައުން.\n6- މިނިސްޓްރީ އޮފް އެޑިޔުކޭޝަނާއި މިނިސްޓްރީ އޮފް ހެލްތު ގުޅިވަޑައިގެން ކޮންމެ އަހަރަކު ސްކޫލްތަކުގައި ގެންދިއުމަށް ހަމަޖެހިފައިވާ ދަރިވަރުންނަށް ފަނީބޭސްދިނުމާއި ވިޓަމިންއޭ ދިނުމުގެ ޕްރޮގްރާމް މި ސްކޫލުގައި ހިންގުން.\n7- ހެލްތު ރޫމަށް ގެނެވޭ ދަރިވަރުންނަށް އެހީތެރިވުމާއި، ފަރުވާދިނުމުގައި އަވަސް ޚިދުމަތް ފޯރުކޮށްދިނުން.\n8- ދަރިވަރުންނާ މުއާމަލާތުކުރުމުގައި އޯގާތެރިކަމާއެކު މުޢާމަލާތުކުރުން.\n9- ދަރިވަރުންގެ ޞިއްޙީ ހޭލުންތެރިކަމަށްޓަކައި ސްކޫލާ ގުޅިގެން ތަފާތު ޕްރޮގްރާމްތައް ރާވައިގެން ކުރިއަށް ގެންދިއުން.\n10- ދަރިވަރުންނަށް ފުރަތަމަ އެހީދިނުމަށް ހެލްތު ރޫމުގައި ޢާއްމުކޮށް ބޭނުންކުރާ ހުރިހާ ސާމާނެއް ހަމައަށް ގެނައުން.\n11- ކޮންމެ ދުވަހަކު ސެޝަނެއްގައި، ތިރީގައިވާ ކަންތައްތައް، މަދުވެގެން ދެފަހަރު ކުރުން.\n- ފާޚާނާތަކުގެ ސާފުތާހިރުކަން ބެލުން.\n- ފާޚާނާގައި ހުންނަ ތަކެތި ރަނގަޅަށް މަސައްކަތްކުރޭތޯ ބެލުން. މިސާލު: ފުލެސްޓޭންކް، އިސްކުރު.\n- ފެންބޯ އިސްކުރާއި ކޫލަރުތެރޭގެ ސާފުތާހިރުކަން ބެލުން.\n- ކޮރިޑޯތައް ޗެކްކުރުން.\n12- ޞިއްޙީ ކަންކަމާބެހޭ ދުވަސްތައް ފާހަގަކުރުމުގައި ޚިޔާލުދެއްވައި، އެކަމަށް އެހީތެރިވުން.\n13- ޓާރމަކު އެއްފަހަރު، ކުދިންގެ އިސްކޮޅާއި ބަރުދަން ބަލައި، ރެކޯޑްތައް ބެލެހެއްޓުން.\n14- ކުދިންގެ މެދުގައި ޞިއްޙީ ހޭލުންތެރިކަން އިތުރުކުރުމަށް ޙަރަކާތްތައް ހިންގުމާއި، ކުދިންނަށް މަޢުލޫމާތުދިނުން.\n15- ސްކޫލް ބަންދުވުމުގެ ކުރިން، އެ އަހަރެއްގެ އަހަރީ ރިޕޯޓާއި، އަންނަން އޮތް އަހަރުގެ އެކްޝަން ޕްލޭން މިނިސްޓްރީއަށް ފޮނުއްވުން.\n16- ހެލްތު ރޫމުގެ އެނދުފޮތިތަކާއި ބާލީހު އުރަތައް، މަދުވެގެން ހަފުތާއަކު3ފަހަރު ބަދަލުކުރުން.\n17- ހެލްތު ރޫމުގެ އިންވެންޓްރީއާއި ސްޓޮކް ބެލެހެއްޓުން.\n18- ފަސްޓްއެއިޑް ފޮށީގައި އަބަދުވެސް ތަކެތި ހަމަޔަށް ބެހެއްޓުން.\n19. ސްކޫލްތެރޭގެ ސާފުތާހިރުކަމަށް ޚާއްޞަ ސަމާލުކަމެއްދިނުން.\nމަތީ ސާނަވީ އިމްތިޙާނަކުން2މާއްދާއިން ދަށްވެގެން 'އީ' ގްރޭޑް ލިބިފައި ވުމާއެކު، އޭގެ އިތުރުން، ހަޔަރ ސެކަންޑަރީ ސްކޫލް ސެޓްފިކެޓް އިމްތިޙާނެއްގައި 'ދިވެހި' މި ދާއްދާއިން ދަށްވެގެން 'ސީ' ގްރޭޑް ލިބިފައިވުން. ނުވަތަ؛\n- ތަޢުލީމީގޮތުން އެންމެ މަތީ މާކްސް ލިބިފައިވާ ފަރާތަށާއި، މަސައްކަތުގެ ދާއިރާއިން ތަޖުރިބާ ލިބިފައިވާ ފަރާތަށާއި، އިންޓަވިއުއިން އެންމެ މަތީ މާކްސް ލިބިފައިވާ ފަރާތަކަށެވެ.\nހ. މި މަޤާމަށް ކުރިމަތިލާ ފަރާތްތަކުގެ ތެރެއިން ޝަރުޠުހަމަވާ ފަރާތްތަކުގެ އިންޓަވިއު 15 މާރިޗު 2015 އާއި 21 މާރިޗު 2015 އާ ދޭތެރޭގެ ދުވަހެއްގައި ބޭއްވޭނެއެވެ.\nށ. އިންޓަރވިއުއަށް ކިޔާނީ، ވަޒީފާއަށް ކުރިމަތިލާ ފަރާތްތައް ޝޯޓްލިސްޓް ކުރުމަށްފަހު، އެފަރާތްތަކަށް އެކަންޏެވެ.\nހ- ފުރިހަމަކޮށްފައިވާ އެޕްލިކޭޝަން ފޯމު (ފޯމު، ވޭމަންޑޫ ސްކޫލުގެ އޮފީހުން ލިބެން ހުންނާނެއެވެ. އަދި www.csc.gov.mv ގެ ވެބްސައިޓުން ޑައުންލޯޑް ކުރެވެން ހުންނާނެއެވެ.)\nބ- ވަޒީފާއަށް އެދޭފަރާތުގެ ދިވެހި ރައްޔިތެއްކަން އަންގައިދޭ ކާޑުގެ ދެފުށުގެ ލިޔުންތައް ފެންނަ، ލިޔެފައިވާ ލިޔުންތައް ކިޔަން އެނގޭ ފަދަ ސާފު ކޮޕީއެއް.\n- ވަޒީފާއަށް އެދި ހުށަހަޅަންޖެހޭ ތަކެތި ހުށަހަޅާނީ، ވޭމަންޑޫ ސްކޫލުގެ އޮފީހަށެވެ.\n- ތަކެތި ހުށަހެޅުމުގެ ސުންގަޑިއަކީ، 2015 މާރިޗު 10 ވާ އަންގާރަ ދުވަހުގެ 14:30 ގެ ކުރިން، ވޭމަންޑޫ ސްކޫލުގެ އޮފީހަށް.\n- މި ޢިއުލާނާ ގުޅިގެން މި މަޤާމަށް ކުރިމަތިލާ ފަރާތްތަކުގެ ތެރެއިން ޝަރުޠު ހަމަވާ ފަރާތްތަކާ އިންޓަރވިއު ކުރުމަށްފަހު، އެންމެ މަތީ މާކްސް ލިބޭ، އަދި އެންމެ ޤާބިލުކަމަށް ފެންނަ ފަރާތަކަށް މި ވަޒީފާ ހަމަޖައްސައިދެވޭނެއެވެ.\n- މި އިޢުލާނާ ގުޅިގެން އިތުރު މަޢުލޫމާތު ސާފުކުރަން ބޭނުންވާ ފަރާތްތަކުން، ވޭމަންޑޫ ސްކޫލުގެ 6780564 ނަންބަރު ފޯނަށް ގުޅުން އެދެމެވެ.\nޕަބްލިޝްކުރި ގަޑި: 09:10\nސުންގަޑި: 10 މާރިޗު 2015 14:30


HPA ge engun thakah amalu kurumuge natheejaa fennan fashaifi!\nކޮވިޑް-19 އާ ދެކޮޅަށް ކުރީ ސަފުގައި މަސައްކަތް ކުރާ މީހުންތަކެއް--\nއެޗްޕީއޭގެ އެންގުންތަކަށް އަމަލު ކުރުމުގެ ނަތީޖާ ފެންނަން ފަށައިފި!\n13 ސެޕްޓެމްބަރ 2020 - 09:53:57\nމި ވަގުތު މުޅި ދުނިޔެއިން ވެސް މި ދަނީ ފާއިތުވި 100 އަހަރުގެ ތެރޭގައި ދިމާވެފައިވާ އެންމެ ބޮޑު ގޮންޖެހުމާ ކުރިމަތިލަމުންނެވެ. ލޮލަށް ނުފެންނަ ކުޑަ ވައިރަހަކުން ނުވަ ލައްކައަށް ވުރެ ގިނަ މީހުންގެ ފުރާނަ ގޮސްފައި ވާއިރު، ރާއްޖޭގައި ވެސް 31 މީހަކު މަރުވެއްޖެ އެވެ. އެންމެ ބޮޑަށް ބިރު އޮތީ ކުރިން ވެސް ސިއްހީ މައްސަލަތައް ދިމާވެފައި ތިބި މީހުންނާއި، އުމުރުން ދުވަސްވީ މީހުންނަށެވެ.\nއެކަމަކު ހިތާމައަކީ އެމީހުންނަށް އޮތް ނުރައްކަލާ މެދު ބައެއް މީހުންގެ ފަރުވާލެއް ނެތުމުންނެވެ. މަގުމައްޗަށް ނަޒަރު ހިންގާލުމުން އެ މަންޒަރު ފެންނާނެ އެވެ. ކަންކަން މަތީގައި މާސްކު ނާޅާ ސައިކަލުތަކުގައި އެތައް ބަޔަކު ތިބެއެވެ. ކޮންމެހެން މުހިއްމު ނޫން ނަމަވެސް ކެފޭތަކާއި ރެސްޓޯރެންޓުތަކަށް އެބަ ދެއެވެ. އެ ތަންތަނަށް ދިޔުމުން މާސްކު ނަގައިގެން ދުންފަތުގެ އިސްތިއުމާލު ކުރުން ފަދަ ކަންކަން ވެސް ކޮންމެހެން އެބަ ކުރަން ޖެހެ އެވެ.\nކޮވިޑް-19 އާ ގުޅިގެން މާލޭގައި ހަރުކަށި ފިޔަވަޅުތަކެއް ހިންގުމަށް ފަހު، ނިއު ނޯމަލް އަށް ހުޅުވާލުމާއެކު ދެ ތިން ހަފްތާގެ ތެރޭގައި ކޮންޓްރޯލުން ނެއްޓޭ ހިސާބަށް މި ބަލީގެ ކަންތައް ދިޔަ އެވެ. އެއީ އާދައިގެ މަތިން މަގުތައް މަތީގައި ބޭކާރު ގޮތުގައި މީހުން އުޅުމުގެ ސަބަބުންނާއި، ކުރިއެކޭ އެއްގޮތަށް ދިރިއުޅުމުގެ އާދަތައް ބެހެއްޓުމުގެ ސަބަބުންނެވެ. ނިއު ނޯމަލްއަކީ ކޮބައިކަން ނޭނގުނީ ބާވައެވެ؟\nކޭސްތައް އިތުރުވެ، ކޮންޓްރޯލުން ނެއްޓޭ ހިސާބަށް ދިޔުމުން ހެލްތު ޕްރޮޓެކްޝަން އެޖެންސީ (އެޗްޕީއޭ) އިން އަނެއްކާ ވެސް ފިޔަވަޅުތައް ހަރުކަށި ކުރަން ފެށީ އެވެ. ކާފިއު ހިންގާ، ރޭގަނޑު ސައިކަލުގައި ބޭރުގައި އުޅުން މަނާ ކުރީ އެވެ. ކެފޭ، ރެސްޓޯރަންޓުތަކާއި، ފިހާރަތަކަށް ވެސް އިތުރު ބުރައަކަށް ވީ އެވެ. އެކަމަކު ވިސްނާލަން ޖެހޭ ކަމަކީ، އެ އުނދަގޫތަކާ ކުރިމަތިލާން ޖެހުނީ ނިއު ނޯމަލްގައި އަމަލުތައް ހުރި ގޮތުގެ ސަބަބުން ކަމެވެ.\nއެ ފިޔަވަޅުތަކާއެކު މާލޭގެ ކޭސްތައް މިހާރު ވަރަށް ބޮޑަށް ދަނީ ކޮންޓްރޯލް ކުރެވެމުންނެވެ. ސަތޭކައިން މަތީގައި ކޮންމެ ދުވަހަކު ވެސް ބަލި ޖެހޭ މީހުންގެ އަދަދު އުޅުމަށް ފަހު، ރޭގައި ވަނީ 62 އަށް ވެއްޓިފަ އެވެ. މިއީ އެޗްޕީއޭއިން އެޅި ހަރުދަނާ ފިޔަވަޅުގެ ނަތީޖާ އެވެ. އަދި އެ ފިޔަވަޅުތަކަށް ބޯލެނބުމުގެ ނަތީޖާ އެވެ. މިގޮތަށް މިކަން ބާއްވަމާ ހިނގާށެވެ.\nކޭސްތައް މަދުވެ، އަނެއްކާ ވެސް ނިއު ނޯމަލްއަށް ހުޅުވާލާ އެވެ. އެއާއެކު ދެން ވިސްނަންވީ ތިމާގެ ފުރާނަ އަށް ވުރެ އެހެން މީހުންގެ ފުރާނައާ މެދު އެވެ. އަމިއްލަ ނަފްސަށް ބަލި ޖެހިގެން، ބޮޑުވަރު ވެދާނެ ކަމަށް ހީނުވިޔަސް، ދެން ހުރި މީހާއަށް ވާނެ ގޮތަކާ މެދު ވިސްނަންވީ އެވެ. ބޭރުގައި އުޅެފައި އެނބުރި ގެއަށް ދާއިރު ގޭގައި ތިބޭ އުމުރުން ދުވަސްވީ މީހުންނާއި ބަލި މީހުންނާ މެދު ވިސްނަންވީ އެވެ.\nމި ހާލަތުގައި އެންމެ ބޮޑު ގުރުބާނީވަމުންދާ ފްރަންޓްލައިނުގައި މަސައްކަތް ކުރާ ސިއްހީ ފަރާތްތަކާ މެދު ވިސްނަންވީ އެވެ. އެމީހުންގެ އަމިއްލަ ފުރާނަ އަތް މައްޗަށް ލައިގެން ރެއާ ދުވާލު، މެދުކެނޑުމެއް ނެތި ބިރުވެރިކަމުގެ ތެރެއިން މަސައްކަތް ކުރާތާ ހަ މަހަށް ވުރެ ގިނަ ދުވަސް ވެއްޖެ އެވެ. އެކަމަކު ލޯޑު ބޮޑުވެ، ކޮންޓްރޯލުން ނެއްޓިއްޖެ ނަމަ، އެމީހުންނަށް ވެސް ކުރެވޭނެ ކަމެއް ނޯންނާނެ އެވެ.\nފެންނަން އޮތް ކަމަކީ އެޗްޕީއޭގެ އާ ފިޔަވަޅުތަކަށް އަމަލު ކުރަން ފެށި ފަހުން ކޭސްތައް މާލޭގައި މަދުވެއްޖެ ކަމެވެ. މުޅި މުޖުތަމައުގެ ރައްކަލަށް މިކަން މިގޮތަށް ބާއްވަން އެބަ ޖެހެ އެވެ. އެހެންކަމުން މިފަދަ ބަލިމަޑުކަމެއްގެ ތެރޭގައި މުޅި ދުނިޔެ އޮތް އިރު، ކުރިއަށް އޮތް ތަނުގައި ވެސް އެޗްޕީއޭގެ އެންގުމަށް އަމަލު ކުރަންވީ އެވެ. އުނދަގޫ ވާނެ އެވެ. އެކަމަކު މިއީ ފުރާނަ ސަލާމަތް ކުރުމަށް އުފުލަން ޖެހޭ ބުރަ އެކެވެ.\nޑިޕްރެޝަނަކީ މަސްތުވާތަކެތި ބޭނުންކުރުމުގެ ނަތީޖާ: ކަންގަނާ


BREAKING | Covid-19: Thinadhoo In Fassivi Meehunge Adhadhu 40 Ah! - Vaguthu\nކޮވިޑް-19: ތިނަދޫއިން ފައްސިވި މީހުންގެ އަދަދު 40 އަށް!\nގދ. ތިނަދޫއިން ކޮވިޑް-19 އަށް ފައްސިވި މީހުންގެ އަދަދު 40 އަށް އަރައިފިއެވެ.\nތިނަދޫގައި ހުންނަ އަބްދުއްސަމަދު މެމޯރިއަލް ހޮސްޕިޓަލުގެ މެނޭޖަރު އަހުމަދު ސައީދު “ވަގުތު” އަށް ވިދާޅުވީ، އެރަށުން ފައްސިވި މީހުންގެ އަދަދު 40 އަށް އަރާފައިވަނީ މިއަދު އަލަށް2މީހަކު ފައްސިވުމާއި ގުޅިގެން ކަމަށެވެ. އެރަށުން ފަހުން ފައްސިވެފައިވަނީ ކުރިން ފައްސިވެފައިވާ މީހުންނާއި ބައްދަލުވެފައިވާ މީހުންނެވެ.\nއެރަށުން މިހާތަނަށް ފައްސިވެފައިވަނީ ފުރަބަންދު ނިންމާފައި ސުންކު ނެގާފައިވާ މީހުންނާއި ފައްސިވި މީހުންނާއި ގާތުން ބައްދަލުވެފައިވާ މީހުންނާއި ވަކި ތަރުތީބެއް ނެތި ނަގާފައިވާ ސުންކުތަކެވެ.\nއެރަށުން މީހުންތަކެއް ފައްސިވުމާ ގުޅިގެން ރަށް މޮނިޓަރިންގެ ހާލަތަށް ގެންގޮސްފައި ވަަނީ މިދިޔަ މަހުގެ 24 ވަނަ ދުވަހުއެވެެ.\nސައީދު ވިދާޅުވީ، ފައްސިވެފައިވާ މީހުންގެ އިންސައްތަ އިތުރުވެއްޖެނަމަ، ކާފިއު އިއުލާނު ކުރުމާއި މެދު މަޝްވަރާ ކޮށްފައިވާ ކަމަށެވެ.\nތިނަދޫގެ އިތުރުން ރާއްޖޭގެ ގިނަ ރަަށްތަކެއްގައި މި ބަލި އަންނަނީ ހަލުވިމިނުގައި ފެތުރެމުންނެނެވެ. އެގޮތުން މިހާތަނަށް ލ. މާންދޫ އއ. މަތިވެރި އާއި ބ. އޭދަފުއްޓާއި ކ. މާފުއްޓާއި ތ. ވޭމަންޑޫ އާއި ޅ. ނައިފަރުގައި ވޭދަނަތައް ވަރަށް ބޮޑަށް ވަނީ އިތުރުވެފައެވެ. މިއިން ކޮންމެ ރަށަކުން 100 އަށް ވުރެ ގިނަ ވޭދަނަ މިހާރު ވަނީ ފެނިފައެވެ.\nރާއްޖެއިން މިހާތަނަށް 31،9310 މީހަކަށް ކޮވިޑް-19 ޖެހިފައިވާއިރު، އޭގެ ތެރެއިން 25،340 މީހަކު ވަނީ ބަލިން ރަނގަޅުވެފައެވެ. އަދި މި ބައްޔަށް 6،508 މީހަކަށް ފަރުވާ ދެމުން އަންނައިރު، 181 މީހަކަށް ފަރުވާ ދެމުން އަންނަނީ ހޮސްޕިޓަލުގައި އެނދުމަތި ކޮށްގެންނެވެ.


Zamaanaa eku Eid faahaga kurumah aee kihaa bodu badhaleh? | Hurihaa.mv\nޒަމާނާއެކު އީދު ފާހަގަ ކުރުމަށް އައީ ކިހާ ބޮޑު ބަދަލެއް؟\nPublished on 06 May 2022, 08:29\nބޮޑު ބެރު ޖެހުން: އީދުގައި މިބާވަތުގެ ގިނަ ކުޅިވަރުތަކެއް ކުޅޭ.\nއީދަށް ހެދުން ފެހުމާއި އީދަށް ކެއްކުމާއި އީދަށް ފުރައިގެން ދިއުން ފަދަ ކަންކަމަކީ ކޮންމެ އީދެއްގައި ހެން ކޮށްއުޅޭ ކަންކަމެވެ. ރާއްޖޭގެ އެކި ހިސާބުގައި އީދަށް ތައްޔާރުވުމާއި އީދު ފާހަގަކުރުން ތަފާތު ވެދާނެ އެވެ. އެހެން ނަމަވެސް އީދަކީ މުޅި ރާއްޖޭގެ ކުދިބޮޑު އެންމެން އެ އުފަލުގައި ޝާމިލުވެ، ފޯރީގައި ފާހަގަ ކުރާ ދުވަހެކެވެ.\nޒަމާން ބަދަލު ވުމަކުން އެކަމަކަށް ބަދަލެއް ނާދެ އެވެ. ބަދަލުވެފައި ވަނީ އެކި ޒަމާނުގައި އީދު ފާހަގަކުރާ ގޮތެވެ.\nއީދު ފާހަގަކުރުމަކީ ދިވެހިން އިސްލާމް ދީން ޚިޔާރުކުރި ފަހުން ބަރާބަރަށް ކުރަމުން އަންނަ ކަމެއް ކަމަށް ވިޔަސް ކުރީގެ މާޒީގައި އެ ހަރަކާތްތައް އޮންނަ ގޮތުގެ މާބޮޑު މައުލޫމާތުތަކެއް ރަސްމީ ގޮތުގައި ލިޔެވި ރައްކާ ކުރެވިފައެއް ނުވެ އެވެ.\nދިވެހިން އީދު ފާހަގަކުރާ ގޮތާ ބެހޭގޮތުން އެންމެ ކުރީގެ އެއް ލިޔުމެއްކަމުގައި ވަނީ ރެހެންދި ޚަދީޖާގެ ވެރިކަމުގައި ރާއްޖެ ދުރުވެ، ރާއްޖޭގެ ފަނޑިޔާރުކަން ދުވަސްކޮޅަކު ކުރެއްވި މޮރޮކޯގެ ދަތުރުވެރިއެއް ކަމަށްވާ އިބުނު ބަތޫތާގެ ލިޔުމެކެވެ. އޭގެ ފަހުން ކަލާފާނުގެ ވެރިކަމުގައި ރާއްޖެއަށް އުރުނު ފަރަންސޭސި ނަވަކުން ރާއްޖެ އާދެވި، ރާއްޖޭގައި ދުވަސްތަކެއް ވަންދެން އުޅުނު ޕިރާޑް ޑި ލަވާލްގެ ލިޔުމުންނެވެ.\nޕިރާޑަކީ ރަދުންނާ ވަރަށް ގާތް ގުޅުމެއް އޮތް މީހެކެވެ. އޭނާ ރާއްޖޭގައި އުޅުނު ދުވަސްވަރު އޭނާ ގެންދިޔައީ ދިވެހިންގެ އާދަކާދައާ ބެހޭ ގޮތުން ވިސްނައި ބަލައި ދަސްކޮށް އެ މައުލޫމާތު ނޯޓު ކުރަމުންނެވެ. އެހެންކަމުން އޭނާ އެނބުރި ފަރަންސޭސިވިލާތަށް ދިއުމަށް ފަހު ލިޔުން ފޮތަކީ ރާއްޖޭގެ އޭރުގެ ދިރިއުޅުމުގެ ވައްޓާފާޅި އާއި އާދަކާދަތައް ވަރަށް ރީތިކޮށް ސިފަކޮށްދީފައި އޮތް ފޮތެކެވެ.\nރޯދަ މަސްނިމި އީދަށް ހަނދު ބަލައި ހަނދު ސާބިތުވުމާއެކު އީދު އައިކަން އިއުލާންކުރުމަށް ގަނޑުވަރުން ލާ ކޮއްޔަކީ ޕިރާޑު ބަޔާން ކުރައްވާ ގޮތުން ނަމަ އެދުވަސްވަރުގެ އީދުގެ ރަސްމިއްޔާތު ފެށުމެވެ. އެކަމަށްޓަކައި ޚާއްސަ ތާޅަފިއްޔެއް ފުމޭނެ އެވެ. އެއަށް ފަހު އީދު ދުވަހު ހެނދުނު ހުރިހާ ފިރިހެނުން ފެންވަރައި، ނަލަ ހެދިގެން އީދު ހެދުން އަޅާނެ އެވެ.\nޕިރާޑު ބަޔާން ކުރާ ގޮތުން ނަމަ "ކޮންމެ މީހަކު ވެސް އެދުވަހު އަޅާނީ އެކަމަށް ޚާއްސަ ކޮށްރައްކާ ކޮށްފައި ބަހައްޓާ ހެދުމެކެވެ. އެއަށްފަހު އެހެދުން ވަރަށް ކަމޭހިތައިގެން ރައްކާ ކޮށްފައި ބާއްވާނީ އޭނާ މަރުވެގެން ކަށްވަޅަށް ގެންދާ ސަންދޯކުގެ މަތީގައި އެޅުމަށެވެ."\nރަށުގެ ހުރިހާ ފިރިހެނުންނެކޭ އެއްފަދައިން ރަސްގެފާނު ވެސް އީދު ނަމާދަށް ވަޑައިގަންނަވާނެ އެވެ. ރަސްގެފާނު ވަޑައިގަންނަވާނީ ރަސްމީ އިއްޒަތުގަ އެވެ.\nއީދު ނަމާދަށް ފަހު ރަދުން އެނބުރި ވަޑައިގަންނަވާ ރަސްމިއްޔާތު ވަރަށް ފުރިހަމަވާނެ ކަމަށް ވެސް ޕިރާޑު ލިޔެފައިވެ އެވެ.\nރަސްކަމުގެ އިއްޒަތްތެރިންނާއެކު ރަސްގެފާނު ވަޑައިގަންނަވާނީ ބެރު ދުންމާރި ތާޅަފިލީގެ ރަސްމީ އިއްޒަތުގަ އެވެ. އެ ވަގުތު މުޅި ޖައްވު ގުމުމައިފައި އޮންނާނީ ތަފާތު ބަޑިތަކުގެ އަޑުންނެވެ. އެގޮތުގައި ގަނޑުވަރާ ހަމަޔަށް ވަޑައިގެންނެވުމުން ރަސްގެފާނުގެ ކުރިފުޅުމައްޗަށް ވަރަށް ޚާއްސަ ދެ ޖަނަވާރެއް ގެނެވޭ ކަމަށް ޕިރާޑު ލިޔުއްވި އެވެ. އެއީ ފުއްލާއަކާ ފިރިހެން ގެރިއެކެވެ. އެ ދެ ޖަނަވާރު ކަތިލައި، އޭގެ މަސް ކުދިކޮށް ކޮށައި، ގަނޑުވަރުތެރޭގެ ބޮޑުންނާއި އާންމުންގެ ތެރެއިން ވެސް ރަސްގެފާނު ހިތްޕުޅު ހަމަކުރެއްވި ބަޔަކަށް އެ މަސްތައް ބައްސަވާނެ އެވެ.\nޕިރާޑު ބަޔާންކުރާ ގޮތުގައި ރަސްގެފާނުގެ އަތްޕުޅުން މި މަސް ލިބޭ މީހުން އެ މީހުންގެ ރައްޓެހިންނަށް ވެސް ބަހައި އުޅޭނެ އެވެ. އެކަމަކީ އީދު ދުވަހު އެމީހުނަށް ލިބޭ ބޮޑު ޝަރަފެއް ކަމަށްވެ އެވެ.\nއީދު ދުވަހުގެ އަޅުކަމާ ގުރުބާނީގެ ފަހުން އީދުގެ ކުޅިވަރުތައް ރަސްމީ ގޮތުން އޮންނާނީ ރޭގަނޑު އެވެ.\nޕިރާޑުގެ ބަހުންނަމަ އެ ކުޅިވަރުތައް ފެށޭނީ ރޭގަނޑުގެ ފަރިއްކޮޅަށް ފަހު އެވެ. ރޭގަނޑުގެ ފަރީއްކޮޅަށް ރަސްގެފާނުގެ ޚާއްސަ ޖާފަތަށް ރަށުގެ ކަމުވޮށިވެގެންވާ ގިނަ ބަޔަކަށް ދައުވަތު ލިބޭނެ އެވެ.\nރަސްގެފާނެކޭ އެއްފަދައިން ރަށުގެ ގިނަ ރައްޔިތުން ވެސް އެފަދަ ޖާފަތްތައް ބާއްވައި ގާތް މީހުނަށް ދައުވަތު ދީގެން ކާންދިނުން އޮންނާނެ އެވެ. މި ޖާފަތްތައް ނިމި ރަސްގެފާނު ނިކުމެވަޑައިގެންނެވުމުން ގަނޑުވަރުގެ ކުރިމަތީގައި އީދު ކުޅިވަރު ފެށޭނެ އެވެ.\nޕިރާޑުގެ ބަހުންނަމަ "ރޭގަނޑުގެ ކެއުމަށް ފަހު މުޅިން ވެސް އޮންނާނީ ކުޅިވަރާއި ނެށުމާއި އުފާ ކުރުމެވެ."\nތިން ދުވަހަށް ދެމިގެންދާ އީދު ކުޅިވަރުތަކުގެ ތެރޭގައި އޮންނަނީ ހެވިކަމުގެ ތަފާތު އުކުޅުތައް ދެއްކުމެވެ. ކަނޑިއާއި ލޮންސި ބޭނުން ކޮށްގެން ކުޅޭ މި ހެވިކަމުގެ ކުޅިވަރުތައް ފުރަތަމަ ރޭ އޮންނަނީ ބޮޑު ގަނޑުވަރު ކުރިމަތީގަ އެވެ. ދެވަނަ ރޭ އެކިއެކި އިއްޒަތްތެރިންގެ ގެކޮޅުތަކުގެ ކުރިމަތީގަ އެވެ.\nމި ކުޅިވަރުތަކުގެ އިތުރުން ބާވަތް ބާވަތުގެ ހެދުން އަޅައިގެން މީހުން ހެއްވަން ވައްތަރު ޖެއްސުން ވެސް އޮންނަ ކަމަށް ޕިރާޑު ލިޔެފައިވެ އެވެ. ޕިރާޑުގެ ބުނާ ގޮތުން "އީދާ ގުޅިގެން ދެން އޮންނަ ކުޅިވަރަކީ އެއްގަމުގައި ދުއްވާ ބޮޑެތި ނައުފަހަރު ހެދުމެވެ. އެ ރަށުގެ ބޮޑެތި މަގުތަކުގައި އެ ނައުފަހަރު ދުއްވާނެ އެވެ. އޭގައި އުޅޭ މީހުން ތިބޭނީ ބޭރު އެކި ރަށްރަށުގެ ހެދުން އަޅައިގެން ސިފަ ބަދަލު ކޮށްގެންނެވެ. އެއްމަގަކުން މީގެ ދެ ނައު ބައްދަލު ވެއްޖިއްޔާ އެކަތި އަނެކައްޗަށް ކުޅިވަރުގެ ހަނގުރާމަކުރުން ދައްކާނެ އެވެ. މިއީ ރަސްގެފާނާއި އެހެންވެސް މީހުން ބަލާހިތްވާ ފޫހިފިލުވާ ކުޅިވަރެކެވެ. އެހެންކަމުން ރަދުންގެ ގަނޑުވަރުން އެ މީހުންނަށް ބިލެއް މަލާފަތް ލިބޭނެ އެވެ."\nމިއަހަރުގެ ފިތުރު އީދު ދުވަސް ނިމިގެން ދިޔައީ ގިނަ ބަޔަކު އީދުގެ އުފާކުރުމަށް ރާއްޖޭގެ އެކި ކަންކަންކޮޅުތަކަށް ޒިޔާރާތްކޮށް، މުނިފޫހި ފިލުވުމުގެ ތަފާތު ހަރަކާތްތަކުގައި ބައިވެރިވެފަ އެވެ. މިފަދަ ހަރަކާތްތައް މިއަދު ފާހަގަކުރާ ގޮތާއި ކާބަފައިން އެ ދުވަސްތައް ފާހަގަ ކުރިގޮތާ އަޅާކިޔާލުމަކީ ރަނގަޅު ކަމެކެވެ.\nރިޕޯޓް ފިތުރު އީދު ތާރީޚު\nއިބުރާހިމްމަނިކުފާންމަލިކ2weeks ago\nފޮޓޯގެ ފެންނަ ބޮލު ރުމާލަކީ މަލިކުގެ ބެރުޖެހުމަށް ބޮލުގެ ބަންނަ އަދި ރާވެރިން އާންމުކޮށް ގެންގުޅޭ އެއްޗެކެވެ. އެރުމާލަށް ކިޔަނީ ރަތްރުމާލު. މިފޮޓޯ ފެނުމުން ހިތަށްވީ އުފާ ނިކަންބޮޑެވެ. މިލިޔުމަށް މެދުވެރިވި ހުރިހައި ފަރާތަކަށް ޝުކުރު ދަންނަމެވެ.\nއަބްދުﷲ2weeks ago\nއައި އެންމެ ބޮޑު ބަދަލަކީ އީދުވިލޭރޭ ޝީޝާ ބޯތަންތަނުގަ ޑީޖޭ ބާއްވައި މަސްތުވާ ތަކެތި ބޭނުންކޮށް ދެޖިންސުގެ ޒުވާނުން ޑާންސު ކުރުން.


20 aharu vandhen meedhaa mas key meehaage vaahaka\nވިހި އަހަރު ވަންދެން މީދާ މަސް ކޭ މީހާގެ ވާހަކަ\nއޭނާ ބުނަނީ މީދާމަސް ކަނީ ހަމަ މީރުވެގެން ކަމަށް\nކ. މާލެ | 21 މާރޗް 2017 | އަންގާރަ 05:11 | 5,437\nއުމުރުން 70 އަހަރުގެ ޔާންގް ކެއުމަށް މީދަލެއް އަތުލައިގަނެފައި - ޕެއަރވީޑިއޯ\nއިންސާނުންގެ ތެރޭގައި މީދާ މަސްކާ މީހުން އުޅޭނެ ކަމަށް ގަބޫލު ކުރަން ދަތި ކިތަންމެ ބަޔަކު އުޅޭނެއެވެ. އެކަމަކު ހަގީގަތަކީ މަދުން ނަމަވެސް އެފަދަ މީހުން އުޅޭ ކަމެވެ. ޗައިނާ އަދި ވިއެޓްނާމުގައިވެސް ޚާއްސަ މުނާސަބަތުތަކުގައި މީދަލުގެ މަހުން ކާއެއްޗެތި ތައްޔާރުކޮށް އުޅޭ މަންޒަރުތަކާއި ޚަބަރުތައް މީގެ ކުރިންވެސް ހާމަވެފައި އެބަހުއްޓެވެ. މި ލިޔުމުގައި ދައްކަން މިއުޅޭ މީހާގެ ވާހަކައަކީ އާދަޔާ ޚިލާފު މީހެއްގެ ވާހަކައެވެ. މިއީ އަޖުމަ ބަލާލުމުގެ ގޮތުން މީދާ މަސްކޭ މީހެއް ނޫނެވެ. މިއީ މީދާމަސް މީރުވެގެން ވިހި އަހަރު ވަންދެން މީދަލުގެ މަސް ކޭ މީހެއްގެ ވާހަކައެވެ.\nމިއީ އުމުރުން 70 އަހަރުގެ ޗައިނާ މީހާކެވެ. އޭނާ އުފަންވީ ގުއަންޑޮންގ ޕްރޮވިންސްގެ ފޮށާން ސިޓީއަށެވެ. ނަމަކީ ޔާންގް އެވެ.\nޔާންގް ބުނާ ގޮތުގައި އޭނާއަކީ ކެއުމުގެ ބޭނުމުގައި މީދާ ހިފާ މީހެކެވެ. މީދަލުން އޭނާ ތައްޔާރު ކުރާ ކެއުމަކީ އޭނާ ބުނާ ގޮތުން ވަރަށް މީރު އެއްޗެކެވެ. މީދަލުގެ މަހުން އޭނާ ތައްޔާރު ކުރާ ކާނާ ރަހުމަތްތެރިންނަށް ދައުވަތު ދީގެން ގެނެސް އެމީހުންނަށް ވެސް ކާންދޭ ކަމަށް ޔާންގް ބުނެއެވެ.\nކެއުމަށް މީދާ ހިފުމަށް ޔާންގ ހަދާ ގޮތަކީ މީދާ އުޅޭ ތަންތަން ބެލުމަށްފަހު މީދާ ނުކުންނާނެ ކަމަށް ބެލޭ ދިމާލުގައި ވަޅުގަނޑެއް ކޮނެ ވަޅުގަނޑުގައި މީދާ ނުކުންނާނެ ދިމާ ބެލުމަށްފަހު ފޮތި ކޮތަޅެއް އަނގަ ހުޅުވާފައި ބާއްވަނީއެވެ. ދެން އޭގެ މައްޗަށް ތެޅި މިރުސް އެޅުމަށްފަހު އެތަނުގައި ދުން އަޅަނީއެވެ. އިސާހިތަކު މީދާ ނުކުމެ ޔާންގް ގެ ދަންތުރައިގައި ޖެހެއެވެ.\nޔާންގް ބުނާ ގޮތުގައި އޭނާ މީދާ ހިފަން ޝައުގުވެރިވީ އަވައްޓެރިން މީދަލުގެ އުނދަގޫ ބޮޑުވެގެން އެކަމާ ޝަކުވާ ކުރުން އިތުރުވެގެންނެވެ. މި ގޮތައް ހިފާ މީދާ ބޭކާރު ކޮށްލުމުގެ ބަދަލުގައި ކާ އެއްޗެއް ތައްޔާރު ކުރުމުގެ ޚިޔާލު އޭނާއަށް ލިބުނު ކަމަށް ބުނެފައިވެއެވެ.\nޔާންގް ހަދާ ގޮތަކީ، މީދާ ހިފުމަށްފަހު ދިރިދިރި އޮއްވާ ކެކިކެކި ހުންނަ ހޫނު ފެން އެއްޗަކަށް ލަނީއެވެ. އޭގެ ފަހުން އޭގެ ކެހެރިތައް ނޮޅަނީއެވެ. ދެން އޭގައި ދިލަ ޖައްސަނީއެވެ. އޭގެ ފަހުން ކޮށުމަށްފަހު ލޮނުމެދާއި، މިރުހާއި، އަދި ޚާއްސަ ބާވަތެއްގެ ސޯސް އެއް އަޅައިގެން އެތައް އިރެއްވަންދެން ކައްކަނީއެވެ.\nނޫސްވެރިއަކު ޔާންގް ކައިރީ އެވަރަށް މީދާ މަހާ ގަޔަވަނީ ކިއްވެތޯ އެހުމުން އޭނާގެ ޖަވާބު ވަރަށް ކުރުވެފައި ސާފެވެ. ޔާންގް ބުނީ އެއީ "މީރުކަމުން" ނެވެ.\nޔާންގް ގަބޫލު ކުރާ ގޮތުގައި މީދަލުގެ މަހަކީ ފައިދާ ހުރި ސިއްހަތައްވެސް ރަނގަޅު މަހެކެވެ.\nޔާންގް މީދާ ހިފާ ގޮތާއި މީދަލު މަސް ތައްޔާރު ކުރާ ގޮތް ހާމަކޮށްފައިވަނީ ޗައިނާގެ ޕެއަރވީޑިއޯ ޑޮޓް ކޮމް އިންނެވެ.


Monaco in fahathun arai PSG balikoffi | Mihaaru\nކުޅިވަރު / ފްރާންސް ލީގު\nމޮނާކޯ އިން ފަހަތުން އަރައި ޕީއެސްޖީ ބަލިކޮށްފި\nޕީއެސްޖީގެ ނޭމާ (ކ) ކައިރިން މޮނާކޯގެ ފަބްރެގަސް ބޯޅަ ހިފައިގެންދަނީ.-- ފޮޓޯ: އޭއެފްޕީ\n21 ނޮވެމްބަރ 2020 - 10:13\nޕެރިސް (ނޮވެމްބަރު 21) - ފްރެންޗް ލީގުގައި ރޭ މޮނާކޯ އިން ފަހަތުން އަރައި 3-2 އިން ޗެމްޕިއަން ޕީއެސްޖީ ބަލިކޮށްފި އެވެ.\nމި ނަތީޖާއާ އެކު އެއް ވަނައިގައި ޕީއެސްޖީގެ ލީޑުކުޑަވުމުގެ ފުރުސަތު ވަނީ ބޮޑުވެފަ އެވެ. ޕީއެސްޖީ މި ވަގުތު އެެއް ވަނައިގައި އޮތީ 11 މެޗުން 24 ޕޮއިންޓާ އެކު އެވެ. ރޭގެ މޮޅާ އެކު މޮނާކޯ ދެ ވަނަ އަށް ޖެހިލީ 11 މެޗުން 20 ޕޮއިންޓް ހަަމަކޮށްގެންނެވެ. ތިން ވަނައިގައި އޮތް ލިލް މާދަމާރޭ ލޮރިއެންޓް އަތުން މޮޅުވެއްޖެނަމަ އެ ޓީމަށް 11 މެޗުން 22 ޕޮއިންޓް ލިބި ޕީއެސްޖީގެ ލީޑު ދެ ޕޮއިންޓަށް ކުޑަވާނެ އެވެ. މި ހަފްތާގެ މެޗުތައް ނިމުމުން މޮނާކޯ ފަހަތަށް ވެއްޓުމުގެ ފުރުސަތު އެބައޮތެވެ.\nމޮނާކޯ ދަނޑުގައި ރޭ ކުޅުނު މެޗު ފަށައިގެން ޕީއެސްޖީން ލިބޭ ފުރުސަތުތަކުގެ ބޭނުން ހިފަމުންދިޔަ އެވެ. މެޗުގެ 25 ވަނަ މިނިޓްގައި ޕީއެސްޖީގެ އެންހެލް ޑި މާރިއާ ދިން ބޯޅައަކުން ޕީއެސްޖީ އަށް ލީޑުނަގައިދިނީ ކީލިއަން އެމްބާޕޭ އެވެ. މެޗުގެ 37 ވަނަ މިނިޓްގައި ރަފީނިއާ އަލްކަންޓާާރާ އަށް މޮނާކޯ ކުޅުންތެރިއަކު ކުރި ފައުލަކަށް ލިބުނު ޕެނަލްޓީން އެމްބާޕޭ ވަނީ ޕީއެސްޖީގެ ލީޑުފުޅާކޮށްފަ އެވެ. އޭގެ ފަހުން ޕީއެސްޖީގެ މޮއިސް ކީން އާއި އެމްބާޕޭ ޖެހި ގޯލުތައް ވަނީ ވީޑިއޯ އެސިސްޓަންޓް ރެފްރީ (ވީއޭއާރް) އިން ބެލުމަށް ފަހު އޮފްސައިޑް ކަމަށް ކަނޑައަޅައިފަ އެވެ.\nޕީއެސްޖީގެ ލަނޑު ޖެހުމަށް ފަހު އެމްބާޕޭ އުފާފާޅުކުރަނީ.-- ފޮޓޯ: އޭއެފްޕީ\nފުރަތަމަ ހާފުގައި ތިން ވަނަ ލަނޑެއް ޖަހަން ޕީއެސްޖީން ކުރި މަސައްކަތް ކާމިޔާބުނުވިއިރު، މޮނާކޯ އިން ދެ ވަނަ ހާފުގައި އެ ޓީމު ކޮޅަށް ނަތީޖާ އަނބުރާލުމުގައި އެންމެ ބޮޑު ކްރެޑިޓެއް ހައްގުވާނީ ބަދަލު ކުޅުންތެރިއެއްގެ ގޮތުގައި ކުޅެން އެރި ސެސްކް ފަބްރެގަސް އަށެވެ. މެޗުގެ 52 ވަނަ މިނިޓްގައި އޭރިއާ ތެރެއިން ލިބުނު ފުރުސަތެއްގެ ބޭނުންހިފައި ކެވިން ވޮލަންޑް ވަނީ މޮނާކޯ އަށް ފުރަތަމަ ގޯލު ކާމިޔާބު ކޮށްދީފަ އެވެ. މޮނާކޯ އިން ނަތީޖާ ހަމަހަމަކުރަން ކުރި މަސައްކަތް ކާމިޔާބުވީ މެޗުގެ 65 ވަނަ މިނިޓްގަ އެވެ. ފަބްރެގަސް ތަނަވަސްކޮށްދިން ފުރުސަތެއްގައި ގޯލު ޖެހީ ވޮލަންޑް އެވެ.\nޕީއެސްޖީން ނޭމާ ކުޅެން އަރުވައި އިތުރު ލަނޑެއް ޖަހަން މަސައްކަތް ކުރަމުން ދަނިކޮށް މޮނާކޯ ލަނޑެއް ޖަހައި މެޗުން މޮޅުވީ އެވެ. މޮނާކޯ މޮޅުކޮށްދިން ލަނޑު މެޗުގެ 84 ވަނަ މިނިޓްގައި ޕެނަލްޓީ އަކުން ކާމިޔާބުކުރީ ފަބްރެގަސް އެވެ. ވޮލަންޑަށް އޭރިއާ ތެރެއިން ޕީއެސްޖީގެ ޑިއާލޯ ކުރި ފައުލަކަށް ދިން ޕެނަލްޓީ ފަބްރެގަސް ވަނީ ހަމަޖެހިލާފައި ގޯލުގެ ތެރެއަށް ފޮނުވާލައިފަ އެވެ.\nލީގުގައި ޕީއެސްޖީން ދަމަހައްޓަމުން އައި މޮޅުވުމުގެ ސިލްސިލާ އަށް ރޭ އަށް މެޗަށް ފަހު ނިމުން އައިއިރު، ޕީއެސްޖީގެ ކޯޗު ތޯމަސް ޓުޗެލް ވަނީ ވަރަށް ބޮޑަށް ހިތްހަމަ ނުޖެހުން ފާޅުކޮށްފަ އެވެ. އޭނާ ބުނީ އަތުގައި އޮތް ތިން ޕޮއިންޓް އެހާ ފަސޭހައިން ގެއްލުމުން ބޮޑަށް ލިބުނީ ހައިރާންކަން ކަމަށެވެ.\nމޮނާކޯގެ ކޯޗު ނިކޯ ކޮވަޗް ބުނީ ފަހަތުން އަރައި ޗެމްޕިއަނެއް އަތުން މޮޅުވެވޭނީ ވަރަށް މޮޅަށް ކުޅެގެން ކަމަށާއި އޭނާގެ ޓީމު ކުރި މަސައްކަތުގެ ތަފްސީލަށް ދާން ބޭނުންނުވާ ކަމަށެވެ.\nޕީއެސްޖީ ފްރާންސް ލީގު


އިސްލާމް ދީނަކީ... | އިސްލާމްދީން | ކުޑަކުދިންގެ\nBack ކަވާސާ ކުޑަކުދިންގެ ކުޑަކުދިންގެ ބައިތައް އިސްލާމްދީން އިސްލާމް ދީނަކީ...\n''އިސްލާމް'' މިއީ ޢަރަބި ބަހެކެވެ. މި ބަހުގެ މާނައަކީ، ﷲ އަށް ކިޔަމަންވެ، ބޯލަނބައި، އެ ކަލާނގެ އަމުރުފުޅުތަކާ އެއްގޮތްވާގޮތުގެ މަތިން ކަންތައްތައް ކުރުމެވެ.\n''އިސްލާމް'' ދީނުގެ އަހުލުވެރިންނަށް ކިޔަނީ ''މުސްލިމް'' އެވެ. މުސްލިމްގެ މާނައަކީ، ﷲ އަށް ކިޔަމަންގަންނަ މީހާއެވެ. އަދި އެ ކަލާނގެ އަށް ބޯލަނބައި އެ ކަލާނގެ އަމުރުފުޅުތަކާ އެއްގޮތަށް ކަންތައް ކުރާ މީހާއެވެ. ހަމައެކަނި މާތް ﷲ އަޅުކަން ކޮށް، އެ ކަލާނގެ ފޮނުއްވި ހުރިހާ ނަބީން ތެދުކޮށް، އެކަލާނގެ ޝަރީޢަތަށް ތަބާވެއްޖެނަމަ އެއީ މުސްލިމެކެވެ.\nމާތް ﷲ ވަނީ އިސްލާމް ދީނުގެ ރިސާލަތާއިގެން، މުޙައްމަދު -ޞައްލަﷲ ޢަލައިހި ވަސައްލަމަ- ފޮނުއްވާފައެވެ. އެ ކަލޭގެފާނުގެ ރިސާލަތަކީ ކުރީގެ ހުރިހާ ރިސާލަތްތަކެއްގެ ނިމުމެވެ. އަދި އެއީ ހުރިހާ ޒަމާނަކަށް އަދި ހުރިހާ ތަނަކަށް، ހުރިހާ އިންސާނުންނަށް މާތް ﷲ ފޮނުއްވި ރިސާލަތެކެވެ. އެހެންވެ މާތް ﷲ ވަނީ، ޤިޔާމަތާ ޖެހެންދެން މި ދީން ރައްކާތެރިކުރައްވާ، ބަދަލުކުރުންތަކުން ދީން ޙިމާޔަތްކުރައްވާނެ ކަމަށް ވަޢްދުވެވޮޑިގެންފައެވެ. ކީރިތި ރަސޫލު -ޞައްލަﷲ ޢަލައިހި ވަސައްލަމަ- ދީނުގެ ރިސާލަތް ފުރިހަމައަށް ގެނެސްދެއްވުމަށް ފަހު ސުވަރުގެވަޑައިގަތް އިރު ދީނުގެ އަސްލު އޮތް ގޮތެކޭ، މިހާރު އެ އަސްލު އޮތް ގޮތެކޭ އެއްވެސް ތަފާތެއް ނެތެވެ. ބަދަލެއް އައިސްފައި ނެތެވެ. ބަޔަކު އެއަށް އެއްޗެއް އިތުރުކޮށް އުނިކޮށްފައި ނެތެވެ. ދީނުގެ މައިގަނޑު އަސްލަކީ ކީރިތި ޤުރުއާނެވެ. ދެން އެއަށް ފަހު ރަސޫލު -ޞައްލަﷲ ޢަލައިހި ވަސައްލަމަ- ގެ ޞައްޙަ ސުންނަތެވެ.\nޤުރުއާނުގައި މާތް ﷲ ވަޙީ ކުރައްވާފައި ވަނީ :هُوَ الَّذِي أَرْسَلَ رَسُولَهُ بِالْهُدَى وَدِينِ الْحَقِّ لِيُظْهِرَهُ عَلَى الدِّينِ كُلِّهِ\nމާނައަކީ: ''އެ ކަލާނގެ އީ، ޙައްޤު ދީނާއިގެން، އެ ކަލާނގެ ރަސޫލާ، ފޮނުއްވި ރަސްކަލާނގެއެވެ. އެ ދީން އެހެން އެންމެހައި ދީނުގެ މައްޗަށް ފެތުރި ފައުޅުވެ ގަދަވެގެން އަންނާނެ ގޮތް މެދުވެރިކުރެއްވުމަށްޓަކައެވެ.'' (އައްޞައްފު:9)\nއަދިވެސް ވަޙީ ކުރައްވަނީ: وَمَا أَرْسَلْنَاكَ إِلا كَافَّةً لِلنَّاسِ بَشِيرًا وَنَذِيرًا وَلَكِنَّ أَكْثَرَ النَّاسِ لا يَعْلَمُونَ\nމާނައަކީ: ''އުފާވެރިކަމުގެ ޚަބަރު ދެއްވާ ބޭކަލަކު ކަމުގައި (ލިބެން އޮތް ޘަވާބު)، އަދި، ބިރުވެރިކަމުގެ ޚަބަރު ދެއްވާ (ލިބެން އޮތް ޢަޛާބު) ބޭކަލަކު ކަމުގައި، އެންމެހައި މީސްތަކުންގެ ގާތަށް މެނުވީ ތިމަންރަސްކަލާނގެ ކަލޭގެފާނު ނުފޮނުއްވަމެވެ. '' (ސަބައު:28)\nއަދިވެސް ވަޙީ ކުރައްވަނީ: إِنَّا نَحْنُ نَزَّلْنَا الذِّكْرَ وَإِنَّا لَهُ لَحَافِظُونَ\nމާނައަކީ: ''ހަމަކަށަވަރުން ޤުރުއާން ބާވައިލެއްވީ ބާވައިލެއްވީ، ތިމަންރަސްކަލާނގެއެވެ. އަދި، ހަމަކަށަވަރުން ތިމަންރަސްކަލާނގެ އެ ޤުރުއާން ރައްކާތެރިކުރައްވާހުށީމެވެ.'' (އަލްޙިޖްރު: 9)\nދެން ތި ކުދިން ހަނދާން ބަހައްޓަން ވީ ކަމަކީ، އިސްލާމް ދީން އުފެދިފައި ވަނީ، ކީރިތި ރަސޫލު -ޞައްލަﷲ ޢަލައިހި ވަސައްލަމަ- އެ ދީން ގެންނެވި ދުވަހުން ފެށިގެން ނޫން ކަމެވެ. މާތް ﷲ ފޮނުއްވި ހުރިހާ ރަސޫލުބޭކަލުންނާއި ނަބީބޭބަކަލުން ވެސް ގޮވާލައްވާފައި ވަނީ، ހަމަ އިސްލާމްދީނަށެވެ. އެ ގޮތުން އާދަމްގެފާނަކީ ވެސް މުސްލިމެކެވެ. ނޫޙުގެފާނަކީ ވެސް މުސްލިމެކެވެ. އިބްރާހީމްގެފާނާއި ޔަޢްޤޫބުގެފާނަކީ ވެސް މުސްލިމެކެވެ. މޫސާގެފާނާއި ޢީސާގެފާނަކީ ވެސް މުސްލިމެކެވެ.\nކުރީގެ ނަބީންނާއި ރަސޫލުންނަކީ މުސްލިމުންނޭ ބުނުމުގެ މާނައަކީ، އެ މީހުން ވެސް ގޮވާލެއްވީ، މުޙައްމަދުގެފާނު ވެސް ގޮވާލެއްވި، މާތްﷲ ގެ އެއްކައުވަންތަކަމާއި، ހަމައެކަނި މާތް ﷲ އަށް އަޅުކަން ކުރުމަށެވެ. ނަމަވެސް ކުރީގެ ރަސޫލުން ގެންނެވީ އޭރުގެ މީހުންނާ ގުޅޭނެ ޝަރީޢަތެކެވެ. މިހާރު މި އޮތް ޝަރީޢަތާއި ކުރީގެ ޝަރީޢަތްތަކުގައި ތަފާތުތަކެއް ހުރެއެވެ. އެހެންވެ މޫސާގެފާނު ބަނީ އިސްރާއީލުންގެ ގާތަށް ގެންނެވި ޝަރީޢަތަށް، ފަހުން ޔަހޫދީ ދީނޭ ކިއުނީއެވެ. އަދި ބަނީ އިސްރާއީލުންގެ ގާތަށް ޢީސާގެފާނު ގެންނެވި ޝަރީޢަތަށް، ފަހުން ނަޞާރާ ދީނޭ ކިއުނީއެވެ.\nނަމަވެސް ފަހުން އެ މީހުން ވަނީ އެ ޝަރީޢަތް ބަދަލުކޮށް ތައުރާތާއި އިންޖީލު ބަދަލުކޮށް، އޭގެ އަސްލު ގެއްލުވާލާފައެވެ. އަދި މާތް ﷲ ގެ އެއްކައުވަންތަކަމަށް އެމީހުން އިމާނެއް ނުވެއެވެ. އަދި މާތް ﷲ ގެ ޝަރީޢަތަށް ބޯ ނުލަނބައެވެ. އެހެންވެ އެ މީހުންނަކީ މުސްލިމުންނަށް ނުވާނެއެވެ. އެ މީހުންނަކީ ކާފިރުންގެ ތެރޭގައި ހިމެނޭ ބައެކެވެ.\nއިސްލާމްދީނަކީ ޞުލްޙަވެރި ދީނެއް:\nމި ދީނަކީ ލޯތްބާއި ޞުލްޙަ މަސަލަސްކަމަށް ގޮވާލާ ދީނެކެވެ. ރަޙްމަތާއި ޢަދުލު އިންޞާފަށް ގޮވާލާ ދީނެކެވެ. އެހީތެރިކަމާއި އެއްބައިވަންތަކަމަށް ގޮވާލާ ދީނެކެވެ. ހަމަ ނުޖެހުން ހިންގުމާއި ތަޅާފޮޅުމަކީ ދީން މަނާ ކުރާ ކަމެކެވެ. މި ދީނުގައި ހަނގުރާމަ ކުރަން އޮންނަނީ، ލިބޭ އަނިޔާއަކުން ސަލާމަތް ވާން، އަޅާ ދިފާޢީ ފިޔަވަޅެއްގެ ގޮތުގައެވެ. ކީރިތި ރަސޫލު -ޞައްލަﷲ ޢަލައިހި ވަސައްލަމަ- ވަނީ، ރަސޫލުކަމާއިގެން އެ ކަލޭގެފާނު ފޮނުއްވުނު ސަބަބު ވަރަށް ކުރު ޢިބާރާތަކުން ބަޔާން ކުރައްވާފައެވެ. އެ ގޮތުން ޙަދީޘް ކުރެއްވީ: إِنَّمَا بُعِثْتُ لِأُتَمِّمَ مَكَارِمَ الْأَخْلَاقِ\nމާނައަކީ: ''ހަމަކަށަވަރުން ތިމަންކަލޭގެފާނު ފޮނުއްވުނީ، ރަނގަޅު އަޚްލާޤް ފުރިހަމަކުރެއްވުމަށްޓަކައެވެ.'' (ރިވާކުރެއްވީ އިމާމް އަޙްމަދު)\nއިސްލާމްދީނަށް ވަނީ ބޭނުންޖެހިފައި:\nމުޙައްމަދުގެފާނު ރަސޫލުކަމާއިގެން ފޮނުއްވުނު ވަގުތު މުޅި ދުނިޔެވެސް އޮތީ، ނުހަނު ބޮޑަށް އިސްލާމްދީނަށް ބޭނުންވެފައެވެ. އެ ދުވަސް ވަރު މުޅި ދުނިޔެ އޮތީ ބޮޑު ދެ ބާރެއްގެ ދަށުވެ، އެ ދެ ބާރު ކުރަމުން ދިޔަ ހަނގުރާމައިގެ އުނދަގުލާއި ވޭން ލިބިލިބިއެވެ. އެ ދެބާރުގެ އަނިޔާވެރިކަމުގެ ދަށުގައެވެ. އެ ދެ ބާރަކީ ''ފާރިސީން'' ނާއި ''ރޫމީން'' ނެވެ.\nހަމަ އެހެންމެ އެ ދުވަސްވަރު ދުނިޔޭގެ މީހުން ދިޔައީ ތަފާތު ދީންތަކަށް އުޅެމުންނެވެ. އެ ހުރިހާ ދީންތަކަކީ ބާޠިލް ދީންތަކެކެވެ. އަދި ކުރިން މާތް ﷲ ފޮނުއްވި ރަސޫލުން ގެންނެވި ދީން އޮތީ، އިންސާނުން އަމިއްލައަށް ބަދަލު ކުރުމުގެ ސަބަބުން އޭގެ އަސްލު ގެއްލިފައެވެ. މާތް ﷲ ބާވައިލެއްވި ފޮތްތައް ވެސް ވަނީ ތަޙްރީފު ކުރެވިފައެވެ. މާނައަކީ ބަދަލުކުރެވި އޭގެ އަސްލު ގެއްލިފައެވެ. އެ ދުވަސް ވަރު ބައެއް މީހުން އަޅުކަން ކުރީ އަލިފާނަށެވެ. އަނެއް ބަޔަކު ބުދަށެވެ. އަނެއްބަޔަކު ތަރިތަކަށެވެ. އަނެއް ބަޔަކު ޢީސާގެފާނަކީ އިލާހެއް ކަމަށް ބުންނެވެ. އަދި ޖަނަވާރާއި ގަހަށް އަޅުކަން ކުރާ މީހުން ވެސް އެ ދުވަސްވަރު ތިއްބެވެ. ވީމާ ދުނިޔެއިން ވަނީ އެއްކައުވަންތަކަމަށް އީމާންވުން -މުޅިންކަހަލަ ގޮތަކަށް- ގެއްލިގެން ގޮސްފައެވެ.\nއަދި ހަމަ އެހެންމެ އެ ދުވަސްވަރު، އިޖްތިމާޢީ ހާލަތް ވެސް އޮތީވަރަށް ދަށު ދަރަޖައަކަށް ވެއްޓިފައެވެ. މުޖްތަމަޢްގައި އޮތީ އަނިޔާވެރިކަމާއި، ލޭ އޮހޮރުން ފެތުރިފައެވެ. އިންސާނީ ޙައްޤުތައް ނިގުޅައިގަތުން އެއީ ޢާއްމު ކަމަކަށް އޮތީ ވެފައެވެ. އަދި އަޚްލާޤީ ގޮތުން ގޯސް އެތައް ކަމެއް އޮތީ މުޖްތަމަޢްގައި ފެތުރިފައެވެ.\nކަންތައްތައް މިހެން ވަނިކޮށް، ދުނިޔެއަށް އަލިކަމެއް އައެވެ. އެ އަލި ކަމަކީ އިންސާނީ ދަރިފަސްކޮޅު ދަތުރުކުރަމުން ދިޔަ ހަލާކާއި ގެއްލުމުގެ ފުން ވަޅުގަނޑުން، އިންސާނުން ސަލާމަތް ކުރައްވަން، މާތް ﷲ ފޮނުއްވި އަލިކަމެކެވެ. އެއީ އިސްލާމްދީނުގެ ހިދާޔަތެވެ. އެއީ ކީރިތި ޤުރުއާނެވެ. އެއީ މާތް ނަބިއްޔާ މުޙައްމަދު -ޞައްލަﷲ ޢަލައިހި ވަސައްލަމަ- އެވެ.\nކީރިތި ރަސޫލާ -ޞައްލަﷲ ޢަލައިހި ވަސައްލަމަ- އިސްލާމްދީނާއިގެން ވަޑައިގަނެ، އިންސާނުންނަށް ދެ ދުނިޔޭގެ ބާއްޖެވެރިކަން ލިބޭނެ މަގު ދެއްކެވިއެވެ. ރީތި އަޚްލާޤަށް ގޮވާލެއްވިއެވެ.\nއިސްލާމް ދީނަކީ މިނިވަންކަމުގެ ދީން:\nއިސްލާމް ދީން އައިސް އެންމެ ފުރަތަމަ ކުރި ކަމަކީ، ﷲ ފިޔަވާ އެހެން ފަރާތްތަކަށް އިންސާނުންވާ އަޅުވެތިކަމުން އެ މީހުން ސަލާމަތްކޮށް މިނިވަންކުރުމެވެ. ހުރިހާ އެންމެންނަކީ ވެސް އެ މީހުން ހެއްދެވި މާތް ﷲ އަށް އެކަނި އަޅުވެތިވާން ޖެހޭ ބައެއް ކަމުގައި، އެ ދީން އެންގިއެވެ. ހުރިހާ އިންސާނުންނަކީ ވެސް އެއް ބައްޕައަކާއި އެއް މަންމައެއްގެ ދަރިން ކަމުގައި އެންގިއެވެ. ވީމާ ތަޤުވާވެރިކަމުން މެނުވީ، އެއްވެސް މީހަކު އަނެއް މީހެއްގެ މައްޗަށް ވެވޭނެ މޮޅެއް ނެތް ކަން އެންގިއެވެ. ކަޅު މީހުންނާއި ދޮން މީހުންގެ މެދުގައި، ތަޤުވާވެރިކަމުން މެނުވީ، ތަފާތެއް ނެތްކަން އެންގިއެވެ. ޢަރަބީންނާއި ޢަޖަމީންގެ މެދުގައި، ތަޤުވާވެރިކަމުން މެނުވީ، ތަފާތެއް ނެތްކަން އެންގިއެވެ. އަދި އަންހެނުންނާއި ފިރިހެނުންނަކީ ވެސް، އިންސާނީ ގޮތުން ހަމަމަކަ ބައެއް ކަމުގައި އެންގެވިއެވެ.\nމާތް ﷲ ލޯބިވެވޮޑިގަންނަވަނީ، އަޅުތަކުންގެ ތެރެއިން ތަޤްވާވެރި މީހުން ދެކެއެވެ. އެ މީހަކީ ކޮންމެހެން މުއްސަނދި އަދި ރީތި މީހަކަށް ވާން ނުޖެހެއެވެ. ކިތަންމެ ފަޤީރު މީހަކަސް، އޭނާ އަކީ ތަޤުވާވެރިއެއް ނަމަ، މާތް ﷲ އޭނާ ދެކެ ލޯބިވެވޮޑިގަންނަވައެވެ. އަދި ކިތަންމެ މުއްސަނދި މީހަކަސް، އޭނާ އަކީ ނުލަފާ މީހެއް ނަމަ، މާތް ﷲ އޭނާ ދެކެ ލޯބިވެވޮޑިނުގަންނަވައެވެ.\nޢަރަބި ކަރައިގައި އިސްލާމް ދީން ފާޅުވުމާއި ގުޅިގެން، އެ ތާނގައި ތިބި އަޅުން އިސްލާމްދީނަށް ވަނުމުން، އެ މީހުންނަށް މިނިވަންކަން ލިބުނެވެ. އަދި ޤުރައިޝުވަންހައިގެ ބޮޑުންނާއި ހަމަހަމަވިއެވެ. އިސްލާމް ދީނުގެ ސަބަބުން އެ މީހުން ޢިއްޒަތްތެރިންނަށް ވިއެވެ. މުޖްތަމަޢްގެ އެހެން މީހުންނާ ހަމަހަމަ ބަޔަކަށް ވިއެވެ. އެ ގޮތުން އެންމެ މާތް ޞަޙާބީންގެ ތެރޭގައި، ޙަބްޝުކަރައިގެ ބިލާލްގެފާނާއި، ފާރިސްކަރައިގެ ސަލްމާން އަލްފާރިސީއާއި، ރޫމީންގެ ޞުހައިބު އައްރޫމީ، ހިމެނިވަޑައިގަތެވެ. ޙަބްޝުކަރައަކީ މިހާރުގެ އިތިއޯޕިއާއެވެ. ފާރިސްކަރައަކީ މިހާރުގެ އީރާން އޮތްތަނެވެ. ރޫމީންނަކީ ޔޫރަޕްގެ ރޯމް އެމްޕަޔަރ ގެ ހުޅަނގާއި އިރުމަތީ ފަޅީ މީހުންނަށް ކިޔޭ ނަމެކެވެ.\nއިސްލާމް ދީނަކީ ޢަދުލުވެރިކަމުގެ ދީން:\nއިސްލާމް ދީން ވަނީ މީސްތަކުންގެ މެދުގައި ޢަދުލުވެރިކަން ޤާއިމު ކުރުމަށް ގޮވާލާ، އެކަމަށް ވަރަށް ބޮޑަށް ބާރު އަޅާފައެވެ. އެހެންވެ، އިސްލާމް ދީން ދެކޭ ގޮތުގައި، މުޖްތަމަޢްގެ ހުރިހާ އެންމެންނަކީ ވެސް ޤާނޫނު ކުރިމަތީގައި ހަމަހަމަ ބައެކެވެ. އެ ގޮތުން މުއްސަންޖަކު ކުށެއް ކޮށްފިއްޔާ ވެސް ޙައްޤު ސަޒާ ދޭންވާނެއެވެ. ހުރިހާ ޢުޤޫބާތްތަކެއް ވެސް ދެވެނީ އެންމެންނަށް ހަމަހަމައަށެވެ. ކީރިތި ރަސޫލާ -ޞައްލަﷲ ޢަލައިހި ވަސައްލަމަ- ގެ ޒަމާނުގައި އެއްފަހަރު ވީ ގޮތަކީ، ބަނީ މަޚްޒޫމް އޭ ކިޔޭ ޤަބީލާއެއްގެ އަންހެނަކު ވަގަށް އެއްޗެއް ނެގިކަން ފަޅާއެރީއެވެ. އެއީ ނަސަބުގެ ގޮތުން މޮޅު އަންހެނެކެވެ. އެހެންވެ އެ މީހުން އުޅުނީ، ރަސޫލާ އަރިހުން މާފު ލިބޭތޯ ބަލާށެވެ. ދެން މާފަށް އެދުނީމާ، ރަސޫލާ ވަރަށް ބޮޑަށް ކޯފާވެވަޑައިގަތެވެ. ސަބަބަކީ، ވައްކަން ކުރާ މީހުންނަށް އިސްލާމް ދީނުގައި ކަނޑައެޅިފައިވާ ސަޒާ، އެ އަންހެން މީހާއަށް ނުދޭން އެ މީހުން އެދުނީމައެވެ. ދެން މި ކަމާއި ގުޅިގެން ޙަދީޘް ކުރެއްވި ވަރަށް މަޝްހޫރު ޙަދީޘެއް އޮވެއެވެ. އެއީ ''ތިމަންކަލޭގެފާނުގެ ދަރިކަނބަލުން ފާޠިމަތުގެފާނު ވައްކަން ކުރެއްވިޔަސް، އެ ކަމަނާގެ އަތް ކަނޑުއްވާހުށީމެވެ.''\nއިސްލާމް ދީނަކީ ރަޙްމަތުގެ ދީން:\nއިސްލާމް ދީނަކީ ރަޙުމަތުގެ ވެސް ދީނެކެވެ. މި ދީނުގައި އަންގާފައި ވަނީ މީސްތަކުންގެ މެދުގައި ރަޙުމާއި އޯގާތެރިކަން ފެތުރުމަށެވެ. ޤުރުއާނުގެ ވަރަށް ގިނަ ތަންތާނގައި، މާތް ﷲ އެ ކަލާނގެ ސިފަކުރައްވާފައި ވަނީ، ރަޙްމަތްވަންތަ ރަސްކަލާނގެ ގޮތުގައެވެ.\nއަހަރެމެންގެ މާތް ނަބިއްޔާ، ކީރިތި ރަސޫލު -ޞައްލަﷲ ޢަލައިހި ވަސައްލަމަ- ހުރިހާ އެންމެންނަށް ވެސް ވަރަށް އޯގާތެރިވެވަޑައިގަތެވެ. އެހެންވެ ޤުރުއާނުގައި މާތް ﷲ ވަނީ އެކަމަށް ތަޢްރީފް ކުރައްވާ އެ ކަމުގެ މުހިއްމުކަން ބަޔާންކުރައްވާ އާޔަތެއް ވެސް ބާވައިލައްވާފައެވެ. އެ އާޔަތަކީ: فَبِمَا رَحْمَةٍ مِنَ اللَّهِ لِنْتَ لَهُمْ وَلَوْ كُنْتَ فَظًّا غَلِيظَ الْقَلْبِ لانْفَضُّوا مِنْ حَوْلِكَ\nމާނައަކީ: ''އެބައި މީހުންނަށް ކަލޭގެފާނު އޯގާވެރިވެވަޑައިގަތީ، މާތް ﷲ ޙަޟްރަތުން ލެއްވި ރަޙްމަތެއްގެ ސަބަބުންނެވެ. ހިތްޕުޅު ހަރުކަށި، ޚުލްޤުފުޅު ނުބައި ބޭކަލަކު ކަމުގައި ކަލޭގެފާނު ވީނަމަ ކަލޭގެފާނުންގެ އަރިހުން އެބައި މީހުން ވަކިވެފެން ހިނގައްޖައީހެވެ.'' (އާލް ޢިމްރާން:159)\nއަދި މުއުމިނުންގެ ކިބައިގައި މި ސިފަ ހުރުމުން އެ ކަމަށް ވެސް ﷲ ތަޢްރީފް ކުރައްވާފައިވެއެވެ. އެ ގޮތުން ވަޙީ ކުރައްވާފައި ވަނީ: مُحَمَّدٌ رَسُولُ اللَّهِ وَالَّذِينَ مَعَهُ أَشِدَّاءُ عَلَى الْكُفَّارِ رُحَمَاءُ بَيْنَهُمْ\nމާނައަކީ: 'މުޙައްމަދުގެފާނީ މާތް ﷲ ފޮނުއްވި ރަސޫލާއެވެ.އެ ކަލޭގެފާނުންގެ އަރިހުގައިވާ މީހުންނީ ކާފިރުންގެ މައްޗަށް ގަދަފަދަވެގެންވާ ބައެކެވެ. އެބައި މީހުންގެ މެދުގައި އެކަކު އަނެކަކާމެދު އޯގާވެރި ރަޙްމަތްތެރި ބައެކެވެ.'' (އަލްފަތްޙު: 29)\nއިސްލާމް ދީނަކީ އެހީތެރިކަމުގެ ދީން:\nއިސްލާމްދީން ވަނީ އެއްބަޔަކު އަނެއް ބަޔަކަށް އެހީތެރިވެ ކަންކަމުގައި ބައިވެރިވުމަށް ގޮވާލާފައެވެ. މުސްލިމުންގެ އެއްބައިވަންތަކަމާއި، އުޚުއްވަތްތެރިކަން ދެމެހެއްޓޭނީ، އެކަކު އަނެކަކަށް އެހީތެރިވެ ބައިވެރިވެގެންނެވެ. ޒަކާތް ފަރުޟު ކުރެވުނު އެއް ބޭނުމަކީ ވެސް، މި އެއްބައިވަންތަކަން ދެމެހެއްޓުމެވެ. ހަމަ އެހެންމެ، މުސްކުޅުންނަށް އެހީތެރިވެ، ބަލި މީހުންނަށް ޒިޔާރަތް ކޮށް، ތިމާގެ މީހުންނާ ގުޅުން ދަމަހައްޓާ، އެކުވެރިންނަށް ހަދިޔާ ދިނުމަށް، ދީން ގޮވާލާފައި ވަނީ ވެސް، މި އެއްބައިވަންތަކަން ދެމެހެއްޓުމަށްޓަކައެވެ.\nއިސްލާމް ދީނުގެ ޚާއްޞަ ކަން:\nއިސްލާމް ދީން ފާޅުވުމުން، މުޅި ދުނިޔެއަށް ކުއްލި ބަދަލެއް އައެވެ. އެއީ ހެޔޮ ބަދަލެކެވެ. މީހުންގެ އަޚްލާޤު ރަނގަޅުވާން ފެށިއެވެ. ޢިލްމީ ގޮތުން ކުރިއަރަން ފެށިއެވެ. އަނިޔާވެރިންގެ އަނިޔާއިން ނިކަމެތިން ސަލާމަތްވާން ފެށިއެވެ. މުޖްތަމަޢްގައި އުޅޭ ފަޤީރުން މަދުވާންފެށިއެވެ. ޢަދުލުވެރިކަން ފެތުރުނެވެ. އަމާންކަން ފެތުރުނެވެ. އަދި ބާޠިލް ދީންތަކުގެ މައްޗަށް އިސްލާމް ދީން ގަދަވުމުން، ޙަޤީޤީ ދީނަކީ އިސްލާމް ދީން ކަން މީސްތަކުންނަށް އެނގެން ފެށިއެވެ.\nއިސްލާމް ދީނަކީ، އިންސާނުން އަމިއްލައަށް ހެދި ދީނެއް ނޫނެވެ. އަދި އިންސާނުންގެ ހަވާނަފްސަށް ތަބާވާ ދީނެއް ވެސް ނޫނެވެ. އެކަމަކު އިސްލާމް ދީނަކީ، ސަމާވީ ދީނެކެވެ. މާތް ﷲ ބާވައިލެއްވެވި ދީނެކެވެ. މި ދީނުގެ ޙުކުމްތަކަކީ، ﷲ އަމުރު ކުރެއްވި ކަންތައްތަކެވެ. ޙަރާމް ކަންތައްތަކަކީ، ﷲ ނަހީ ކުރެއްވި ކަންތައްތަކެވެ. ޙަލާލް ކަންތައްތަކަކީ ﷲ ހުއްދަ ކުރެއްވި ކަންތައްތަކެކެވެ. މި ދީނުގެ މައިގަނޑު މަޞްދަރަކީ ކީރިތި ޤުރުއާނެވެ. ދެން ކީރިތި ރަސޫލު -ޞައްލަﷲ ޢަލައިހި ވަސައްލަމަ- ގެ ޙަދީޘްފުޅުތަކެވެ. އެހެންވެ މި އަދާ ޖެހެންދެން ވެސް މި ދީނުގެ އަސްލަށް ބަދަލުތަކެއް އައިސްފައި ނެތެވެ. މިފަދަ މޮޅު، މާތް، ފުރިހަމަ ދީނަކަށް ނިސްބަތް ވުމުގެ ނަސީބު ތިއިން ކޮންމެ ކުއްޖަކަށް ވެސް ލިބިފައިވީތީ، އެ ކަމަށްޓަކައި މާތް ﷲ އަށް ޝުކުރުވެރިވާންޖެހެއެވެ.\nއިސްލާމް ދީނަކީ ﷲ ގެ ދީން:\nއިސްލާމް ދީނުގެ ޢަޤީދާތަކާއި، އަޅުކަންތަކާއި، އަދަބުތަކާއި، އަޚްލާޤާއި، ޝަރީޢަތަކީ، މާތް ﷲ ކަނޑައަޅުއްވާފައި ވާ އެއްޗެހިތަކެކެވެ. އެހެންވެ ﷲ ފިޔަވައި އެހެން އެއްވެސް ފަރާތަކަށް މުސްލިމުން އަޅުކަން ނުކުރެއެވެ. އަދި ﷲ ކަނޑައަޅުއްވާފައިވާ ގޮތެއްގެ މަތިން މެނުވީ، އެއްވެސް އަޅުކަމެއް ނުކުރެއްވެ. ނަމާދު ކުރުމާއި، ޒަކާތް ދިނުމާއި ރޯދަ ހިފުމާއި ޙައްޖުވުން ފަދަ ހުރިހާ އަޅުކަމެއް ވެސް އަހަރެމެން ކުރަނީ، ހަމަ ސީދާ ﷲ އަމުރު ކުރެއްވި ގޮތަށެވެ. އިތުރު ކުރުމެއް ވެސް އަދި އުނިކުރުމެއް ވެސް ނުގެނެހެވެ.\nއިސްލާމް ދީނަކީ ހުރިހާ އިންސާނުންނަށް ފޮނުއްވުނު ދީނެއް:\nއިސްލާމް ދީނަކީ އެންމެހާ މީސްތަކުންގެ ގާތަށް ފޮނުއްވުނު ދީނެކެވެ. އިސްލާމް ދީން ފޮނުވުނީ، ވަކި އުއްމަތަކަށް ނޫނެވެ. އަދި ވަކި ނަސްލަކަށް ވެސް ނޫނެވެ. އަދި ވަކި ޒަމާނަކަށް ވެސް ނޫނެވެ. ކިއެއްތަ، އިސްލާމް ދީނަކީ ހުރިހާ އުއްމަތްތަކަކަށް، ހުރިހާ ނަސްލަކަށް، ހުރިހާ ޒަމާނަކަށް، މާތް ﷲ ފޮނުއްވި ދީނެކެވެ.\nއިސްލާމް ދީނަކީ މެދުމިންކަމުގެ ދީން:\nއިސްލާމް ދީނަކީ މެދުމިންކަމުގެ ދީނެވެ. އެހެންވެ އެ ދީނުގައި ދުނިޔެއާއި އާޚިރަތް ޝާމިލް ވެއެވެ. އިސްލާމް ދީން މީސްތަކުންނަށް ގޮވާލަނީ، ދުނިޔޭގެ އުފަލާއި އަރާމު ލިބިގަނެ، އަދި އާޚިރަތުގެ އުފަލާއި އަރާމު ވެސް ލިބިގަންނާށެވެ. އިންސާނާގެ ރޫޙަށް އަޅާލަން އިސްލާމް ދީން އަމުރު ކުރުމާއެކު، ހަށިގަނޑަށް އަޅާލަން ވެސް އަމުރު ކުރިއެވެ. ވަކި ވަކި ފަރުދުންގެ މަޞްލަޙަތަށް ބެލުމާއެކު، ހަމަ އެހެންމެ ޖަމާޢަތުގެ މަޞްލަޙަތަށް ވެސް ބަލައެވެ. އިސްލާމް ދީނަކީ ދަހިކަމާއި އިސްރާފުކުރުމުގެ ދެމެދުގައިވާ ދީނެކެވެ. އެ ގޮތުން އަތުގައި އޮންނަ އެއްޗެއް މީހަކަށް ނުދީ ދަހިވުމަކީ ދީނުގައި ގޯސް ކަމެކެވެ. ހަމަ އެހެންމެ އަތުގައި ހުންނަ އެއްޗެހި ގޮތެއް ނުބަލާ އިސްރާފު ކުރުމަކީ ވެސް ގޯސް ކަމެކެވެ.\nއިސްލާމް ދީނަކީ ފާޅުކަންބޮޑު ދީނެއް:\nއެހެން ދީންތަކާ ޚިލާފަށް، އިސްލާމް ދީނުގެ ޢަޤީދާއާއި، އަޅުކަންތަކާއި، އަޚްލާޤާއި، ޝަރުޢީ ނިޒާމަކީ ވަރަށް ސާފު ފާޅު އެއްޗެކެވެ. އޭގައި މީހަކަށް ނޭނގޭނެ ވާހަކަތައް ނުހުރެއެވެ. ފޮރުވާފައި ވާ ސިއްރުތަކެއް ނުހުރެއެވެ. ޤުރުއާނަކީ ކޮންމެ މީހަކަށް ވެސް ކިޔަން އެނގޭ، އެ ދަސްކުރަން ފަސޭހަ އެއްޗެކެވެ.\nއިސްލާމް ދީނަކީ އަންހެނުންގެ ޤަދަރު އުފުލި ދީނެއް:\nކުރީ ޒަމާނުގައި ހުރިހާ މުޖްތަމަޢްތަކެއްގައި ވެސް އަންހެނުންނަށް ވަރަށް އިހާނެތިކޮށް ހިތައި އުޅުނެވެ. އަންހެނުންނަށް ތަފާތު އަނިޔާތަކާއި، އުނދަގޫތައް ކުރިމަތި ކުރިއެވެ. އަންހެނުންގެ ޙައްޤުތައް އޮތީ ނިގުޅައިގަނެވިފައެވެ.\nނަމަވެސް، އިސްލާމް ދީން އައިސް، އަންހެނުންގެ ޤަދަރު މަތިވެރި ކުރިއެވެ. އަންހެނުންނަކީ ވެސް ފުރިހަމަ އިންސާނުން ކަން ބަޔާން ކުރިއެވެ. އަދި އަންހެނުންގެ ޢިއްފަތާއި އަބުރު ރައްކާތެރި ކުރެވޭނެ ފަދަ ޙުކުމްތަކެއް ކަނޑައެޅިއެވެ.\nއިސްލާމް ދީނުގައި ކުރެވޭ ހުރިހާ އަޅުކަމަކުން ލިބޭ ޘަވާބު، އަންހެނުންނާއި ފިރިހެނުން ހަމަހަމައެވެ. މާތް ﷲ އަމުރު ކުރެއްވި ހުރިހާ ކަމެއް ވެސް އަމުރު ކުރައްވާފައި ވަނީ އަންހެނުންނާއި ފިރިހެނުންނަށެވެ. އެ ގޮތުން އަންހެނުން ވެސް ފިރިހެނުންނެކޭ އެއްފަދައިން، ނަމާދުކޮށް، ޒަކާތް ދީ، ޙައްޖުވާން ޖެހެއެވެ. އަދި އަންހެނުންނަށް މުދާ މިލްކު ކުރުމުގެ ޙައްޤު ވެސް އިސްލާމް ދީން ހޯދައި ދިނެވެ. އަދި އަންހެނުން ބަލައި، ޚަރަދުކޮށް، އަޅާލައި، ޙިމާޔަތް ކުރުމަކީ ފިރިހެނުންގެ ވާޖިބެއް ކަމުގައި ކަނޑައެޅިއެވެ.\nޖިބްރީލުގެފާނު އިސްލާމް ދީން ދަސްކޮށްދެއްވި ގޮތް:\nއެއް ދުވަހަކު ކީރިތި ރަސޫލު -ޞައްލަﷲ ޢަލައިހި ވަސައްލަމަ- ޞަހާބީންގެ މަޖްލިހެއްގައި ހުންނަވަނިކޮށް، ވަރަށް ދޮން، ކަޅުކަން ގަދަ އިސްތަށިގަނޑެއް ހުރި މީހެއްގެ ސިފައިގައި ޖިބްރީލުގެފާނު ވަޑައިގެން، ކީރިތި ރަސޫލު -ޞައްލަﷲ ޢަލައިހި ވަސައްލަމަ- އަރިހުގައި އިސްލާމްކަމަކީ ކޮބައިތޯ ސުވާލު ކުރެއްވިއެވެ. އެ ހިނދު ކީރިތި ރަސޫލާ ޙަދީޘް ކުރެއްވީ އިސްލާމްކަމަކީ އެއީ، ﷲ ފިޔަވާ ޙައްޤު ގޮތުގައި އަޅުކަން ކުރެވޭ އެހެން އިލާހެއް ނުވާ ކަމަށާއި، މުޙައްމަދުގެފާނަކީ އެ ކަލާނގެ ރަސޫލާ ކަމަށާއި، އަދި ނަމާދު ޤާއިމު ކުރުމާއި، ޒަކާތް ދިނުމާއި، ރަމަޟާން މަހު ރޯދަ ހިފުމާއި، ކުޅަދާނަވެގެންވާ މީހާ ޙައްޖުވުން ކަމަށެވެ.\nދެން ޖިބްރީލުގެފާނު ސުވާލު ކުރެއްވީ، އީމާންކަމަކީ ކޮބައިތޯއެވެ. އެ ހިނދު ރަސޫލު -ޞައްލަﷲ ޢަލައިހި ވަސައްލަމަ- ހަދީޘް ކުރެއްވީ، އީމާންކަމަކީ އެއީ، ﷲ އަށް އީމާންވުމާއި، މަލާއިކަތުންނަށް އީމާންވުމާއި، ރަސޫލުބޭކަލުންނަށް އީމާންވުމާއި، އާޚިރަތް ދުވަހަށް އީމާންވުމާއި، ހެޔޮމިންވަރާއި ނުބައި މިންވަރަށް އީމާންވުން ކަމަށެވެ.\nއިސްލާމް ދީން ފެތުރުން:\nއިސްލާމް ދީނަކީ އެ ދީނަށް މީ ހުން ވައްދަން މަޖްބޫރު ކުރާ ދީނެއް ނޫނެވެ. ނަމަވެސް ބައެއް ޣައިރު މުސްލިމުން ތުހުމަތު ކުރަނީ، އަހަރެމެންގެ މި ދީނަކީ ކަނޑީގެ ބޭނުން ކޮށްގެން، މީހުން މަރައި، މީހުންނަށް މަޖްބޫރުކޮށްގެން ފަތުރާފައިވާ ދީނެއް ކަމަށެވެ. ނަމަވެސް މިއީ ހުސް ދޮގު ވާހަކަތަކެކެވެ. މިސާލަކަށް ރާއްޖެ އަށް ބަލަމާ ހިނގާށެވެ. ރާއްޖެއަކީ ސައްތައިން ސައްތަ މުސްލިމު ޤައުމެކެވެ. ނަމަވެސް ރާއްޖެ އިސްލާމްވެފައި ވަނީ، ބަޔަކު އައިސް ދިވެހިންނަށް މަޖްބޫރުކޮށް ބިރު ދައްކައިގެން ނޫންކަން، އަހަރެމެން އެންމެން ވެސް ދަންނަމެވެ. ދެން ދުނިޔޭގެ އެންމެ މުސްލިމުންގެ ޢަދަދު ގިނަ އިންޑޮނޭޝިއާ އަށް ބަލަމާ ހިނގާށެވެ. އެއީ ވެސް މުސްލިމުންގެ ބަޔަކު ވަދެ ހަނގުރާމަ ކުރި ޤައުމެއް ނޫނެވެ. އެތާ މީހުން ވެސް އިސްލާމް ދީނަށް ވަނީ، އެއީ ޙައްޤު ދީންކަން އެނގުނީމައެވެ. ހަމަ އަހަރެމެން ވެސް އިސްލާމް ވީ ގޮތަށެވެ. ދުނިޔޭގެ ހުރިހާ ތަނެއްގައި ވެސް، އިސްލާމް ދީން ފެތުރިފައި ވަނީ ހަމަ މި ގޮތަށެވެ. މި ދީން ފެތުރުނީ، މުސްލިމުންގެ އަޚްލާޤު ރަނގަޅުކަން އެހެން މީހުންނަށް ފެނުނީމައެވެ. މުސްލިމުންގެ ނަޞޭޙަތުގެ އަޑު އިވުނީމައެވެ. މުސްލިމުންގެ ކިބައިގައި ހުންނަ ޢަދުލުވެރިކަމާއި، ތެދުވެރިކަން ފެނުނީމައެވެ. މި އަދު ދުނިޔޭގެ އާބާދީގެ ކޮންމެ ހަތަރު މީހަކުން އެކަކީ މުސްލިމެކެވެ. އެއީ ގާތް ގަނޑަކަށް 1.4 ބިލިއަން މުސްލިމުންނެވެ. ދުނިޔޭގެ ހުރިހާ ޤައުމެއްގައި ހެން މުސްލިމުން އުޅެއެވެ. އޯ.އައި.ސީ (އޯގަނައިޒޭޝަން އޮފް ދަ އިސްލާމިކް ކޮންފަރެންސް) ގެ މެމްބަރު ޤައުމުތަކުގެ ޢަދަދަކީ މިއަދު 57 ޤައުމެވެ.